SunOnline: Mintheege haalathu - Islaamee nazaru -2\nމިންތީގެ ޢަދާލަތު – އިސްލާމީ ނަޒަރަކުން -2\nއަބްދުﷲ ފާރޫގް ހަސަން 19 Apr 2018, 11:21\n(12 އޭޕްރީލްގެ ޢަދަދާ ގުޅޭ)\nމިންތީގެ ޢަދާލަތާބެހޭ ގޮތުންވެސް އިސްލާމްދީނުގައިވަނީ އެދީނުގެ ޚާއްސަ ތަޞައްވުރެކެވެ. އިސްލާމީ ތަޞައްވުރުގައި ޢަދުލުވެރިވުމަކީ ނުވަތަ ޢަދާލަތަކީ ފިރިހެނުންކުރާކޮންމެ ކަމެއް އަންހެނުންނަށްވެސް ކުރެވޭނެ ކަމަށް ވަކާލާތު ކުރުމެއްނޫނެވެ. ހަމަ ކޮންމެ ކަމެއްގައި ދެޖިންސު އެއްވަރު ކަމަށް ދައުވާ ކުރުމެއްނޫނެވެ. އިންސާނެއްގެ ހަޔާތުގެ އަސާސީ ހުރިހާ ކަމެއްގައި އަދުލުވެރިކަމުގެ ޙަޤީޤީމާނައިގައި އަދުލުވެރިކަން ޤާއިމުކުރުމެވެ. ތިރީގައިމިފާހަގަކުރާ ނުކުތާތަކަކީ މިމައްސަލައިގައި އިސްލާމީފިކުރު އޮތްގޮތް ޝަރަޙަކޮށްދޭ ނުކުތާ ތަކެކެވެ.\nއިސްލާމްދީން ދެކޭގޮތުގައި އަންހެނުންނާއި، ފިރިހެނުންނަކީ އިއްޒަތާއި އިޙްތިރާމް ލިބުމުގައި ހަމަހަމަބައެކެވެ. އިންސާނީ ކަރާމަތާއި ޝަރަފާއި ދަރަޖަ މިންތީގެ ބިންގަލުގެމަތީގައި ތަފާތުކުރެވިގެންނުވާނެއެވެ. އަރަހުށިމާތް ﷲ ވަހީކުރައްވައިފައިވަނީ އަންނަނިވި މޭރުމުންނެވެ.\n"ހަމަކަށަވަރުން ތިމަންރަސްކަލާނގެ އާދަމުގެދަރީން މާތްކުރެއްވީމެވެ." (އަލްއިސްރާއު:70)\nމިކީރިތި އާޔަތުގައި ބަޔާން ކުރައްވައިފައިވަނީ ބަނީއާދަމަ ("އާދަމުގެ ދަރީން") މިލަފުޒެވެ. އެބަސްފުޅުގައި އަންހެނުންނާއި ފިރިހެނުން ހިމެނެއެވެ.\nއަރަހުށިމާތް ﷲ ސޫރަތުލް ޙުޖްރާތުގައި ވަޙީކުރައްވައިފައިވެއެވެ.\n" އޭ މީސްތަކުންނޭވެ! ހަމަކަށަވަރުން، ތިމަންރަސްކަލާނގެ ތިޔަބައިމީހުން ހެއްދެވީ، ފިރިހެނަކާއި އަންހެނެއްގެ ކިބައިންނެވެ. (އެބަހީ: އާދަމުގެފާނާއި ހައްވާގެފާނުގެ ކިބައިންނެވެ.) އަދި ތިމަންރަސްކަލާނގެ ތިޔަބައިމީހުން ތަފާތު ޤައުމުތަކަށާއި، ޤަބީލާތަކަށްލެއްވީ، ތިޔަބައިމީހުން އެއްބަޔަކު އަނެއްބަޔަކަށް ތަޢާރުފު ވުމަށްޓަކައެވެ. ހަމަކަށަވަރުން ﷲ ގެ ޙަޟުރަތުގައި ތިޔަބައިމީހުންކުރެ އެންމެ މާތްކަންބޮޑީ ތިޔަބައިމީހުންކުރެ އެންމެ ތަޤްވާވެރި މީހާއެވެ." (އަލްޙުޖުރާތު:13)\nޢަމަލުކުރުމާއި ޢަމަލުތަކުގެ ދަރުމަލިބުމުގައި އަންހެނުންނާއި ފިރިހެނުންގެ މެދުގައި ފަރަޤު ކުރައްވައިފައެއް ނުވެއެވެ. އަންހެނަކަށްވިޔަސް ނުވަތަ ފިރިހެނަކަށްވިޔަސް އެމީހަކު މިދުނިޔޭގައި ކުރިކޮންމެ ޢަމަލަކަށް އާޚިރަތުގައި ހަމަހަމަ ދަރުމަލިބޭނެއެވެ. ފަރަޤެއްނެތިއެވެ. އާލު ޢިމްރާނު ސޫރަތުގައި ވަޙީކުރައްވައިފައިވެއެވެ.\n" ހަމަކަށަވަރުން، ތިޔަބައިމީހުންގެ ތެރެއިން ފިރިހެނުންކުރެ ނުވަތަ އަންހެނުންކުރެ ޢަމަލުކުރާ މީހެއްގެ ޢަމަލު ތިމަންރަސްކަލާނގެ ގެއްލެނި ނުކުރައްވާހުށީމެވެ. ތިޔަބައިމީހުންކުރެ އެއްބަޔަކުވަނީ އަނެއްބަޔެއްގެ ކިބައިންނެވެ." (އާލުޢިމްރާނު:195)\n" ހަމަކަށަވަރުން މުސްލިމު ފިރިހެނުންނާއި، މުސްލިމު އަންހެނުންނާއި، މުއުމިން ފިރިހެނުންނާއި، މުއުމިން އަންހެނުންނާއި، ކިޔަމަންތެރި އަޅުވެރި ފިރިހެނުންނާއި، ކިޔަމަންތެރި އަޅުވެރި އަންހެނުންނާއި، ތެދުވެރި ފިރިހެނުންނާއި، ތެދުވެރި އަންހެނުންނާއި، ކެތްތެރި ފިރިހެނުންނާއި، ކެތްތެރި އަންހެނުންނާއި، ބިރުވެތިވާ ފިރިހެނުންނާއި، ބިރުވެތިވާ އަންހެނުންނާއި ޞަދަޤާތްދޭ ފިރިހެނުންނާއި، ޞަދަޤާތްދޭ އަންހެނުންނާއި ރޯދަހިފާ ފިރިހެނުންނާއި، ރޯދަހިފާ އަންހެނުންނާއި، އެއުރެންގެ ފަރުޖުތައް (އެބަހީ:ޖިންސީގުނަންތައް) ރައްކާތެރިކުރާ ފިރިހެނުންނާއި، (އެއުރެންގެ ފަރުޖު ތައް) ރައްކާތެރިކުރާ އަންހެނުންނާއި، ގިނަގިނައިން ﷲ ހަނދުމަކޮށް ޒިކުރުކުރާ ފިރިހެނުންނާއި، ޒިކުރުކުރާ އަންހެނުންނާއި، އެ އެންމެންނަށްޓަކައި ﷲ ފާފަފުއްސެވުމާއި، ބޮޑުވެގެންވާ ދަރުމަ ތައްޔާރު ކުރެއްވިއެވެ."\nއިޖްތިމާއީ ހަޔާތުގައި އަންހެނުންނާއި ފިރިހެނުންނަށް ލިބިގެންވަނީ ހަމަހަމަ ޙައްޤުތަކެކެވެ. ފުރާނަ އެޅުއްވި ކޮންމެ ފަރާތަކަށްމެވަނީ ދިރިހުރުމުގެ ޙައްޤު ލިބިގެންނެވެ. އަރަހުށި މާތް ﷲ ވަޙީކުރައްވައިފައިވެއެވެ. "އަދި ފަޤީރުވެދާނެކަމަށް ބިރުން، ތިޔަބައިމީހުންގެ ދަރީން ނުމަރާށެވެ! އެކުދީންނަށާއި އަދި ތިޔަބައިމީހުންނަށް ރިޒުޤުދެއްވަނީ، ތިމަންރަސްކަލާނގެއެވެ. ހަމަކަށަވަރުން އެ ދަރީން މެރުން އެއީ ބޮޑުވެގެންވާ ފާފައެއް ކަމުގައިވިއެވެ." (އަލްއިސްރާއު:31)\nހަމައެކަނި މިއެއް ނޫނެވެ. މައިންގެ ރަޙިމުގައި އުފެދި ބޮޑުވަމުން އަންނަ ކުދީން މަރައިލުންވެސް އެއީ ހުއްދަކަމެއްނޫނެވެ. އެކުއްޖަކީ އަންހެން ކުއްޖަކަށް ވިޔަސް ނުވަތަ ފިރިހެން ކުއްޖަކަށްވިޔަސްވެހެވެ. ޖާހިލިއްޔަ ޒަމާނުގައި އަރަބީންގެ ބައެއް ޤަބީލާ ތަކުން އަންހެން ކުއްޖަކު ދުނިޔެ އުފަން ވުމާއެކު އެކުއްޖާ ދިރިއޮއްވައި ވަޅުލައެވެ. އިސްލާމްދީން އެކަންވަރަށް ވަރުގަދަޔަށް މަނާކުރިއެވެ. ޤިޔާމަތްދުވަހުން އެކަމުގެ ބަދަލުހިއްޕަވާނެއެވެ. ކީރިތިޤުރްއާނުގައި އެކަމަށް އިޝާރާތްކުރައްވައި ވަޙީކުރައްވައިފައިވެއެވެ.\n"އަދި ދިރިއޮއްވައި ވަޅުލެވުނު އަންހެން ދަރީންނާ ސުވާލުކުރެއްވޭ ހިނދެވެ. އެނާ މަރައިލީ ކޮންކުށެއްގެ ސަބަބުންހެއްޔެވެ؟" (އައްތަކްވީރު:9-8)\nއިސްލާމްދީން އަމުރުކުރަނީ އަންހެންކުދީންވެސް ފިރިހެންކުދީންވެސް ހެޔޮގޮތުގައި ގެންގުޅެ ބޮޑުކޮށް ރިވެތިގޮތުގައި ތަރްބިޔަތުކުރުމަށެވެ. އެކުދީންނަށް ތައުލީމާއި ތަރުބިޔަތުދިނުމަށެވެ. މިގޮތުން ކުދީންބަލައި ބޮޑުކުރުމާއި ތައުލީމާއި ތަރުބިޔަތު ދިނުމުގައި އަންހެއްކުދީންނާއި ފިރިހެންކުދީން ތަފާތު ކުރުންވަނީ ނަހީކޮށްފައެވެ. އިސްލާމްދީނުގެ ނަބިއްޔާ ޞައްލަﷲ ޢަލައިހިވަސައްލަމަ އިރުޝާދުދެއްވައިފައިވެއެވެ.\n"އެމީހަކަށް އަންހެންދަރިޔަކު ލިބުމުން އެކުއްޖާ ދިރިއޮއްވައި ވަޅުނުލައި އޭނައަށް ނިކަމެތިކޮށް ނުހިތައި ތިމާގެ ފިރިހެންދަރީންނަށް އެކުއްޖާގެ މައްޗަށް ތަރުޖީހު ނުދީ ގެންގުޅެ ބޮޑުކޮށް ތަރްބިއްޔަތުކޮށްފިމީހަކު ސުވަރުގެ ވަންނާނެއެވެ." (އަބޫދާއޫދު، އަހްމަދު)\nއިސްލާމްދީން ވަނީ އަންހެނުންނަށް މަސައްކަތްކުރުމުގެ ފުރިހަމަ މިނިވަންކަންދީފައެވެ. އިސްލާމީ މުޖުތަމައުގައި އަންހެނަކަށް މަސައްކަތްކުރެވިދާނެ ދާއިރާތައް ވަރަށް ގިނައެވެ. މިސާލެއްގެ ގޮތުން ދަންނަވާނަމަ ޑޮކްޓަރީކަމާއި ނަރުސްކަމާއި ޓީޗަރުކަމާއި ޤާނޫނީ ދާއިރާއާއި މިފަދަ އެތައްކަމެކެވެ. ޝަރްއީ ޙުދޫދުގެ ދާއިރާގައި ތިބެ އަންހެނުންނަށް ވަޒީފާ އަދާކުރެވިދާނެއެވެ. ސިޔާސީ ހަރަކާތްތަކާއި ޤާނޫނު ހަދާ މަޖްލިސްގައިވެސް ބައިވެރިވެވިދާނެއެވެ. ވިޔަފާރިވެސް ކުރެވިދާނެއެވެ. ތިމާގެ ރައުސްމާލު ވުނަ ކުރެވިދާނެއެވެ. މިގޮތުން އަންހެނުން ހޯދާ ރައުސްމާލާއި، މުއްސަނދިކަމުގެ މިލްކުވެރިކަމުގެ ފުރިހަމަ ޙައްޤު އެމީހުންނަށް ވަނީ ލިބިފައެވެ. އެކަނބަލުންގެ ރުހިޤަބޫލުގައި ހުއްދަދީގެން މެނުވީ އެކަކަށްވެސް އެމުދާ އަތުލައެއް ނުގަނެވޭނެއެވެ.\nޒަވާޖީ ހަޔާތުގެ ދާއިރާގައިވެސް އިސްލާމްދީން ވަނީ އަންހެނުންނާއި ފިރިހެނުންގެ މެދުގައި އަދުލުވެރިކަން ޤާއިމުކުރުމަށް ފުރިހަމަޔަށް ޚިޔާލުކޮށްފައެވެ. ދެފަރާތުގެ ޙައްޤުތައް ސަރީހުކޮށް ބަޔާންކޮށްދީފައެވެ. ކާވެނީގެ ގޮށްޖެހެވުމުގައި އީޖާބާއި ޤަބޫލަކީ ލާޒިމުކަމެކެވެ. ބާލިޣުވެފައިވާ އަންހެން ކުއްޖެއްގެ ރުހުމާނުލައެއް އެއްވެސް ފަރާތަކާ އޭނާގެ ކާވެނި ޢަޤްދެއް ނުކުރެވޭނެއެވެ. އިސްލާމްދީނުގެ ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘު ކުރައްވައިފައިވެއެވެ.\n"އަންހެންކުދީންގެ ކާވެނި ކުރުވާއިރު އެކުދީންގެ އިޒްނަ ހޯދާންވާނެއެވެ. (އޭނާގެ ކުރިމައްޗަށް މައްސަލަ ހުށަހެޅުމުން ހަނުހުރެއްޖެނަމަ އޭނާ ރުހޭ ކަމެއްކަމުގައި ބެލެވިދާނެއެވެ.) އޭނާ އިންކާރުކޮށްފިނަމަ އޭނާގެ ރުހުމާނުލައި އޭނާގެ ކާވެނިކޮށްދިނުން ހުއްދައެއްނޫނެވެ." (އަބޫދާއޫދު)\nރަސޫލާﷲ ޞައްލަﷲ ޢަލައިހި ވަސައްލަމަގެ އަރިހަށް އެއްފަހަރަކު އަންހެންކުއްޖެއް އައިސް ޝަކުވާކުރިއެވެ. "އަޅުގަނޑުގެ ބައްޕަވަނީ ބައްޕައަށް ބޮޑުބޭބެކިޔާ މީހަކާ އަޅުގަނޑުގެ ކާވެނި ކުރުއްވަން ނިންމަވައިފައެވެ. އަޅުގަނޑުގެ ރުހުމަކާ ނުލައެވެ." އިތުރުސާހިބާ ޞައްލަﷲ ޢަލައިހިވަސައްލަމަ އެކުއްޖާގެ ބައްޕަ ބަލައިފޮނުއްވައިގެން ގެންނެވިއެވެ. އެކުއްޖާގެ ބައްޕަގެގާތުގައި ސަރީޙު ބަސްފުޅުން ވިދާޅުވިއެވެ. އަންހެންކުއްޖާގެ ރުހުމާނުލައި އޭނާގެ ކާވެނިކުރުވުމަކީ ހުއްދަކަމެއްނޫނެވެ." (ނަސާއީ، އިބްނު މާޖާ)\nކޮންމެވެސް ސަބަބަކާހުރެ ކާވެނީގެ ގުޅުން އޮމާން ސުލްޙަވެރި ގުޅުމަކަށްނުވެ ދެމަފިރީންގެ މެދުގައި އަރާރުމާއި ދެބަސްވުން އުފެދެމުންދާނަމަ އިސްލާމްދީންވަނީ ދެމީހުންގެ މެދުގައި ޖެހެވިފައިވާ ކާވެނީގެ ގޮށް މޮހައިލައި ވަކިވުމުގެ ދޮރުހުޅުވައިދީފައެވެ. އެކަމުގެ އިޚްތިޔާރު ފިރިހެނުންނެކޭ އެއްގޮތަށް އަންހެނުންނަށްވެސް ވަނީ ލިބިދީފައެވެ. ފިރިމީހާ ކާވެނީގެ ގޮށްމޮހައިލާން ބޭނުން ކަމުގައިވާނަމަ އޭނާއަށް ވަރިކުރުމުގެ އިޚްތިޔާރުދެއެވެ. އަނބިމީހާ ފިރިމިހާއާ އެކުއުޅޭން ބޭނުންނުވެގެން ކާވެނީގެ ގުޅުން ނިމުމަކަށް ގެންނާން އެދޭނަމަ ޚަލްޢުގެ ޒަރީއާއިން އޭނާއަށް މިނިވަންކަން ހޯދިދާނެއެވެ. މިފަދަ ހާލަތެއްގައި ފިރިމީހާ އަނބިމީހާއަށްއަށްދިން ކީރަން އަނބުރައިއަތުލަން ފިރިމީހާއަށް އެދެވިދާނެއެވެ. އަނބިމީހާ ޚަލްޢު ހޯދާން އެދޭނަމަ ފިރިމީހާއަށްޖެހެނީ އޭނާ ވަރިކޮށްދޭށެވެ. ފިރިމީހާ އެގޮތްޤަބޫލު ނުކޮށްފިނަމަ ކޯޓުމެދުވެރި އަނބިމީހާއަށް އޭނާގެ ކާވެނި ރޫޅުވިދާނެއެވެ.


Thoofaan Micheal Gai 11 Maru, Mihaaru Thoofaanuge Asareh Nei - Vaguthu\nތޫފާން މައިކަލްގައި 11 މަރު، މިހާރު ތޫފާނުގެ އަސަރެއް ނެތް\nއެމެރިކާއަށް އެރި ބާރުގަދަ ތޫފާން، ތޫފާން މައިކަލްގައި މިހާތަނަށް ފަސް މީހުން މަރުވެފައިވާ ކަމަށް ރިކޯޑް ކުރެވިއްޖެއެވެ.\nބޭރުގެ ނޫސްތަކުން ރިޕޯޓްކޮށްފައިވާ ގޮތުގައި ތޫފާން މައިކަލްގައި ގިނަ ބަޔަކަށް ގެއްލުންތަކެއް ލިބިފައިވީނަމަވެސް މަރުވެފައިވީކަން ޔަގީންވެފައިވަނީ 11 މީހުންނެވެ. އަދި މަރުވި މީހުންގެ އަދަދު އިތުރުވާނެ ކަމަށް ލަފާކުރެވޭ ކަމަށްވެސް ބޭރުގެ ނޫސްތަކުން ރިޕޯޓްކޮށްފައިވެއެވެ.\nތޫފާން މައިކަލްގެ ސަބަބުން ޖެހެމުން އައި ވައި މިހާރު މައިތިރިވެފައިވީ ނަމަވެސް ކުއްލިއަކަށް ވައިގަދަވުން އެކަށީގެންވާ ކަމަށާއި ސަލާމަތީ ގޮތުން ކުރަންޖެހޭ ހުރިހާކަމެއް ކުރުމަށް އެމެރިކާގެ ކަމާބެހޭ ފަރާތްތަކުން އެޤައުމުގައި ދިރިއުޅޭ ފަރާތްތަކަށްވަނީ ގޮވާލާފައެވެ.\nކެޓެގަރީ4ގެ މިތޫފާން ފުރަތަމަ އަރާފައިވަނީ އެމެރިކާގެ ފްލޮރިޑާއަށެވެ. އަދި ތޫފާން ފްލޮރިޑާއިން ހުޅަނގަށް ގޮސް ގޯޖިޔާގެ ބައެއް ސަރަހައްދުތަކަށް އަރާފައިވެއެވެ. އަދި ވާޖިނާ ސްޓޭޓް އާ ހަމައަށް ތޫފާނުގެ އަސަރުވަނީކޮށްފައެވެ. މިހާރު ތޫފާން އޮތީ އެމެރިކާއާ ތަންކޮޅެއް ދުރު ކަނޑުގެ ހިސާބެއްގައެވެ.\nމި ތޫފާންގެ ސަބަބުން ލިބުނު ގެއްލުންތައް ބަލާލަން އަންނަ އާދީއްތަ ނުވަތަ ހޯމަ ދުވަހު އެމެރިކާގެ ހުޅަނގަށް ދަތުރު ކުރާނެ ކަމަށް ޓްރަމްޕް ވަނީ ބުނެފައެވެ.\nތޫފާން މައިކަލް: ކައިވެންޏަށް ކުރި ހުވަފެންތައް ދިޔައީ ޗޮކުން\nއޮކްޓޯބަރ 12, 2018 18:39


Varu Gadha Brazil Ah Switzerland Athun Molheh Nuvevunu - Vaguthu\nވަރުގަދަ ބްރެޒިލް އަށް ސްވިޒަލޭންޑް އަތުން މޮޅެއް ނުވެވުނު\nބްރެޒިލް އާއި ސްވިޒަލޭންޑް ބައްދަލުކުރި މެޗުގެ ތެރެއިން - ފޮޓޯ: އޭއެފްޕީ\nވޯލްޑް ކަޕްގައި މިރޭ ސްވިޒަލޭންޑާއި ހުނަރުވެރި ގިނަ ކުޅުންތެރިން ހިމެނޭ ބްރެޒިލް ބައްދަލުކުރި މެޗު 1-1 އިން އެއްވަރުވެގެން ނިމިއްޖެއެވެ.\nގްރޫޕް އީގައި ހިމެނޭ މި ދެ ޓީމު މިރޭ ބައްދަލުކުރި މެޗުގެ ފުރަތަމަ ހާފްގައި ބްރެޒިލް އިން ރަނގަޅު ކުޅުމެއް ދެއްކިއިރު ގޯލްޖަހާނެ ފުރަތަމަ ފުރުސަތު ވެސް ތަނަވަސްކުރީ އެޓީމުންނެވެ. ނަމަވެސް ސްވިޒަލޭންޑްގެ ޕެނަލްޓީއޭރިއާ ތެރޭ ހުރެ ޕައުލީނިއޯ ފޮނުވާލި އެ ހަމަލާ ދިޔައީ ގޯލުގެ ކުޑަތަންކޮޅެއް ބޭރުންނެވެ.\nމި ފުރުސަތުގެ ބޭނުން ބްރެޒިލް އަށް ނުހިފުނު ނަމަވެސް މެޗުގެ 20 ވަނަ މިނެޓްގައި ފިލިޕޭ ކުޓީނިއޯ ވަނީ ހިތްގައިމު ގޯލަކުން އެޓީމަށް ލީޑު ނަގާދީފައެވެ. އޭނާ މި ގޯލު ކާމިޔާބުކުރީ ސްވިޒަލޭންޑްގެ ޕެނަލްޓީއޭރިއާގެ ކަނެއްގައި ހުރެ ފޮނުވާލި ހަމަލާއަކުންނެވެ.\nގޯލަށްފަހު ކުޓީނިއޯ އުފާފާޅުކުރަނީ - ފޮޓޯ: އޭއެފްޕީ\nމި ގޯލަށްފަހު ވެސް ގިނަވަގުތު ބޯޅަ ހިފަހައްޓައިގެން ބްރެޒިލް އިން ކުޅުނުއިރު ފުރަތަމަ ހާފް ނިމުމުގެ ކުރިން ތިއާގޯ ސިލްވާ އަށް ވަނީ ލީޑު ފުޅާކޮށްލަން ރަނގަޅު ފުރުސަތެއް ލިބިގެން ގޮސްފައެވެ. ނަމަވެސް އޭނާ ބޮލުން ފޮނުވާލި އެ ހަމަލާ ދިޔައީ ސްވިޒަލޭންޑްގެ ގޯލުގެ ކުޑަތަންކޮޅެއް ބޭރުންނެވެ.\nބްރެޒިލް ލީޑުގައި އޮވެ ފުރަތަމަ ހާފް ނިމުނުއިރު ދެވަނަ ހާފްގެ ކުރީކޮޅު ސްޓީވެން ޒުބާ ވަނީ ސްވިޒަލޭންޑަށް ނަތީޖާ އެއްވަރުކޮށްދީފައެވެ. އޭނާ މި ގޯލު ކާމިޔާބުކުރީ ބްރެޒިލްގެ ޕެނަލްޓީއޭރިއާ ތެރޭ ހުރެ ބޮލުން ފޮނުވާލި ހަމަލާއަކުންނެވެ.\nސްވިޒަލޭންޑުން ނަތީޖާ އެއްވަރުކުރުމާއެކު ބްރެޒިލް އިން ދިޔައީ އަލުން ލީޑު ނެގުމަށް ވަރަށް ބޮޑަށް މަސައްކަތްކޮށް ރަނގަޅު ފުރުސަތުތަކެއް ތަނަވަސްކުރަމުންނެވެ. އެގޮތުން ސްވިޒަލޭންޑްގެ ޕެނަލްޓީއޭރިއާ ތެރޭ ހުރެ ކުޓީނިއޯ ފޮނުވާލި ހަމަލާއެއް ގޯލާއި އަމާޒުނުވެ ބޭރަށް ދިޔައިރު މިރާންޑާ ފޮނުވާލި ހަމަލާ ދިޔައީ ގޯލުގެ ކުޑަތަންކޮޅެއް ބޭރުންނެވެ. މީގެއިތުރުން ނޭމާ ވެސް ވަނީ ސްވިޒަލޭންޑްގެ ގޯލަށް ހަމަލާއެއް ފޮނުވާލާފައެވެ.\nސްވިޒަލޭންޑުން ނަތީޖާ އެއްވަރުކުރަނީ - ފޮޓޯ: އޭއެފްޕީ\nގޯލަށްފަހު ސްވިޒަލޭންޑުން ވަރަށް ބޮޑަށް ފަހަތަށް ޖެހިލައިގެން ކުޅުނުއިރު އެޓީމުގެ ޑިފެންސްލައިންގައި ހަރަކާތްތެރިވި ކުޅުންތެރިންގެ ފަރާތުން މި މެޗުގައި މޮޅު ކުޅުމެއް ފެނިގެން ގޮސްފައިވާކަން ފާހަގަކޮށްލެވެއެވެ.\nމި މެޗު އެއްވަރުވިއިރު މިއީ 1978 ވަނަ އަހަރަށްފަހު ވޯލްޑް ކަޕްގެ ފުރަތަމަ މެޗުން ބްރެޒިލް އަށް މޮޅު ނުވެވުނު ފުރަތަމަ ފަހަރެވެ.\nމި މެޗާއެކު ގްރޫޕް އީގެ ފުރަތަމަ މެޗުތައް މިހާރު ކުޅެ ނިމިފައިވާއިރު މި ގްރޫޕްގެ އެއްވަނައިގައި ތިން ޕޮއިންޓާއެކު އޮތީ ސާބިއާއެވެ. ބްރެޒިލް އާއި ސްވިޒަލޭންޑަށް އެއް ޕޮއިންޓު ލިބިފައިވާއިރު ޕޮއިންޓެއް ނުލިބި ގްރޫޕްގެ ފުލުގައި އޮތީ ކޮސްޓަރީކާއެވެ.\nމި ގްރޫޕްގައި ބްރެޒިލް ދެން ބައްދަލުކުރާނީ ކޮސްޓަރީކާއާއެވެ. ސްވިޒަލޭންޑް ނިކުންނާނީ ސާބިޔާއާ ދެކޮޅަށެވެ.\nޖޫން 18, 2018 05:00\nނޭމާ މޮޅުވާނީ ކުޅެންފެށުމުގެ ކުރިން\nޖޫން 18, 2018 09:33\nނޭމާ މޮޅީ އެކްޓުކުރަން\nޖޫން 18, 2018 14:25\nނޭމާއަށް އިނގުނީ ހުސް ވެއްޓެން....ކުޅޭކަށް ނޭނގުނު????????\nޖޫން 18, 2018 15:06\nހަމަ ތެދެއްތި ބުނީ ތަލަބޯ.... ނޭމަރއަށް އިނގުނީ ހުސް ވެއްޓެން


vnews - Candidate in voters list thakugai soi kurahvan fattavaifi\nރައްޔިތުންގެ މަޖިލީހުގެ އިންތިހާބުގައި ވާދަކުރައްވާ ކެންޑިޑޭޓުން ވޯޓާސް ލިސްޓްގައި ސޮއި ކުރައްވަން ފައްޓަވައިފި އެވެ.\nއިލެކްޝަންސް ކޮމިޝަންގެ އޮފިޝަލަކު ވިދާޅުވީ ކެންޑިޑޭޓުން ސޮއި ކުރެއްވުން ފެށުމަށް ހަމަޖެހިފައި އޮތް ގަޑީގައި ކެންޑިޑޭޓުން ސޮއި ކުރެއްވުމުގެ މަސައްކަތް ފައްޓަވައިގެން ކުރިއަށް ގެންދަވާ ކަމަށެެވެ.\nކެންޑިޑޭޓުން ވޯޓާސް ލިސްޓްތަކުގައި ކުރިއަށްދާނީ މިއަދުން ފެށިގެން އަންނަ އަންގާރަ ދުވަހުގެ ނިޔަލަށެވެ. ސޮއިކުރެއްވުން ކުރިއަށްދާނީ މިއަދާއި މާދަމާ ހެނދުނު 8:30 އިން ފެށިގެން ރޭގަނޑު 10:30ގެ ނިޔަލަށެވެ. އަދި އަންގާރަ ދުވަހު ކެންޑިޑޭޓުން ވޯޓާސް ލިސްޓްގައި ސޮއި ކުރެއްވުން ކުރިއަށް ގެންދިއުމަށް ހަމަޖައްސާފައިވަނީ އެ ދުވަހުގެ ހެނދުނު 8:30 އިން މެންދުރުފަހު 3:00 އަށެވެ.\nރައްޔިތުންގެ މަޖިލީހުގެ އިންތިހާބު އަންނަ މަހުގެ ހަވަނަ ދުވަހު ބޭއްވުމަށް ހަމަޖައްސާފައިވާއިރު ކެންޑިޑޭޓުންގެ ކެމްޕޭން ވަނީ ވަރަށް ބޮޑަށް ފޯރިގަދަވެފަ އެވެ. ނަމަވެސް ކެންޑިޑޭޓުން ކެމްޕޭން ކުރުމުގައި ގާނޫނުތަކާއި ގަަވއިދުތަކާ އެއްގޮތަށް އަމަލުކުރެއްވުމަށް އިލެކްޝަންސް ކޮމިޝަނާއި ކަމާ ގުޅުންހުރި އިދާރާތަކުން ދަނީ އިލްތިމާސް ކުރަމުންނެވެ.\nކުރިއަށް އޮތް އޭޕްރީލް މަހުގެ ހަވަނަ ދުވަހު ބާއްވާ މަޖިލިސް އިންތިހާބުގައި 87 ދާއިރާއަށް 395 ކެންޑިޑޭޓުން ވާދަކުރާއިރު މިއިންތިހާބުގައި ވޯޓު ލުމުގެ ހައްގު 264،589 މީހަކަށް ލިބިގެންވާ ކަމަށް އިލެކްޝަންސް ކޮމިޝަނުން ވަނީ ބުނެފަ އެވެ.


Thoofaan Burevi Ge Sababun Lanka Ah Adhi Bodu Gellumeh Nulibey - Vaguthu\nތޫފާން ބުރެވިގެ ސަބަބުން ލަންކާއަށް އަދި ބޮޑުގެއްލުމެއް ނުލިބޭ\n4 މަސް ކުރިން ( ޑިސެމްބަރު 3, 2020 )\nރޭ ސްރީލަންކާ އަށް އެރި ތޫފާން ބުރެވިގެ ސަބަބުން އަދި އެގައުމުގެ އެއްވެސް ސަރަހައްދަކަށް ބޮޑު ގެއްލުމެއް ލިބުނު ކަމުގެ ރިޕޯޓް ލިބިފައި ނުވާކަމަށް ލަންކާގެ ޑިސާސްޓާ އޮތޯރިޓީން މިއަދު ހެނދުނު ބުނެފިއެވެ.\nނަމަވެސް ސްރީލަންކާ އިން ވަނީ އަނެއްކާވެސް އެގައުމަށް ނެރެފައި އޮތް ރަތް ސަމާލުގެ ވަގުތު އިތުރުކޮށްފައެވެ.\nބުރެވި ތޫފާންގެ ސަބަބުން ސްރީލަންކާ އަށް މިހާރު ވެސް ދަނީ 70 މޭލާއި 80 މޭލާއި ދެމެދުގައި ވައި ޖެހެމުންނެވެ. އަދި ބައެއް ވަގުތުތަކުގައި 90 މޭލަށް ވެސް ދަނީ ވައި ގަދަ ވަމުންނެވެ. ސްރީލަންކާގެ މޫސުމާއި ބެހޭ އިދާރާ އިން ބުނާ ގޮތުގައި ތޫފާންގެ ސަބަބުން ވަރަށް ބޮޑަށް ކަނޑުގަދަވެ، އައްސޭރިފަށުގެ ބައެއް ސަރަހައްދުތަކަށް އުދަ އެރުން ވެސް ގާތެވެ.\nއެހެންކަމުން ސްރީލަންކާގެ އުތުރުގެ އެއްވެސް ސަރަހައްދަކުން ކަނޑުމައްޗަށް ނުނިކުންނަން އެގައުމުގެ ކަމާބެހޭ ފަރާތްތަކުން ދަނީ އިލްތިމާސް ކުރަމުންނެވެ.\nމިއަދުގެ ވަގުތެއްގައި ބުރެވި ތޫފާން އަވައްޓެރި އިންޑިއާ އަށް އަރާނެ ކަމަށް ބެލެވެއެވެ.\nބުރެވި ތޫފާންގެ ސަބަބުން އަންނަ ހޮނިހިރު ދުވަހާއި ހަމައަށް ދެކުނު އޭޝިއާގެ ބައެއް ގައުމުތަކަށް ވަރަށް ބޮޑަށް ވިއްސާރަ ކުރާނެއެވެ. އޭގެތެރޭގައި ސްރީލަންކާ އާއި އިންޑިއާގެ އިތުރު ދިވެހިރާއްޖެ ވެސް ހިމެނެއެވެ.\nތޫފާން ދަތުރުކުރަމުންދަނީ ހުޅަނގު-ހުޅަނގު އުތުރަށް ރާއްޖޭގެ އުތުރުން ގަލް އޮފް މަނާރަށެވެ. ތޫފާންގެ އަސަރު ރާއްޖެ އަށް ކުރަމުން ގެންދާތީ މިއަދު މެންދުރު ފަހު 14:30 އާއި ހަމައަށް ރާއްޖެ އަށް ވަނީ ހުދު ސަމާލު ނެރެފައެވެ.\n"ބުރެވި" ބާރުދަށްވެ ކޮޅިގަނޑަކަށް ބަދަލުވެއްޖެ، ނަމަވެސް ރާއްޖެއަށް ވިއްސާރަކޮށް ވައިގަދަވާނެ\nތޫފާން ބުރެވި: ބ. އަތޮޅުން އައްޑޫ ސިޓީއަށް މޫސުން ގޯސްވާނެ ކަމަށް ލަފާކޮށްފި\nބުރަވި ތޫފާން ރާއްޖެއާ ކުރިއަށްވުރެ ކައިރި ވެއްޖެ


Katrina ai Vicky kaiveni kohfi, Kaiveneege cake ah4lakka! | ThePress\nކެޓްރީނާ އާއި ވިކީ ކައިވެނިކޮށްފި، ކައިވެނީގެ ކޭކަށް ވެސް4ލައްކަ!\n10 December 2021, 10:34\nކެޓްރީނާ އަދި ވިކީގެ ކައިވެނީގެ ފޮޓޯތައް\nބޮލީވުޑުގެ މަޝްހޫރު ތަރިން ކަމަށްވާ ކެޓްރީނާ ކައިފް އާއި ވިކީ ކޯޝަލްގެ ކައިވެނިކޮށްފިއެވެ.\nކެޓްރީނާ އާއި ވިކީ ކައިވެނި ކޮށްފައި ވަނީ އިއްޔެ ހަވީރު ރާޖަސްތާންގެ ސިކްސް ސެންސެސް ބަރްވާރާ ފޯޓް ރިސޯޓުގައެވެ.\nސަލާމަތީ ގޮތުން ވަރުގަދަ ފިޔަވަޅުތަކާ އެކު ބޭއްވި މި ކައިވެނި ހަފުލާގައި ފޯނު ބޭނުން ނުކުރުމަށް ހަފުލާގެ ބައިވެރިންނަށް އިރުޝާދު ދީފައިވީ ނަމަވެސް، ކައިވެނީގެ ބައެއް ފޮޓޯތައް ވަނީ ވަގުތުން ލީކުވެފައެވެ.\nއޭގެ އިރުކޮޅެއްގެ ތެރޭގައި ވިކީ އަދި ކެޓްރީނާ ވަނީ ރަސްމީކޮށް ކައިވެނީގެ ފޮޮޓޯތައް ހިއްސާކޮށްފައެވެ. ކެޓްރީނާ ރަތް ކުލައިގެ ލެގެންގާ އެއް ލައިފައި ހުރި އިރު ވިކީ ހުރީ ކްރީމް ކުލައިގެ ސޭރްވާނީއެއް ލައިގެންނެވެ.\nމި ކައިވެންނަށް އެތައް ހަރަދެއް ކޮށްފައި ވާއިރު ރިޕޯޓުތަކުން ބުނާގޮތުގައި އެދެތަރިންގެ ކައިވެނީގެ ކޭކުގެ އަގަކީ4ލައްކަ ރުޕީސްއެވެ. އިޓަލީގެ ޝެފެއް ތައްޔާރުކުރި މި ކޭކަކީ ނޫ ކުލަ އަދި ހުދުކުލައިގެ ފަސް ބުރީގެ ކޭކެވެ.\nވިކީ އަދި ކެޓްރީނާގެ ކައިވެންޏަށް ގާތްގަނޑަކަށް 120 މީހުންނަށް ދައުވަތު ދީފައިވާއިރު އޭގެ ތެރޭގައި ބޮލީވުޑު އިންޑަސްޓްރީގެ ބައެއް ފަންނާނުން އަދި އެމީހުންގެ އާއިލާ އަދި ގާތް ރަހުމަތްތެރިން ހިމެނެއެވެ.\nއިންޑިއާގެ ބައެއް ނޫސްތަކުން މީގެ ކުރި ބުނާގޮތުގައި އެދެމީހުންގެ ހަނިމޫނަށް އައުމަށް ހަމަޖެހިފައި ވަނީ ރާއްޖެއަށެވެ. ނަމަވެސް މިހާރު ދެމީހުން ހަނިމޫނަށް އެއްވެސް ތަނަކަށް ދާން ނިންމާފައި ނުވާ ކަމަށް ހަބަރުތަކުން ބުނެއެވެ.


Majileehuge Nizaamah Huras Elhumuge Visnun Imran Ge Huregen Nuvaane: Hassan Latheef - Vaguthu\nއަދާލަތު ޕާޓީގެ ރައީސް ޝެއިހް އިމްރާން އަބްދުﷲ އާއި އެމްޑީޕީގެ ޗެއާޕާސަން ހަސަން ލަތީފް.\nރައްޔިތުންގެ މަޖިލިހުގެ ނިޒާމަށް ހުރަސް އެޅުމުގެ ވިސްނުން އަދާލަތު ޕާޓީގެ ރައީސް އިމްރާން އަބްދުﷲ ގެ ހުރެގެން ނުވާނެ ކަމަށް އެމްޑީޕީގެ ޗެއާޕާސަން އަދި ހެންވޭރު ހުޅަނގު ދާއިރާގެ މެމްބަރު ހަސަން ލަތީފް މިއަދު ވިދާޅުވެއްޖެއެވެ.\nޕީއެސްއެމް ނިއުސްގެ "ރާއްޖެ މިއަދު" ޕްރޮގްރާމްގައި ހޯމް މިނިސްޓަރު އިމްރާން އަބްދުﷲ ރޭ ވިދާޅުވީ މަޖިލީހުގެ ޖަލްސާގައި ހިނގާދިޔަ ހަމަނުޖެހުންތައް މިނިވަންކަމާއި އިންސާފުވެރިކަމާއެކު ފުލުހުން ތަހުގީގު ކުރާނެ ކަމަށެވެ. އިމްރާން ވިދާޅުވި ގޮތުގައި މަޖިލިހުގައި ހިނގައިދިޔަ ކަންކަން ބަލައި އަޅަންޖެހޭ ގާނޫނީ ފިޔަވަޅު އެޅުމަކީ ފުލުހުންގެ ޒިންމާއެކެވެ.\nއެކަމަކު، ރައީސް އިބްރާހިމް މުހައްމަދު ސޯލިހްގެ ސަރުކާރުން އެންމެ އިސްކަން ދޭ ކަންކަމުގެ ތެރޭގައި ދައުލަތުގެ މުއައްސަސާތައް މިނިވަންކަމާއިއެކު ހިންގުމުގެ ތެރެއަށް ސަރުކާރުން ނުވަނުން ހިމެނޭ ކަމަށް ވެސް އިމްރާން ވިދާޅުވިއެވެ. ސަލާމަތީ އަދި ތަންފީޒީ އިދާރާތަކުގެ މަސައްކަތްތަކުގެ ތެރެއަށް ވަދެ ގާނޫނީ އިމުން ބޭރުވުމަކީ ސަރުކާރުން ކުރާނެ ކަމެއް ނޫން ކަމަށް އޭނާ ވިދާޅުވިއެވެ.\n— Hassan Latheef? (@HassanLatheef) June 5, 2020\nހަސަން ލަތީފް އެގޮތަށް ވިދާޅުވި އިރު، އިމްރާންއަކީ އަދާލަތު ޕާޓީގެ ރައީސެވެ. ނިމިދިޔަ ރައްޔިތުންގެ މަޖިލިހުގެ އިންތިހާބުގައި އަދާލަތު ޕާޓީން މަދު ގޮނޑިތަކަކަށް ވާދަކުރެއްވި ނަމަވެސް، އެ ޕާޓީގެ ކެންޑިޑޭޓަކު އިންތިހާބުވެފައެއް ނުވެއެވެ.\nމަޖިލީހުގެ އިދާރާގައި ހަމަނުޖެހުން ހިނގީ ލޯކަލް ކައުންސިލްތަކުގެ އިންތިހާބު ބާއްވައި އާ ކައުންސިލަރުންގެ އިންތިހާބުކުރެވެން ދެން މިހާރު ތިއްބެވި ކައުންސިލަރުންގެ ދައުރު ދެމިގެންދާ ގޮތަށް ގާނޫނުއަސާސީއަށް އިސްލާހު ގެނައުމަށް ބޭއްވި ޖަލްސާގައި ނައިފަރު ދާއިރާގެ މެންބަރު އަޑުގަދަ ކުރަން ފެއްޓެވުމުން އޭނާގެ ނަން އިއްވައި މަޖިލީހުން ނުކުތުމަށް އެންގެވުމުން އޭނާ ޖަލްސާ ކުރާ މާލަމުން ނެރުމުގެ ތެރޭގައެވެ.\nޝިޔާމް މަޖިލިހުން ނެރުމުގެ ކަންކަން ސާޖެންޓް އެޓް އާމްސް ކުރައްވަން ޖެހޭ އިރު، އެކަމުގައި އެރޭ ބައިވެރިވެވަޑައިގެންނެވީ އޭނާ އެކީގައި މަިލިހުގެ އެމްޑީޕީގެ މެމްބަރުންނެވެ. އަދި ޝިޔާމް ނެރުމުގެ ތެރޭގައި ބައެއް މެމްބަރުން އޭނާ އަށް ހަމަލަ ދިން ތަން ވީޑިއޯ އިން ފެނެއެވެ.\nއެ މައްސަލައިގެ ތަހުގީގު ފުލުހުން މިހާރު ވަނީ ފަށައިފައެވެ.\nޖޫން 5, 2020 12:51\nތިޔައީ ޑްރާމާއެއް މައްސަލަ ދެންޖެހޭނީ ފައިލް ކުރަން\nޢެއް ގާގަނޑަކުން ފެހިކާ ދެމީހުނއ\nޖޫން 5, 2020 14:45\nގާނޫނޫ އަސާސީއަށް އިސްލާޙެއް ގެނައުމަށް މަޖްލީހުގައި ދަންވަރު މީހުން ނިދާފައި ތިއްބާ ބޭއްވި ޖަލްސާގައި އިދިކޮޅު މެމްބަރު ޝިޔާމުގެ ގަޔަށް ބޮލަށް އެމްޑީޕީގެ މެމްބަރުން އަރާ މާރާމާރީ ހިންގާ ތަޅާ މަޖްލީހުގެ ތަޅަމުން ބޭރުކުރީ މަޖްލީހުގެ ގަވާޢިދާ އުސޫލުން ބޭރުންކަމަށް ގަނޫނީ ހުރިހާ އެންމެންވެސް ގަބޫލުކުރޭ! އަދި މިކަން ކުރުމުގައި މަޖްލީހުގެ ރައިސްވެސް ހިތްވަރު ދެއްވާފައިވަކަން ވީޑިއޯތަކުން ފާހަގަކުރެވޭ!! މިކަން ފުލުހުންނަށް ހުށަހަޅާފައިވަނިކޮށް އިމްރާން އަބުދުﷲ ޕީއެސްއެމް ޕްރޮގުރާމެއްގައި ވަހަކަ ދައްކަމުން އެމައްސަލަ މިނިވަންކަމާއެކު ފުލުހުން ބަލާނެކަމަށް ބުނި ބުނުމަކީ ހަމަ ސީދާ ދައުލަތުން ކުޅުނު ޑްރާމާއެއް!! އަދި މިޑްރާމާ ކުޅުނީމާ ހަސަން ލަތީފުވެސް މިބިރު ދައްކަނީ!! މަޖްލީހުގެ މެމްބަރުންނަށް ކިތަންމެ އިމްތިޔާޒެއް ލިބިފައިވިޔަސް ގަނޫނުތަކާއި މަޖްލީހުގައި ހެދިފައިވާ މެމްބަރުންގެ އިމްތިޔާޒުތަކާއި ބެހޭ ގާނޫނާވެސް ޚިލާފަށް މެމްބަރަކު ގަޔަށް އަތްލާ އަނިޔާވެރިގޮތަކަށް މާރާމާރީއެއް ނުހިންގޭނެ!! ފުލުހުން މައްސަލަ ތަޙްގީގު ކުރުމަކީ މަޖްލީހުގެ އިމްތިޔާޒުތެރެއަށް ވަނުންކަމަށް ހަސަން ލަތީފަށް ބުނެވޭނެ އެއްވެސް ޖާގައެއް ނެތް!! މަޖްލިސްތެރޭ ވިޔަސް ރައިސް އޮފީސްތެރޭ ވިޔަސް އަދި ކޯޓެއްގެތެރޭ ވިޔަސް ގާނޫނާ ޚިލާފު ޢަމަލެއް ހިންގައިގެން ހުށަހެޅިއްޖެނަމަ އެމައްސަލައެއް ތަހްގީގުކުރުމުގެ ފުރިހަމަ ބާރު ފުލުހުންނަށް ލިބިދީފައިވޭ!! އެކަމަކު މިމައްސަލާގައި ވާނެ ގޮތަކީ ފުލުހުން ކޮންމެވެސް ކަމެއްކުރާނެ ދިގު މުއްދަތުގައި!! ކުރުމަށްފަހު ޕީޖީއަށް ފޮނުވާނެ!! ދެން ޕީޖީން އެކަން އޮތްބާލާނެ ދައުވާނުކޮށް!! މިއީ އެއްބައެއް!! އެއްސަރުކާރެއްގެ ބައެއް! އެއްބަޔަކު އަނެއްބަޔަކާ ގުޅިގެން ރާވައިގެން ކަންކަން ކުރަމުންދާނީ!! މިސަރުކާރުގައި މިމައްސަލައަށްވެސް އަދި އެމްއެމްޕީއާރު މައްސަލަވެސް އިންސާފުވެރިކަމާއެކު ކުރިއަށްދާނެކަމަށް ބެލުމަކީ ހަމަ މޮޔަކަމެއް!! ނުވާނެ އެއްކަމެއްވެސް!! އަދުލު އިންސާފު ގާއިމުވެފައިވާ ރަގަނޅު ގައުމެއްނަމަ މިހާރު މި ދެ މައްސަކލައިގާ ހިމެނޭ އެންމެން ތިބޭނީ ހައްޔަރުގައި!! އެކަމަކު މިކަންކަން ބަލާ އިންސާފު ލިބޭނެ ދުވެހެއްގެ އިންތިޒާރު ރައްޔިތުންކުރޭ!!\nއިމްރާނަށް ވައްތަރެއްގެ ވާނިންއެއްތަ ތިދިނީ، ތިއީ ދެން މާމަތީގަ އުޅޭބައެއްދޯ؟\nޖޫން 5, 2020 15:21\nއަދުލު އިންސްފު ގެއްލި ހަމަހަމަކަން ގެއްލި ރައްޔިތުންނަށް އަނިޔވެރިވާން ފެށީމާ ފެންނަ މަންޒަރު އެމެރިކާއިން މިއަދު އެފެންނަނީ!! މިއަދު އެމެރިކާގެ ރައްޔިތުން މަގުތަކަށް ނިކުމެ ގޮވަމުން އެގެންދަނީ އަނިޔާވެރިކަން ނިމުމަކަށް ގެންނަން!! އަދުލު އިންސާފުން ކަންކަން ކުރަން! ރައްިޔުންގެ ލާބަޔަށާއި މުޅިގައުމުގެ ހަމަޖެހުމަށް މަސައްކަތް ކުރަން! މިރާއްޖޭގެ ކަންކަން މިހާރު މިދާމަގުންދާނަމަ އެމެރިކާއިން މިއަދު އެފެންނަ މަންޒަރު ފެނުމަކީ ދުރުގައިވާކަމެއްނޫން!! އެހެންވީމަ ކަންކަން އިސްލާޙުކޮށް އަދުލު އިންސާފުގެ މަގު ހުރިހާ ރައްޔިތުންނަށް ހަމަހަމަކަމާއެކު ކޮށާދޭންޖެހޭ! މާލަސްނުވަނީސް!! މިމައްސަލަ ދާ ގަތުން އެކަން އެގޭނެ!! އެމްއެމްޕީއާރުގެ މައްސަލާގައި ޢަމަލުކުރި ގޮތުން އޮތީ ރައްޔިތުންގެ އިތުބާރު ގެއްލިފަ!! މަރުކޮމިޝަނުން މައްސަލަތައް ބެލިގޮތާއިމެދު ސުވާލު އުފައްދާ މީހުން މަދެއްނޫން!! ވަޢުދާ އެއްގޮތަށް އެކަމެއްވެސް ނުކުރެވުނު!! އެކަމުގެ އިތުބަރުވެސް ވަނީ ރައްޔިތުންގެ ކުރިމަތީ ގެއްލިފަ! ޖުމްލަކޮށް ވެރިކަމަށް އަންނަންވެގެން ވި ހުރިހާ ވަޢުދެއްހެން މިވަނީ ބިލާހަކަށްވެ ނިމި ކަނޑުގައި އެޅި ރޮނގެއްފަދައިން ވެފަ!! އެހެންވީމަ އިތުބާރު ދަމަހައްޓަން ވަރަށްބޮޑަށް މަސައްކަތްކުރަންޖެހޭ!\nޖޫން 5, 2020 12:52\nޙަސަން ލަޠީފު ބޭނުން ކަމެއް ކުރަން، ކަލޭގެ މައިންބަފައިންގެ ގެދޮރުތަ މަޖިލީހުގެ ޗޭމްބަރަކީ؟ ނުވަތަ އެމް.ޑީ.ޕީގެ ހަރުގެތަ އެއީ ބީތާޔާ؟\nޖޫން 5, 2020 13:00\nއިމްރާން އެހެންބުނީ މައްސަލަ ބަލާކަށްނޫނޭ މޮޔަނުވެބަލަ..ގާނޫނީ ކުށެއްވީމަ ތަންދޮރު އިނގޭމީހުން ހަޅޭލަވާތީ މިވަގުތައް ހަމަޖައްސާލަން ބަލާނެކަމަށްބުނީ..ލަތީފް މެން ތިގޮތައް ބިރު ނުދެއްކިޔަސް އިމްރާނަށް ވިސްނޭ މަގާމް ގެއްލޭނެކަން..\nހަތަރުކަށިމަތި ހުއްޓަސް ކޮހަކު ވާނީ ކޮހަކަށް. ވޭތުވެދިޔަ2މަސްދުވަހުގެތެރޭގައި ކޮހަކު އިސްވެގެން ހުރެގެން ކުރި ކޮސްކަމެއްގެ ސަބަބުން މަޖިލީހުގައި ތަޅާފޮޅުން އުފެދުނީމާ އަނެއް ފަހަރު ކޮސް ގޮވަން ފެށީ. މަޖިލީހުގެ ނިޒާމަކީ ތަޅާފޮޅުމާއި ގަޔަށް އަތްލުމާއި އަރައަރައިގަތުމާއި ޖިނާއީ ކުށް ކުރުމެއް ނޫން. މަޖިލީހުގެ ހަތަރުފާރުގެ ތެރޭގައިވެސް ޖިނާއީ ކުށެއް ކޮށްފައި ސަލާމަތް ވެވިގެން ނުވާނެ. ރުހުމުގައި ނުދިޔައީވިއްޔާ ހިފައި ހައްޔަރުކޮށްގެން ނަމަވެސް ތަޙްޤީޤު ހިންގައި ޝަރީޢަތުން ޙުކުމް ކުރެވެންޖެހޭނެ.\nޖޫން 5, 2020 13:10\nހަސަން ޤާނޫނޭ ކިޔާފަ ކިޔެވީ ބޭރުފުށްތޯ...ދިވެހިރާއްޖޭގެ ޤާނޫނު އަސާސީގެ 90 މާއްދާގެ ހ.. ގައިވަނީ އަމަލްކުރަންވާގޮތް.. ޤާނޫނު އަސާސީއަށްވުރެ މަތީ އަހަރަމެން ރައްޔިތުން ވޯޓެއްދީގެން ހޮވި ބަޔެއް.ތިބޭނީ ފަހެ ކިހިނެއް.. މާއްދާ4އާއި 27 ގައި ބުނަނީ ކީކޭތޯ. .. އިއްޔެ އާދައިގެ މީހުން މިއަދު ޤާނޫނަށްވުރެ މަތިވީތާ... ތިކަހަލަ ޖަންގަލީ ވިސްނުމަކީ މިޒަމާނު ޤަބޫލްކުރާކަމެއްނޫން.. ދެން ރައްޔިތުންގޮސް މަޖްލިސްތެރެއަށްވަދެ އެމީހުންގެ ހައްގު ހޯދުމަށް އިހުތިޖާޖުކޮށް\nއުޅެންވީތޯ... ވިދާޅުވޭ ރައްޔިތުން ރެޑީ ޓު ގޯ..\nމަގުމަތި ފުރާލާ އެހެން އުޅެންވީތޯ.. 54% އާއި 46%\n46%ގެ ހައްގު ހޯދާނެ އޮބިއަޅާފަވެސް. ..\nޖޫން 5, 2020 13:11\nއެމްޑީޕީ ގެ އަނިޔާކުރުމުގެ ފިކުރު ވެސްހުރެގެން ނުވާނެ\nޖޫން 5, 2020 13:13\nކޮބާތޯ އިރުއިރުކޮޅާ އަޅުގަނޑުމެންނައް ތިޔަވަމުންދިޔަ އިންސާފުހޯދައިދިނުމުގެވައުދު. ތީމީހުންނައް ބާރުލިބުނީމަ އެއީ ރައްޔުތުންނައް އިންސާފްލިބުނީތޯ ނޫނީ ތިމީހުންނައް އިންސާފްލިބުނީތޯ. ތިމީހުން ކުށެއްކުރިޔަސް އެވާހަކަދައްކާގެންވެސް ނުވޭ އަދި ފެނިގެންވެސްނުވޭ. ވ ދެރަ.\nޖޫން 5, 2020 13:16\nމަޖުލީހުގެ މެމްބަރުން ކޯވިޑްގެ ގާނޫން އާ ހިލާފަށް ކުރި އަމަލްތަކާ އެމްޑީޕީގެ މެމްބަރުން ކުރި އަނިޔާވެރި އަމަލްތައް ބަލަން ޖެހޭ...މިހާރު ތިއުޅެނީ ހޯމް މިނިސްޓްރީގެ މަސެއްކަތައް ހުރަސް އަޅަން...ކޮބާ ސޯޝއަލް ޑިސްޓެންސިން\nޖޫން 5, 2020 13:17\nމިހާރުވެސް ހަސަނު ތިޔަ މައްސަލައަށް ނުފޫޒު ފޯރުވީ.\nޖޫން 5, 2020 13:21\nމީ ހާދަ ތަންދޮރު ނުދަންނަ މީހަކަށް ވެއްޖެ ދޯ..\nއަދާލަތު ޕާރޓީން ނޫޅޭ ކަމެއް ކުރަން.. ތިވާހަކައެއް ދެއްކީ ހޯމް މިނިސްޓަރު..އޭނާގެ ހައިސިއްޔަތުން..\nކިތަންމެ ނުރުހުނަށް މަޖިލީހުގެ ރައީސު ތަޅާފޮޅުމަށް ހިއްވަރު ދިންކަން އެންމެންނަށް ފެނަންއެބަހުރި..\nދެން ތިބޭފުޅާ ގެ ޕާރޓީ އަށް ނިނަ ގޮޑިދިން ރައިޔަތުންނަށް ވީ ވަކިފައިދާއެއް ކޮބާ..\nތިކަހަ މަދު މީހަކަށް ދައުލަތުން ބޮޑު ފައިދާ އެބަވޭ ރައިޔަތުންނަށް މިހަރު އެކަން ފަޅާ އެބަ އަރާ.\nއަނެތްކަމަކީ، މަޖިލީހުގެ ގޮނޑި ލިބުނީތީ ފަޚުރުވެރިވަނީ ﷲ ބޮޑާވާމީހުންނަށް އެކަމުގެ އިދޮކޮޅު ދައްކަވާފާނެ ކަމަށް ބިރުވެތި ނުވަނީ ބާ..؟\nޖޫން 5, 2020 13:25\nހޯމް މިނިސްޓަރ ފުރަތަމަ ކުރަންވި ކަމަކީ އެމްއެމްޕީރސީ މައްސަލަބަލާ ދައުވާކޮއް ދެއްވަންވީ. އޭރުން ރައްޔަތުންގެ އިތުބާރު ލިބޭނީ.\nޖޫން 5, 2020 15:11\nއެރިޕޯޓުގައިވާހުރިހާއެންމެންނަށް ދައުވާކުރީމައެކަންވާނީ ވަކިބަޔަކުއިސްތިސްނާކޮށްވަކިބަޔަކަށް އަދަބުދޭންއުޅޭނެކަމެއްނެތް އެއީއިންސާފުގާއިމުކުރީކަމަކަށް ނުވާނެ\nޖޫން 5, 2020 13:36\nހަސަން ކޮއި މެން ސައިޒް ވާދުވަހަކު މަ ވަރަށް ހިނި އަންނާނެ،، ރައްޔިތުން ތިބީ ވަރަށް ރަނގަޅަށް ބަލަން\nޖޫން 5, 2020 13:44\nއާޒިމްވެސް ބުންޏެއް ނު ބައެއް ވަޒިރުން މިހާރު ސަމާލުކަން ދެނީ ރިއާސީ އިންތިޚާބަށޭ\nޖޫން 5, 2020 13:54\nބިމުދާއްބައިން ޒާ ރުދިނީ\nއެމްޑީޕީން އެއޮތީ ޕޮލިހަށް ބިރުދައްކާފަ. ތަހުޤީޤަށް ނުފޫޒު ފޯރުވާފަ. މަގާމް ގެއްލޭނީ އެކަމާ އުޅެފިއްޔާ. މިސަރުކާރަކީ އަދުލުވެރި ބައެއްނޫން. ޢެމްޑީޕީގެ ގާނޫނަކީ ޖަންގަލީ ގާނޫނު. ބޮޑުއެތި ކުޑައެތި ކާލެވޭގޮތް އެއީ އެމްޑީޕީގެ ފަލްސަފާއަކީިި.\nޖޫން 5, 2020 13:58\nހަސަން ލަތީފުމެން ނޫނިއްޔާ ބާރެއް އޮތްބަޔަކު ނެތްހެން ހީވުން ގޯސް.\nޢެއްކަލަ ބޮޑުސޮރު އަމިއްލައަށް ބޭނިގަތީއެއްނު. ދެން ތިބޭ ބޮއެގެންނޭވެސް މެންބަރަކު އެބަކިޔާ ތިއްބެވީ\nޖޫން 5, 2020 14:00\nޖޫން 5, 2020 14:03\nތިޔައިމްޜަާނަކައް ތިމައްސަލަބަލާކައް ނުކެ ރޭނެ\nޖޫން 5, 2020 14:04\nހަސަންލަތީފަށް ބިރުދެއްކޭނީ އިމްރާނަށް އިމްރާނު ތިކަމުގައި ޤާނޫނީ ފިޔަވަޅު ނުއަޅައިފިނަމަ ރަޢިއްޔަތުން ނުކުމެފިޔަވަޅު އަޅާނެ އެއިރުން އިމްރާނަށްއޮތްނުރައްކާ މާބޮޑު ދީނީ ޢިލްމުކޮންމެވެސް ވަރަކަށް ލިބިހުރި އިމްރާނަށް ވ ރަގަޅަށް އެގޭނެ ހަނަލަތީފުގެ ބިރުދެއްކުމަށްވުރެ އާޚިރަތުގެ އަޒާބު ބޮކަން\nޖޫން 5, 2020 14:08\nފުރަތަމަ އެ އެޅީ ހުރަސް ދެން ތިކަންތައް\nނުބެލޭނެ އިމްރާނު ގެރިއެއް ހެން ތެޅި ތެޅި\nޖޫން 5, 2020 14:09\nމަޖިލީހުގެ ނިޒާމަކީ ނަޝީދު އެއިރަކު ހިތައްއެރިގޮތެއް. މަޖިލީހުގެ ނިޒާމް އެނގޭ އިތުރު މީހަކު، ނިޒާމު ލިޔެވިފައޮތް ގާނޫނެއް ގާނޫން އަސާސީއެއް މި އުޑުދަށުގައެއް ނެތް.\nޖޫން 5, 2020 14:12\nރައީސްނަޝީދުގެ ސިޔާސަތު އެގިވަޑައިގަންނަވަން މިހާރު ދިވެހި ކޮންމެ ދަރިޔަކަށް ކޮންމެ ޒުވާނަކުން ފެށިގެން މުސްކުޅިންނާ ހަމަޔަށް އެބަޖެހޭ! ރައީސް ނަޝީދު ކުރައްވާނެ ހުރިހާކަންތަކެއް. އަދި އެހެންމީހަކު ތަންކޮޅެއް ފައިދާލަބޭ ކަމެއް ސިޔާސަތައް ވައްދައިފިނަމަ އެކަމުގެ ފޮނިމީރުކަން ބޭނުންވާނެ. އެމްޑީޕީމެމްބަރުންގެ ތެރޭގައި ކޮންމެހެންވެސް ތަންދޮރު ނޭގޭ މީހުން ތިބެންވެސް ޖެހުމަކީވެސް ރައީސް ނަޝީދުގެ ސިޔާސަތެއް. އެހެންވީމާ ކިޔަވައިގެން ތިބީޢިލްމީ ކުދީންނަށް އެމްޑީޕީއިންވާދަކުރާ އެކިއެކި އިންތީޚާބީ މުބާރާތްތަކުން ޖާގަނުލިބި ގުންޑާއިން އަރުވަންޖެހޭނީ. އަދިއެކުދީން އެތިބެނީ ކުރިޔަށް ނެރެފަ ކުރިހާ ހަލާކެއްގެ ތެރެއަށް. ނިކަން ބައްލަވާ ނަޝީދު ހަމަ ތަޅާބޭރުކުރާށޭ އަންގަވާއިރަށް އެތަޅައިގަތީ. އަދި ކޮބާ ދެބެއިންގެ ދަރި ނައިބުރައީސާ އިވައްްޓޭވެސް ކިކްއައިސްގެން ގޮސް ކޮޅުފައި އެއަޅާވިހެލީ. އެއީ ރައީސް ނަޝީދުގެ އެންމެ ހަރުދަނާ ލީޑަރޝިޕް. ދެންކީކޭބުނާނީ. މައްސަލަޔަކީ ޖަލުގައި ހުންނަންޖެހޭ މީހަކު ޖަލުން ނެރުން. ޤާޒީވަގަށްނަގަން އަމުރުކޮށް އަދި 07 ފެބްރުއަރީގައި ސަރުކާގެ މިލްކިއްޔާތައް ރޯކޮށްލެއްވުމުގައިވެސް ހަމަ އަމުރުކުރެއްވީ ރައީސް ނަޝީދު. މިކަންކަން އެގޭނެ އައްޑޫ ހުޅޫދޫ ދާއިރާގެ މެމްބަރު އިލްޔާސްލަބީބަށް. އަދި ޓެކްސީކުރެއްވި މެމްބަރަށް. މިވަރު ފުދެންވާނެ. ތަޅަން މާރާމާރީ ހިންގަން ހިތްވަރު ދިނުމަކީ ރައީސް ނަޝީދުގެ އެންމެވަރުގަދަ ސިޔާސަތު.\nޖޫން 5, 2020 14:18\nމިހާރު ދިވެހިރާއްޖޭގައި ހުރި ފުލުސް އޮފީހުން ރައީސް ނަޝީދުގެ އިސްކޮށް ހުންނަވައި ގެން ހިންގާފައިވާ މާރާމާރީއެއް ނުބެލޭނެ އަދި ނުވެސް ބަލާނެ. އެހެންނޫނިއްޔާ ވެރިކަމުގައި ހުންނަވާނީ އިބްރާހިމް މުހައްމަދު ސޯލިހެއްނޫން. އަދި ޕޮލިސް ކޮމިޝަނަރ ގެ މަޤާމުގައި ހުންނަވާނީ މުޅިން އެހެންމީހެއް. ދިވެހި ރައްޔިތުން މޮޔަކުރާނީ މިކަހަލަ ކަންތަކުން. ނުވެސް ބަލާނެ ތިއޮތީ ފުރިހަމަ ޑްރާމާއެއް. ދަންވަރު މަޖްލީސް ހިންގީ ދުރާލާ ތިކަން ރާވާއިގެން.\nޖޫން 5, 2020 14:21\nޤާނޫނަށް ވުރެ މަތީގައި އުޅޭ މީހުން، ވަކި ބަޔަކު ޖިނާއީ ކުށެއްކޮށް މީހަކަށް ޖިސްމާނީ އަނިޔާ ކުރުމުންވެސް އެކަން ކުރި މީހުން އިއްޒަތްތެރިކަމުން އެމީހުންނަށް ފިޔަވަޅު ނޭޅިފަ! ޑިކްޓޭޓަރު ނަންވާނީ އެކަމު އަންނި ނޫން މީހަކަށް އެމްޑީޕީ ރައީސްކަން ނުކުރެވުނު އަދި ޗެއަރ ޕާސަންއަކަށް ވެސް ހުންނަން ޖެހޭނީ ބަސް އަހާކުއްޖެއް!\nމިހިރަ ބީތާޔާ ހަސަންލަތީފޫ. މިހާރު ކޮންކަމަކާ ކަލޭތި ކެކިގަތީ؟ ކަލޭމެންކުރި ކަންކަން ބަލަން ބުނީމަ؟ އެކަން ވީމަ ބެލިގެން ނުވޭ؟ ސަދޫމުގެ ގާނޫނު ކަލޭތި ބޭނުންވަނީ. ހަމަ ފައްކާ ހަތްބޯރާއްސެއްތީ.\nޖޫން 5, 2020 14:39\nއެމްޑީޕީ ގުންޑާއިން ކިތަންމެ ބޮޑު ޖަރީމާއެއް ހިންގިޔަސް އެ ނުވާނެ ކުށަކަށް އެމްޑީޕީ މަޖިލިސް މެމްބަރުނަށް ޤާނޫނު އަސާސީއެއް ޤާނޫނެއް ޤަވާޢިދެއްނޯންނާނެ އެވަގުތަކު ހިތަށް އެރިކަމެއް ހިތަށް އެރިގޮތަކަށް ކުރުމުގެ ބާރު އޮންނަކަމަށް ދެކެނީ އިމުރާނަކަށްވެއް ތިޔަ ބުނާ އިސްސާފުން ތިޔަ މައްސަލައެއް ބަލާކަށް ނުކެރޭނެ މާދަމާ އިތުބާރުނެތްކަމުގެ ވޯޓުނަގާ މަޤާމު ގެއްލިދާނެކަމުގެ ބިރު އެދަސްކަނީ އިނުރާނަކީވެސް ބަހާ ޢަމަލާ ދިމާނުވާ މަޤާމާ ޖާހުގެ ބޭނުމުގަ އުޅޭ ދެފުށް ދެގޮތް މީހެއް\nޖޫން 5, 2020 14:44\nކޮބާ ހަތަރުކަށިމަތި މާލޭ ބޭފުޅާ އެބުނަނީ ކަލޭ އަހަރެމެންނައް ހުރަސްއަޅައިގެންނުވާނޭ އިންސާފަކީ މިބޭފުޅާއަށާ މިބޭފުޅާހިމެނޭ ޕާޓީއައް އޮތްއެއްޗެކޯ ލަދުޙަޔާތްކޮބާ ތީއެންމެ65 އަހަރެމެން ނުކުތީމަ ތިނުވާނެ ހުވަނދަކައްވެސް ކުރިންވެސް އޮންނާނީ އެތަންދައްކާފަ\nޖޫން 5, 2020 14:48\nމިނިސްޓަ ރުންގެ މަސައްކަތައް ނުފޫޒު ފޯ ރުވޭހާވެސް އިއްޒަތްތެ ރި ވީތޯ. ތިޔަފޯ ރުވެނީ ނުފޫޒު. ގާނޫހަދާ މީހުން މިހާ ގަމާ ރުނަމަ. އާދައިގެ މީހާ އަށް ކިހާތަނެއް ދޮ ރެއް ނޭނގޭނެ ދޯ\nޖޫން 5, 2020 14:58\nހަސަން ތިދެއްކީ ބިރު ،،ދެން ކިހިނެއް ކަމެއްބަލާނީ؟\nޖޫން 5, 2020 15:02\nސައިޒުން ކު ރު ކޮންމެ މީހަކުވެސް އެހާ ފުއްޕައޭ އޭގެ ދޭތި މީ\nޖޫން 5, 2020 15:15\nމަގުމަތީގަ މާރާމާރީ ހިންގީމަ އޮންނަ އުސޫލު ހަމަ މަޖިލީހުގަވެސް އޮންނަންވާނީ. މަޖިލީހުގަ އުޅޭ މީހުންނަށް ވަކި އުސޫލެއް އޮތްކަމަށް މީނަދެކުނީތީވެސް ހިނިއާދޭ އަހަރުން. މީމިމީހުންގެ ފެންވަރު.\nޖޫން 5, 2020 15:24\nފިރުއައުނަށް ދުނިޔޭގައި ލިބުނު ބާރާއެކު ކަލާނގެ ކަމަށްވެސް ދައުވާ ކުރި. އަނިޔާވެރިކަން ހައްދުފަހަނަ އަޅާދިޔަ.. ރަސްކަން ގެއްލިދާނެތީ ޅަ ފިރިހެންކުދިން މަރަމުން ދިޔަ..ނުރުހޭމީހަކު ނަމަ އެންމެން ކުރިމަތީ ރޯ އޮރިޔާންކޮށް މަރާ ޞަލީބަށް އަރުވަމުން ދިޔަ. އެވަރުންވެސް މޮޅު ލިބުނުތޯ؟ ވަގުތު ޖެހުމުން ބަލި ހިނކަދިގަނޑަކަށްވުރެ ވެސް ދެރަ ނިކަމެތި ހާލު ޣަރަޤުވެގެން މަރުވެގެން ދިޔައީ.. ތިފަފައިން ބޮޑާވެ ކިބުރުވެރި ވުމުގެ ނަތީޖާ ދުނިޔެ މަތީގައި ވެސް ފެންނަން އެއޮތީ..ހަރަކާތެއްނެތް ނިކަމެތި ކަށިގަނޑެއްގެ ސިފައިގައި ތި ހަސަންމެން ފަދަ މީހުންނަށްވެސް ޢިބުރަތަށް ފުދޭނެ ފަދައިން ފެންނަން އެއޮތީ..\nޖޫން 5, 2020 15:30\nކޮހުންގެ ގަބުޅި އެދުރުން ތީ\nޖޫން 5, 2020 15:34\nޖޫން 5, 2020 16:07\nތިޔަ މަޖިލީހަކީ މަތިން ބާވައިލެއވުނު ތަނެއްތޯއެވެ. ތިތަނުގައި ކުރާ ކުއްތަކަކީ ﷲގެ ހަޞްރަތުގައި ޖަޒާއެއް ނުވާ އަދި ﷲ ބައްލަވާ ވޮޑިގެން ނުވާ ކަންތައް ތަކެއްތޯއެވެ. ގަދަބަސް ބުނާނެ ކަމެއްނެތް. ތިތަނަށްވެސް ފާޑުވެސް ކިޔޭނެ.\nތިޔަ ބޭފުޅުންނަކީވެސް ﷲ ހެއްދެވި މަޚްލޫޤުން ކަން ހަނދާންކޮށް، ހަމަ ބިމަށް އައުމަށް އެދެން،\nކަލަގޮވުން ހުއްޓާލާ ވެރިކަމަށްވެސް އާދެވިފަ ތިތިބީ ހަސަން ލަތީފުގެ އެކަނި މަސަތްކަތަކުން ނޫން ކަމަށް ހަނދާން ކޮށްދެން.\nޖޫން 5, 2020 16:19\nއާދެ..މަޖިލީސް ޖަނަވާ ރުން ކަންކަން ނިންމާނީ ޖަންގަލީގެ އުސޫލުން.. ދެން އެކަމަކު ރައްޔިތުންޖެހޭނެ މަޖީލީހުގައި ތިބޭ ސޫފިތައް ގާނޫނެއް ހަދާފިސްޔާ އެޔެއްބޮލުގަ އަޅުވަން.\nޖޫން 5, 2020 16:30\nބިރުދައްކަނީ! ބަޔަކު ގޯސްހެދީމަ ނުބެލީމަ ދެންވާނެގޮތް މާތާހިރެއްނުވާނެ ހަސަންލާތީފޫ!!\nޖޫން 5, 2020 17:08\nކަލޯ ހަސަނަށް ހީވާނި ފުޅަށްބުޑުން ދަންޔާ އަބަދުވެސް ކެޔޮގަނޑު ކަނޑާލަފާނެހެން. މީހުންގެ ގަޔަށް ބޮލަށް އަރާ މާރާމާރީއަށް ހިތްވަރުދީ މާރާމާރީ ހިންގާކަށް ކަލޭމެންނަކަށް އެއްވެސް ރައްޔިތަކު މެންޑޭޓެއް ނުދެއެ. ހަސަނާ އިމްރާނަށް ބިރުދައްކަނިދޯތީ. ކަލޭމެން ކުރިންކީ ހުރިހާ ޅެމެއްކޮބާ؟ ފަރިއްސައްވީތަ\nޖޫން 5, 2020 17:22\nބަލަގަ ހަސަނާ މަޖުލީހަކީ ކަލޭ ގެ އަމިއްލަ ތަރިކަ މުދަލެއްތަ؟ކޮބާ ޤާނޫނު .އެތާ ތިބެ ކަލޭމެން ލިވާތު ކުރިޔަސް ތިޔަ ބުނަނީ ޤާނޫނެއް ނުހިގާނެއޭ ތަ؟ ހަސަނާ ކަލެއަށް ޤާނޫން ކިޔަވައި ދިން މީހަކު ލަދުން ދެފައި ވެސް ކައިރިއެއް ނުކުރެވޭނެ\nޖޫން 5, 2020 17:50\nޖަޖިލީހުގެ މާލަމުގައިވެސް އުޅެންޖެހޭގޮތުގެ ޤަވާޢިދެއްއޮންނާނެ އެމްޑީޕީ މީހުން އެތަނުގެ ޤަވާޢިދާ ޚީލާފަށް މާރާމާރީ ހިންގީމާ އެއީ މަޖިލީހުގެ ނިޒާމަށް ހުރަސްއެޅީއެއްނޫން\nޖޫން 5, 2020 17:54\nމީނާގރ އަނގަ ފެޅީ ދޯ އަނެއްކާ!\nޖޫން 5, 2020 17:55\nބިރުގަތީ އިންސާފުންދާންވާނީ ހަމައެކަނި ސަރުކާރުގެ ހިމެނޭ މީހުންގެ މައްސަލަތައް ލަސްކޮށްފަ އިދިކޮޅު މީހުންގެ މައްސަލަ ތައް އަވަސް ކުރުމަކީ ޢަދުވެރިކަމެއް ނޫން .\nޖޫން 5, 2020 17:57\nމޖިލީހުގަ ހިންގިޖަރީމާ މަލާނެވާހަކަބުނުމުން އިމްރާނުވެސް ގޯސްވެއްޖެ ތިލަފަތް ކޮނޑައްލައިގެންއުޅޭ ބައިގަނޑު މުޅެނީ ރައްޔިތުންނައް އޯގާތެރި އިންސާފުވެރި ވެރިކަމެއް ކޮއްދޭށޯ!!!\nޖޫން 5, 2020 17:58\nކޮބާ ތަމެންނަށް ފެނޭތޭ ތަމެންނަށް އިނގޭތޭ މިތާނގައިވާން އުޅޭ އަދި ވާންއުޅޭ ގޮތެއް ތަމެން ދަންނަންތޭ ބޫގީ އެއީ ކޯއްޗެއް ކަން އޭގެ އިމްޕެކްޓްސް ތައް ތިޔާ ފެންނަނީ\nޖޫން 5, 2020 18:15\nޝޭޚް އިމްރާން މަޖްލީހުގައި ތަމެންގެ ބޮޑޭ ހިންގި މާރާމާރީއާއި އަދި އަނިޔާވެރިކަން ބަލަން އުޅުމުން އެކަން ނުބެލޭނެ ކަމަށް ތަމެން ބުނުމުން މަމެން ވަރަށް ބިރު ގަނެއޭ ...\nޖޫން 5, 2020 18:18\nހަތަރު ކަށިމަތި މީހާ ފަޓުލޫލު ބާލާގެން އޮރިޔާމުން މަގުމައްޗައް ނުކުންނަންވީނޫންތޯ ކޮބާތަ ލަދުހަޔާތް ކޮބާތަ އަގަލެއް ކަންފުޅެއްވެސް ނެތް ދެއްތޯ؟\nޖޫން 5, 2020 18:25\nގާނޫނީ ވެރިކަމެއްހިންގައިދެއްވާނަމޭ ބުނި ރައީސުލް ޖުމްހޫރިއްޔާ ކޮބައިތޯ؟\nޖޫން 5, 2020 18:45\nއިންސާފުވާން ޖެހޭނީ އެންމެންގެ މައްޗަށް ހަމަހަމަ އެއްޗަކަށޭ މަޖްލީހުގެ އިދާރާ ތެރޭގައި މީހުންގެ ގައިގައި ތަޅާ އަނިޔާ ކުރަން ވެސް މަޖްލީހުގެ ރައީސް ކެނެރީގެ ނަޝީދަށް އަމުރު ނުކުރެވޭނެއޭ އެއީއޭނާގެ އަމާބަފާގެ ތަރިކަ މުދަލެއް ނޫނޭ އޯއް ޔޭއް މިކަން ތަމެން ހަދާން ކުރުން މާ ބޮޑަށް ރަނގަޅުވާނެއޭ ތިޔާ ކަނޑު ކޮސް ނުގޮވާ އިނގޭތޭ...\nޖޫން 5, 2020 19:34\nކޮބާތަ މަމެން ޕިންކީގެ ފްލޯލެސް ސަރުކާރު! އަދިވެސް ހަމަ ފޮލޯލެސްތަ؟\nޖޫން 5, 2020 19:11\nދަނޑުގެއްލި ކަތިވަޅިގެއްލި މަރިޔަނބުވެސް ގެއްލިދާހެން ހީވީމަ މިކަހަލަ ވާހަކަ ގިނަވެދާނެތޯއްޗެއް.\nޖޫން 5, 2020 19:38\nޙަސަނުމެން ޤަވައިދާޚިލާފަށް ނުފޫޒުފޯރުވިއަސް ރަނގަޅުވަނީތަ މީ ޤާނޫނީ ވަކީލުންނޯ! ޙައިރާންވެއި\nޖޫން 5, 2020 20:05\nމަޖްލީހުގެ ނިޒާމާއި ކުޅެނީ ކޮންބައެއްކަން ހަމާއިގައި ތިބޭބަޔަކަށް ފެންނާނެ! ދަންވަރު ޖަލްސާ ބޭއްވިރޭ އެކަންވަނީ ފެނިގެން ގޮސްފައި! ހަމަގައިމުވެސް އިމްރާނު އެތަނުން ނުފެނޭ!\nޖޫން 5, 2020 20:27\nނޯކޮންފިޑެންސް ނަގާނެ ވަރަށް އަވަހަށް\nޖޫން 5, 2020 20:37\nމަޖިލިސްކުރާގެ ތެރޭގައި ހުރި މީހަކު ބޯޅަ އެއްގަ ތަޅާހެން ފެނޭ ވަރަށް އަވަސްކޮށް މީހެެއްގައިގަ ތަޅާތަން އެއީ ހަމަ މިމުސްލިމް މުޖުތަމައުގަ އުޅޭ މީހެެއްބާ އާދަމްގެ ދަރިއެއް ގައިގަ ފައިން ޖެހުމަކީ ނުބައިވެގެންވާ އަމަލެއް\nޖޫން 5, 2020 20:56\nއާ މިމީހުން ކޮށްފިކަމެއް ބެލިގެންނުވާނެ. އެ އިނީއެއްނު ބޮޑު ގޮނޑިއަށް އަރާ މީހެއް ޓެރަރިޒަމްގެ ޢަމަލު ހިންގާފަ ނުވެސް ދެނަހުރިކަމަށް ހަ ދައިގެން. ކަލޯ އަ ދި ކަލޯއާ ޤާނޫނު އަރާހަމަކުރާނެ.\nޖޫން 5, 2020 21:28\nކަލޭ ކޮސް ވާހަކަ ނުދައްކާ... މައްސަލަ ބެލެންވާނެ.\nޖޫން 5, 2020 21:36\nޖޫން 5, 2020 22:40\nނަމުގެ ކުރިއަށް ޢިއްޒަތްތެރި، އުސްތާޛު، ޝައިޚް، ޑޮކްޓަރު، ޕްރޮފިސަރު ލިޔަސް ޢިލްމާއި ޙިލްމާ ްްް އަޚްލާޤު. ެެެެެެެެެެެެެެެ. ނެތްނަމަ އެކަމުން ކުރާނެ މަންފާއެއްނެތް.


Barcelona balivumuge faidhaa Real Madrid in nagaifi | Mihaaru\nލަނޑު ޖެހުމަށް ފަހު ރެއާލްގެ ރާމޮސް އުފާފާޅުކުރަނީ.-- ފޮޓޯ: އޭއެފްޕީ\n13 މާޗް 2017 - 09:189comments\nބާސެލޯނާ ބަލިވީ ރަށުން ބޭރުގައި ޑިޕޯޓިވޯ ލަކަރޫނިއާ އަތުން 2-1 އިންނެވެ. އަދި ރެއާލް މޮޅުވީ އަމިއްލަ ދަނޑުގައި ރެއާލް ބެޓިސް އަތުން 2-1 އިންނެވެ.\nމި މޮޅާ އެކު ރެއާލް އެއް ވަނަ އަށް ޖެހިލީ 26 މެޗުން 62 ޕޮއިންޓާ އެކު އެވެ. ބާސެލޯނާ ދެ ވަނައިގައި އޮތީ 27 މެޗުން 60 ޕޮއިންޓް ހޯދައިގެންނެވެ.\nރޭގެ މެޗަށް ބާސެލޯނާ އިން ނުކުތީ ޕީއެސްޖީ އަތުން މިދިޔަ ބުދަ ދުވަހުގެރޭ މޮޅުވި މެޗުގައި ބޭނުންކުރި ފުރަތަމަ އެގާރަ އަށް ފަސް ބަދަލެއް ގެނެސްގެންނެވެ. ބާސެލޯނާ އަށް ދިމާވި އެންމެ ބޮޑު މައްސަލަ އަކީ އަނިޔާގެ ސަބަބުން މި ވަގުތު ރަނގަޅު ފޯމެއްގައި ހުރި ނޭމާ އަށް ނުކުޅެވުމެވެ.\nރޭގެ މެޗުގައި ފުރަތަމަ ލަނޑު ޖެހީ ޑިޕޯޓިވޯ އިންނެވެ. މެޗުގެ 40 ވަނަ މިނިޓްގައި މި ލަނޑު އެ ޓީމަށް ކާމިޔާބު ކޮށްދިނީ ހޮސޭލޫ އެވެ. ދެ ވަނަ ހާފް ފެށިގެން ފުރަތަމަ މިިނިޓްގައި ބާސެލޯނާ އަށް އެއްވަރުކޮށްދިނީ ލުއިސް ސުއަރޭޒް އެވެ. މިއީ ސުއަރޭޒް ލަނޑު ޖެހި މެޗަކުން ލީގުގައި ބާސެލޯނާ ބަލިވި ފުރަތަމަ ފަހަރެވެ.\nމެޗު ނިމެން 16 މިނިޓަށް ވެފައި ހުއްޓައި ޑިޕޯޓިވޯ މޮޅުކޮށްދިން ލަނޑު ކާމިޔާބުކުރީ އަލެކްސް ބާގަންޓިނޯސް އެވެ. މިއީ މި ފަހަރު ލީގުގައި ފުރަތަމަ އެގާރައިގައި ހިމެނިގެން ބާގަންޓިނޯސް ކުޅުނު ފުރަތަމަ މެޗެވެ.\nރެއާލްގެ ސަންޓިއާގޯ ބާނަބައުގައި ކުޅުނު މެޗުގައި ފުރަތަމަ ލަނޑު ޖެހީ ބެޓިސް އިންނެވެ. މެޗުގެ 24 ވަނަ މިނިޓްގައި މި ލަނޑު ކާމިޔާބުކުރީ އެންޓޯނިއޯ ސަނަބްރިއާ އެވެ. ފުރަތަމަ ހާފް ނިމުމުގެ ކުރިން ރެއާލަށް އެއްވަރުކޮށްދިނީ ކްރިސްޓިއާނޯ ރޮނާލްޑޯ އެވެ.\nބެޓިސް އަށް މައްސަލަތައް ދިމާވީ މެޗު ނިމެން 12 މިނިޓަށް ވެފައި ވަނިކޮށް އެ ޓީމުގެ މަޓެއޯ މިޗިނީނީ އަށް ދެ ވަނަ ރީނދޫ ކާޑާ އެކު ރަތް ކާޑު ދެއްކުމުންނެވެ. ބެޓިސްގެ އެއް ކުޅުންތެރިއަކު މަދުވުމުގެ ފައިދާ ނަގައި ރެއާލް މޮޅުކޮށްދިން ލަނޑު މެޗުގެ 81 ވަނަ މިނިޓްގައި ކާމިޔާބުކުރީ ސާޖިއޯ ރާމޮސް އެވެ.\nރެއާލްގެ ކޯޗު ޒިނެދިން ޒިދާން ބުނީ ލީގުގެ ވާދަވެރިކަން ބޮޑުވެފައިވާ މި ދަނޑިވަޅުގައި މޮޅެއް މި ލިބުނީ ވަރަށް މުހިއްމު ވަގުތެއްގައި ކަމަށެވެ.\n"ލީގުގެ ރޭހުގައި ދެން އޮތް ދެ ޓީމަށް މޮޅުނުވެވުނު ހަފްތާއެއްގައި އަހަރެމެންނަށް އުނދަގޫ މޮޅެއް ލިބުމަކީ އަހަންނަށް ލިބުނު ބޮޑު ހިތްހަމަ ޖެހުމެއް،" ޒިދާން ބުންޏެވެ.\nއޭނާ ބުނީ މެޗުގެ ކުރިން ވެސް ކުޅުންތެރިންނަށް ވިސްނައިދިނީ ގިނަ ލަނޑުތަކެއް ނުޖެހުނު ނަމަވެސް ތިން ޕޮއިންޓް ހޯދުން މުހިއްމު ކަމަށެވެ.


Export Import dhashah: Igthisoadhu madu jehemun dhaa kamuge nishaaneh?\n24 އޯގަސްޓު 20192ކޮމެންޓް\nއެކްސްޕޯޓް އިމްޕޯޓް ދަށަށް: އިގްތިސޯދު މަޑު ޖެހެމުންދާ ކަމުގެ ނިޝާނެއް؟\nއެކްސްޕޯޓް، އިމްޕޯޓަކީ ގައުމެއްގެ އިގްތިސޯދުގެ ބޮޑު ބައެކެވެ. އެކްސްޕޯޓް އިތުރުވެ އިމްޕޯޓް ދަށް ވެއްޖެ ނަމަ، އެއީ އުފެއްދުންތެރިކަށް ރަނގަޅު ކަމުގެ ނިޝާނެކެވެ. އަދި އެކްސްޕޯޓް މަދުވެ އިމްޕޯޓް އިތުރުވެއްޖެ ނަމަ، އެއީ އުފެއްދުންތެރިކަން ރަނގަޅު ނޫން ކަމުގެ ނިޝާނެކެވެ. އެކްސްޕޯޓާއި އިމްޕޯޓް ވެސް ދަށް ވެއްޖެ ނަމަ، ނިކުންނާނެ ނަތީޖާ އަކީ ކޮބައި ހެއްޔެވެ؟\nރާއްޖެއިން އެކްސްޕޯޓް ކުރާ މުދަލާއި، އިމްޕޯޓް ކުރާ މުދާ ބަލަހައްޓާ، ޗެކްކުރުމުގެ މަސައްކަތް ކުރާ ކަސްޓަމްސް އިން އެންމެ ފަހުން އާއްމުކުރި ތަފާސްހިސާބުތަކުން ދައްކާ ގޮތުގައި މިދިޔަ އަހަރާ އަޅާ ބަލާއިރު، މިއަހަރުގެ ޖޫން އަދި ޖުލައި މަހު އެކްސްޕޯޓް އަދި އިމްޕޯޓް ވެސް ވަނީ ދަށަށް ގޮސްފަ އެވެ. އެގޮތުން ޖުލައި މަހު އިމްޕޯޓް ކުރި މުދަލުގެ ސީއައިއެފް އަގު ވަނީ 2018 ވަނަ އަހަރުގެ ޖުލައި މަހާ އަޅާ ބަލާއިރު ނުވައެއް އިންސައްތަ ދަށަށް ގޮސްފަ އެވެ.\nސީއައިއެފަކީ އިމްޕޯޓް ކުރާ މުދަލަށް ދައްކާ އަގު، އިންޝުއަރެންސް އަދި ފްރެއިޓް ކުރުމުގެ ހަރަދެވެ. ސީއައިއެފް ދަށަށް ގޮސްފައި ވަނީ އިމްޕޯޓް ކުރި މުދާ މަދުވުމުންނެވެ. މިދިޔަ އަހަރުގެ ޖުލައި މަހު 4.1 ބިލިއަން ރުފިޔާގެ މުދާ އިމްޕޯޓް ކޮށްފައިވާއިރު، މިދިޔަ ޖުލައި މަހު އިމްޕޯޓް ކޮށްފައިވަނީ 3.7 ބިލިއަން ރުފިޔާގެ މުދަލެވެ.\nއޭގެ އިތުރުން ކަސްޓަމަސްގެ ތަފާސްހިސާބުތަކުން ދައްކާ ގޮތުގައި ރާއްޖެއިން ބޭރު ކުރި މުދަލުގެ ނިސްބަތް ވެސް ވަނީ ދަށަށް ގޮސްފަ އެވެ. އެގޮތުން 2018 ވަނަ އަހަރުގެ ޖުލައި މަހު 196 މިލިއަން ރުފިޔާގެ މުދާ އެކްސްޕޯޓް ކޮށްފައި ވާއިރު މިއަހަރުގެ ޖުލައި މަހު އެކްސްޕޯޓް ކޮށްފައި ވަނީ 165 މިލިއަން ރުފިޔާގެ މުދަލެވެ.\nއިގްތިސޯދީ މާހިރަކު ކިޔައިދިން ގޮތުގައި އެކްސްޕޯޓް އަދި އިމްޕޯޓް ދަށަށް ދާ މައިގަނޑު ސަބަބަކީ "ކޮންޒަމްޕްޝަން" ދަށަށް ދިޔުމެވެ. ކޮންޒަމްޕްޝަނަކީ މުދަލާއި ހިދުމަތް ބޭނުން ކުރާ މިންވަރެވެ. އޭގެ ތެރޭގައި އާއްމު މީހުން ގެތަކުގައި ހޭދަ ކުރާ މިންވަރު ދަށަށް ދިޔުމާއި ވިޔަފާރިތަކުން، ވިޔަފާރިއަށް ހޭދަކުރާ މިންވަރު ދަށަށް ދިޔުން ވެސް ހިމެނެ އެވެ.\nތަކެތީގެ އަގު ބޮޑުވުން އާއްމު މީހުން ވިޔަފާރި ކުރުމަށް ރާއްޖެއިން ބޭރަށް ދިޔުމަކީ އޭގެ އެއް ސަބަބު ކަމަށް ވެދާނެ އެވެ. ޗުއްޓީ އަށް ސްރީ ލަންކާ، އިންޑިއާ، ތައިލެންޑް، މެލޭޝިއާ އަދި ސިންގަޕޫރާއި އިނގިރޭސިވިލާތް ފަދަ ގައުމުތަކަށްދާ ދިވެހިން އެނބުރި ގައުމަށް އަންނަނީ އެމީހުން ބޭނުންވާ މުދާ ހެޔޮ އަގުގައި ގަނެގެންނެވެ. އެމްއެމްއޭ އިން އެންމެ ފަހުން ކުރި ދިވެހިން ރާއްޖެއިން ބޭރަށް ކުރާ ދަތުރުތަކުގެ ސާވޭއިން ވެސް ދައްކާ ގޮތުގައި ބޭރުގައި ދިވެހިން ހޭދަ ކުރާ މިންވަރު ވަނީ 20 އިންސައްތަ އިތުރުވެފަ އެވެ.\nއިގްތިސޯދީ މާހިރުން ދެކޭ ގޮތުގައި މިދިޔަ އަހަރު ރާއްޖޭގައި އިމާރާތް ކުރުމުގެ ބޮޑެތި މަޝްރޫއުތަކެއް ހިންގުމަށް ފަހު، އެ ސިނާއަތް ކުޑަކޮށް މަޑުޖެހިލާފައި ވުމަކީ ވެސް ކޮންޒަމްޕްޝަން ދަށްވެފައިވާ ސަބަބަކަށް ވެދާނެ އެވެ. މިދިޔަ އަހަރަކީ ރިޔާސީ އިންތިހާބުގެ އަހަރު ކަމަށް ވުމުން ބޮޑެތި ޕްރޮޖެކްޓުތައް ހިންގި އެވެ. އެހެންވެ އިމާރާތް ކުރުމަށް ބޭނުންވާ ގިނަ ސާމާނުތަކެއް އެތެރެ ކޮށްފައި ވާނެ އެވެ. އެކަމަކު މިއަހަރު މާ ގިނަ އިމާރާތް ކުރުމުގެ ހަރަކާތެއް ނެތުމާއެކު އެ ކުންފުނިތަކުން ހޭދަ ކުރާ މިންވަރު ދަށްވެފައިވުން އެކަށީގެންވެ އެވެ.\nފަތުރުވެރިކަމުގެ ސިނާއަތަކީ ރާއްޖޭގެ އެންމެ ބޮޑު އަދި ދައުލަތަށް އެންމެ ގިނައިން ފައިސާ ވަންނަ ސިނާއަތެވެ. މި ދާއިރާ އިން ރާއްޖެއަށް ލިބޭ އާމްދަނީ ދަށްވެފައި ނުވި ނަމަވެސް ފަތުރުވެރިން ރާއްޖެއިން ބޭރަށް ގެންދާ މުދާ ދަށްވުން ނުވަތަ ޓޫރިޒަމްގެ އަގު ދަށްވުމަކީ އެކްސްޕޯޓް ދަށަށް ދިޔުުމުގެ ސަބަބަކަށް ވެދާނެ ކަމަށް ވެސް މާހިރު ދެކެ އެވެ.\nމަސްވެރިކަމުގެ ސިނާއަތަށް ބަލާއިރު ދިވެހީންނަކީ ކަނޑުމަސް ރާއްޖެއިން ބޭރަށް އެކްސްޕޯޓްކޮށްގެން އާމްދަނީ ހޯދާ ބަޔެެކެވެ. އެމްއެމްއޭގެ ތަފާސްހިސާބުތަކުން ދައްކާ ގޮތުގައި މިދިޔަ އަހަރާއި އަޅާ ބަލާއިރު މިއަހަރު އެކްސްޕޯޓް ކުރި ތާޒާ ކަނޑުމަހުގެ ނިސްބަތް ވަނީ މަދުވެފައެވެ. ރާއްޖޭގައި މަސްބާނާ މިންވަރު މަދުވުން ނުވަތަ މަހުގެ އަގު އުފުލުމަކީ އެކްސްޕޯޓް ދަށްވުމަށް އައި ބަދަލެއް ކަމަށް ވުން އެކަށީގެންވެއެވެ.\nއިގްތިސޯދުގައި "ބެލެންސް އޮފް ޓްރޭޑް" އަކީ ވަރަށް މުހިއްމު އެއްޗެކެވެ. އެއީ ގައުމަކުން އެތެރެ ކުރާ މުދަލާއި ބޭރު ކުރާ މުދަލުގެ ދެމެދުގައިވާ އަގުގެ ތަފާތެވެ. ގައުމެއްގެ އިގްތިސޯދު އޮތް ހާލަތު ވަޒަން ކުރަނީ ބެލެންސް އޮފް ޓްރޭޑް ބަލައިގެންނެވެ.\nއެކްސްޕޯޓަށް ވުރެ އިމްޕޯޓް ގިނަ ވެއްޖެ ނަމަ ޓްރޭޑް ޑެފިސިޓު ވެއެވެ. ހަމަ އެގޮތަށް އެކްސްޕޯޓަށް ވުރެ އިމްޕޯޓް މަދުވެއްޖެ ނަމަ ޓްރޭޑް ވަނީ ސާޕްލަސް އެވެ. އިގްތިސޯދީ މާހިރުން ދެކޭ ގޮތުގައި އެކްސްޕޯޓާއި އިމްޕޯޓް ދަށް ވުމަކީ، އިގްތިސޯދު މަޑު ޖެހެމުންދާ ކަމުގެ ނިޝާނެކެވެ. އެއީ ތަރައްގީވަމުން އަންނަ ގައުމެއްގެ އިގްތިސޯދީ ކުރިއެރުމަށް އޮތް ހުރަހެކެވެ.\nއިގްތިސޯދު މަޑު ޖެހުމަށް އަމާޒު ހިފާފައިވާއިރު، ބޮޑު ހީނަރުކަމެއް އަޔަ ނުދީ ހިފެހެއްޓުމަށް ކަމާ ބެހޭ ފަރާތްތަކުން ސަމާލުވާނެ އެބަ ޖެހެ އެވެ. ތަރައްގީވަމުން އަންނަ އެހެން ގައުމުތައް ފަދައިން ރާއްޖެއިން ވެސް އަމާޒު ހިފަންވީ، އެތެރެކުރާ މުދަލަށް ވުރެ ބޭރު ކުރާ މުދާ އިތުރު ކުރުމަށެވެ.\nއިގްތިސޯދާ ބެހޭ ބައިނަލްއަގްވާމީ ޖަމިއްޔާ، ދަ ގްރޯތް ސެންޓަރުން ކުރި ދިރާސާތަކުން ދައްކާ ގޮތުގައި ތަރައްގީވަމުން އަންނަ ގައުމުތަކުގައި އެކްސްޕޯޓް އިތުރު ކުރުމަށް އެޅިދާނެ ފިޔަވަޅުތަކެއް އެބަ ހުއްޓެވެ. އޭގެ ތެރޭގައި ހިމެނެނީ ކުދި އަތި މެދު ފަންތީގެ ވިޔަފާރިތަކަށް މާލީ އެހީތެރިކަން އިތުރުކުރުމާއި، ގަވާއިދުތައް ލުއި ކުރުމާއި، އެކްސްޕޯޓަށް ހާއްސަ ކުރު ރާސްތާ އަދި ދިގު ރާސްތާ ސިޔާސަތު އެކުލަވާލުމެވެ.\nރާއްޖޭގައި ވެސް ނޫ އިގްތިސޯދުގެ ސިޔާސަތެއްގެ ދަށުން ވިޔަފާރިތަކަށް ފަހި މާހައުލެއް ގާއިމް ކުރުމުގެ މަސައްކަތް ދަނީ ކުރަމުންނެވެ. އޭގެ އިތުރުން ކުދި އަދި މެދު ފަންތީގެ ވިޔަފާރިތަކަށް ހާއްސަ ލޯނު ދޫކުރުމުގެ ބޭންކެއް ވަނީ އުފައްދާފަ އެވެ. މިހާރު ސަރުކާރުން މަސައްކަތް ކުރަމުން ދަނީ މުދާ އެކްސްޕޯޓާއި އިމްޕޯޓު ލުއި ކުރުމަށް ބައިނަލްއަގްވާމީ ޓްރޭޑް ފެސިލިޓޭޝަން މުއާހަދާ ތަންފީޒު ކުރުމަށެވެ.\nވޯލްޑް ޓްރޭޑް އޯގަނައިޒޭޝަން (ޑަބްލިއުޓީއޯ) ގެ އެ މުއާހަދާ ތަންފީޒު ކުރުމާ ގުޅޭ ގޮތުން އިކޮނޮމިކް މިނިސްޓްރީން ތައްޔާރު ކުރި ރިޕޯޓުގައި ބުނެފައި ވަނީ އެ މުއާހަދާގެ ސަބަބުން ވިޔަފާރީގެ ހަރަދުތައް ކުޑަވެ، ތަކެތީގެ އަގުހެޔޮވާނެ ކަމަށާއި، އެކްސްޕޯޓު އިތުރުވެ، އުފެއްދުންތެރިކަން މަތިވާނެ ކަމަށެވެ. އެހެންކަމުން އިގްތިސާދީ ދުވެލި މަދު ޖެހެމުންދާ މި ދަނޑިވަޅުގައި ފިޔަވަޅުތައް އަވަސްކޮށް، އަލުން ދުވެލި ބާރު ކުރުމަށް އަމާޒު ހިފުން މުހިއްމެވެ.\nކަސްޓަމްސް އިމްޕޯޓް އިގްތިސާދު އެކްސްޕޯޓް ވިޔަފާރި\nވަގުން ގިނަވީމަ ވާނީމިހެން\nދެން އަތްޖަހަ ކޮނޑުހުޅު ލުހެންދެން..މި ތިބިބަޔަކު ގައުމަށް ލެވިފަ.


އަހަރުގެ ޗުއްޓީ ހޮލީވުޑް ކަލަންޑަރ އަހަރުގެ ޗުއްޓީ ހޮލީވުޑް ކަލަންޑަރ\nއަހަރުގެ ޗުއްޓީ ހޮލީވުޑް ކަލަންޑަރ\nޗުއްޓީއަކީ އަހަރުގެ އެކި ދުވަސްވަރު އަންނަ އެއްޗެކެވެ. އެހެންނަމަވެސް އަހަރުގެ ބޮޑު ޗުއްޓީގެ ފިލްމީ ސީޒަން މި އޮތީ ފެށިފައެވެ. ކުދި ބަޖެޓްތަކުން އުފެއްދި ފިލްމުތަކާއި ބޮޑެތި ބަޖެޓްތަކުން ނެރޭ ފިލްމުތަކުން މި ހިނގާ ނޮވެމްބަރ މަހާއި ޑިސެމްބަރު ސިނަމާތަކުގެ ޝެޑިއުލްތައް މިވަނީ ފުރާލާފައެވެ.\nއަންނަ ހުރި ފިލްމަތައް ގިނަކަމުން ކޮންމެ ފިލްމެއްތޯ ބަލާލާނީ ނުވަތަ ނުކުންނަށް ހުރީ ކޮން ފިލްމެއްތޯ ބަލާލަން ބޭނުންވެދާނެއެވެ. އެހެންކަމުން މި އޮތީ މިއަހަރުގެ ބޮޑު ޗުއްޓީގެ ހޮލީވުޑް ކަލަންޑަރެވެ. ބަލާލަން ބޭނުންވާ ފިލްމުތައް ފާހަގަކޮށްލާ ސިނަމާއަށް ދާން ނުވަތަ ސާފު ކޮޕީއެއް ހޯދައިގެން ގޭގައި ބަލާލަން ތައްޔާރުވެލާށެވެ. މިފަހަރު މިބަލާލަނީ ނޮވެމްބަރުން މަހަށެވެ.\nމި ދުވަހު ސިނަމާތަކަށް އައި ފިލްމުތަކުގެ ތެރޭގައި އެންމެ ގިނަ ބައެއްގެ އިންތިޒާރުކުރީ ޓާމިނޭޓާރ ސީރީޒްގެ " ޓާމިނޭޓަަރ: ޑާކް ފޭޓް " އަށެވެ. މި ފިލްމުގައި މި ސިރީޒްގެ އެންމެ ފުރަތަމ ފިލުމުން ފެނިގެންދިޔަ ތަރިންތައް ފެނިގެންދައެވެ. އެއާއި އެކު މި ފިލްމުގައިވެސް އާނޯލްޑް މުހިއްމު ރޯލެއް އާދާކުރެއެއެވެ.\nނޮވެމްބަރ 1 ވަނަދުވަހު ދެން ރިލީޒްވި ފިލްމުތަކުގެ ތެރޭގައި ހިމެނެނީ އެނިމޭޓެޑް ފިލްމް " އާރކްޓިކް ޑޯގްސް " ކެސީ ލެމޯންސް ގެ " ހެރިއެޓް" އެޑްވާޑް ނޯޓަންގެ " މަދަރލެސް ބްރޫކްލީން " އެޕިކް ކްރައިމް ޑްރާމާ " ދި އައިރިޝްމޭން " ހިމެނެއެވެ.\nމިދުވަހު ރިލީޒްވި ފިލްމަތަކަށް ބަލާއިރު އެންމެ ގިނަ ބަޔަކު އިންތިޒރުކުރަމުން އައި ފިލްމަކީ ގޭމްސް އޮފް ތޮރޯންސްގެ ބަތަލާ އެމީލިއާއި ކްލެއަރ ފެނިގެންދާ ރޮމޭންޓިކް ކޮމެޑީ " ލާސްޓް ކްރިސްމަސް" އަށެވެ. މަޝްހޫރު ލަވަކިޔުންތެރިޔާ ޖޯޖް މައިކަލްގެ މިއުޒިކްތަކުން އިންސްޕައަރ ވެގެން އޭނާ މަރުވިތާ3އަހަރު ފަހުން އުފެއްދި މި ފިލްމުގައި ޖޯޖް މައިކަލްގެ އާ ލަވައެއްވެސް ވަނީ ހިމަނާފައެވެ.\nނޮވެމްބަރ 8 ގައި ސިނަމާތަކަށް ނުކުތް ފިލްމުތަކަށް ބަލާލާއިރު ސްޓެފަން ކިންގް ގެ ވާހަކައަށް އުފެއްދި "ޑޮކްޓަރ ސްލީޕް" ޓައިކާ ވައިޓީޓީގެ "ޖޯޖޯ ރެބިޓް" އަލިފާން ނިއްވާ މީހެއްގެ ދިރިއުޅުމުގެ މައްޗަށް ބިނާކޮށް އުފައްދާފައިވާ ކޮމެޑީ ފިލްމް " ޕްލޭއިން ވިތް ފަޔަރ " ދެވަނަ ބޮޑު ހަނގުރާމައިގެ ވާހަކަތަކެއް ގެނެސްދޭ ހިސްޓޯރިކަލް ފިލްމް "މިޑްވޭ" ބްލީގެ ޝިކާރައަކަށް ވި ކުއްޖަކު މަރެއްގެ ތަހުޤީގުގައި ބެދޭ ޑްރެމެޓިކް ތްރިލަރ "ބެޓަރ ޑޭސް " އަލްމާ ހެރެއެލްގެ "ހަނީ ބޯއީ" ހިމެނެއެވެ.\nމިދުވަހު ސްކްރީންތަކަށް އަންނަ ހުރި ފިލްމްތަކުން އެންމެ ގިނަ ބައެއް އިންތިޒާރުކުރަމުން އަންނަ ފިލްމަކީ ޓީވީ ސްރީޒެއްގެ ގޮތުގައި 1070 ވަނަ އަހަރު ނުކުތް "ޗާލީޒް އޭންޖަލްސް" ގެ އައި ބަޔަށެވެ. 2000 ވަނަ އަހަރު މީގެ ފުރަތަމަ ފީޗަރ ފިލްމާއި އެކު މިސިރީޒްގެ ފިލްމުތައްވަނީ ބޮކްސް އޮފީހުގައި ބޮޑެތި ކާމިޔާބުތަކެއް ހޯދާފައެވެ. އަންހެން ސްޕައިންތަކެއް ފެނިގެންދާ މި ސިރީޒުގެ މި ފަހަރުގެ ފިލްމުގެ ލީޑްރޯލުގައި ހަރަކާތްތެރިވާނީ ކްރިސްޓަން ސްޓީވާޓް، ނައީމީ ސްކޮޓްގެ އިތުރުން އެލާ ބެލިންސްކާއެވެ.\nމީގެއިތުރުން ދެ މިދުވަހު ސިނަމާތަކަށް އަންނަ ހުރި ފިލްމުތަކަށް ބަލާއިރު ހަގީގީ ހާދިސާތަކެއްގެ މައްޗަށް ބިނާކޮށް އުފައްދާފައިވާ " ފޯޑް ވީ ފެރާރީ " ހިމެނެއެވެ. މި ފިލްމުގެ ކާސްޓުންނަކީ މެޓް ޑެމޮން އަދި ކްރިސްޓިއަން ބޭލްއެވެ. ދެން ނޮވެމްބަރ 15 ވަނަދުވަހު ސްކްރީންތަކަށް އަންނަ އަނެއް ފިލްމަކީ ލެޖެންޑަރީ ތަރިންކަމަށްވާ ހެލެން މިރެން އާއި އިއާން މެކަލަން ފުރަތަމަ ފަހަރަށް އެކުގައި ސްކްރީންނުން ފެނިގެންދާ " ދި ގުޑް ލަޔަރ " ހިމެނެއެވެ. އަދި ޓްރޭ އެޑްވާޑް ޑައިރެކްޓްކުރާ " ވޭވްސް" ސިނަމާތަކަށް އަންނަނީ ހަމަ\nނޮވެމްބަރ 22 ވަނަދުވަހަށް އިންތިޒާރުކުރާ މީހުން އަދި މާގިނަކަމަށް ބުނެވިދާނެއެވެ. ހާއްސަކޮށް މިދުވަހަށް އިންތިޒާރުކުރާ ފަރާތްތަކުގެ ތެރޭގައި އެކި އުމުރު ފުރައިގެ މީހުން ހިމެނެއެވެ. އެންމެ ބޮޑު އެއް ސަބަބަކީ މިދުވަހު ސްކްރީންތަކަށް "ފްރޯޒެން2" އަންނާނެތީއެވެ. ކާމިޔާބު އެނިމޭޓެޑް ފިލްމް "ފްރޯޒެން" ގެ މި ސީކުއަލްގެ ޓްރެއިލަރ އާޢްމުކޮށްލުމުން އެ ޓްރެއިލަރ ބެލި މީހުންގެ އަދަދަށް އެކަނި ބަލާލުމުންވެސް މި ފިލްމަށް ކުރާ އިންތިޒާރު ޔަގީންކޮށްލެވެއެވެ. "ފްރޯޒެން2" މި ޕްރިމިއަރ މިހާރު ވަނީ ބާއްވާފައެވެ. ދެން އޮތީ ބާކީ 12 ދުވަހެވެ.\nނޮވެމްބަރ 22 ގައި ނުކުންނަށް ހުރި އެހެން ފިލްމަތަކަށް ބަލާއިރު ލިސްޓްގައި ހިމެނޭ އަނެއް ފިލްމަކީ އޮސްކަރ ވިނަރ ޓޮމް ހޭންކްސް ފެނިގެންދާ " އަ ބިއުޓިފުލް ޑޭ އިން ދި ނޭބަރހުޑް " އެވެ. މިއާއި އެކި ޗެޑްވިޑް ބޯސްމަންގެ "ބްރިޖްސް" ޓޮޑް ހޭންސްގެ " ޑާކް ވޯޓަރ " ވެސް ސްކްރީންތަކަށް އަންނާނީ ނޮވެމްބަރ މަހުގެ 22 ވަނަދުވަހުއެވެ.\nނޮވެމްބަރ ޝެޑިއުލަށް ބަލާއިރު މި މަހުގެ ހޮލީވުޑް ފިލްމުތަކެއް ސްކްރީންތަކަށް އަންނާނެ އެންމެ ފަހު ދުވަހަކީ ނޮވެމްބަރ މަހުގެ 27 ވަނަދުވަހުއެވެ. މި ދުވަހު ދެ ފިލްމެއް މިހާރު އޮތް ގޮތުން ރިލީޒްކުރާނެއެވެ.\nމި ދުވަހު ރިލީޒްކުރާ އެއް ފިލްމަކީ ޖޭމްސް ބޮންޑްގެ ރޯލުން މަޝްހޫރުވި ޑެނިއަލް ކްރެއިގް ފެނިގެންދާ "ނައިވްސް އައުޓް" އެވެ. ރިއަން ޖޯންސް ލިޔެ ޑައިރެކްޓްކުރާ މި ފިލްމުގެ ޕްރޮޑިއުސަރުންނަކީ ރިއަން އާއި ރާމް ބާރގުމެންއެވެ. ކްރެއިގް އިތުރުން މި ފިލްމުގެ ކާސްޓުންގެ ތެރޭގައި ކްރިސް އިވާންސާއި އަނާ ޑި އާމަސްއާއި ޖެމީ ލީ އާއި ޓޯނީ ކޮލެޓް އާއި ޑޯން ޖޯންސަންގެ އިތުރުން މައިކަލް ޝެނޮންވެސް ފެނިގެންދާނެއެވެ. 40 މިލިއަން ޑޮލަރުގެ ބަޖެޓަކުން އުފައްދާ މި ފިލްމަކީ އައިލާއެއްގެ ތެރޭގައި ހިނގާ މަރެއް ތަހުޤީގުކުރުމުގައި ދިމާވާ ކަންކަން ދައްކުވައިދޭ ފިލްމެއްކެވެ.\nމިދިވަހު ސިނަމާތަކަށް އަންނަ " ކްއީން އެންޑް ސްލިމް" އަކީވެސް ބަލާލަން ރަގަޅު ފިލްމަކަށް ވާނެއެވެ. މެލިނާ ޑައިރެކްޓް ކުރާ މި ފިލްމުގެ ރޯލްތަކުން ފެނިގެންދާނީ ޑެނިއަލް ކުލޫޔާ، ޖޯޑީ ޓާނަރ ސްމިތުގެ އިތުރުން ބުކީމް ވުޑް ބައިންއެވެ.\nމީ ނޮވެމްބަރ މަހުގެ ނުކުންނަ ހުރި ފިލްމުތަކެވެ. ބަލަން ބޭނުންވާ ފިލްމުތައް މި ލިސްޓުގައި ހުންނާނެކަން ޔަގީންނެވެ. ދެން އޮތީ ޑިސެމްބަރު މަހުގެ ޝެޑިއުލްއެވެ. އެކަމަކު އަދި ކުޑަދުވަސްކޮޅެއް ފަހުންނެވެ.


ޕޮޒިޓިވް ކޭސްތައް 100 އިން ދަށުގައި ހުންނަތާ ޖެހިޖެހިގެން ތިން ދުވަސް! – Haftha\nމާލެ ލޮކްޑައުންގެ ހާލަތުގައި މާލޭގެ ބާޒާރުމަތި --- ފޮޓޯ/ އަވަސް\nޕޮޒިޓިވް ކޭސްތައް 100 އިން ދަށުގައި ހުންނަތާ ޖެހިޖެހިގެން ތިން ދުވަސް!\nރާއްޖެއިން އިތުރު 74 މީހަކު ކޮވިޑް-19 އަށް ޕޮޒިޓިވްވެއްޖެ އެވެ. މިއީ ކޮވިޑް ޖެހޭ މީހުންގެ އަދަދު 100 އިން ދަށުގައި ހުންނަތާ ޖެހިޖެހިގެން ތިން ވަނަ ދުވަހެވެ.\nހެލްތް ޕްރޮޓެކްޝަން އެޖެންސީ (އެޗްޕީއޭ) އިން ބުނީ، ރޭގެ 6:00 އިން މިރޭގެ 6:00 އަށް ރިޕީޓެޑް ސާމްޕަލްތަކާއެކު 1324 ސާމްޕަލް ނެގި އިރު ޕޮޒިޓިވްވި މީހުންގެ ތެރޭގައި ހިމެނެނީ 59 ދިވެހިންނާއި 15 ބިދޭސީން ކަމަށެވެ. އޭގެ ތެރެއިން 11 ކޭސް ފެނިފައިވަނީ އަތޮޅު ތެރެއިންނެވެ.\nމި ކޭސްތަކާއެކު ރާއްޖެއިން ކޮވިޑް ޖެހުނު މީހުންގެ ޖުމްލަ އަދަދު ވަނީ 8741 އަށް އަރައިފަ އެވެ. އަދި މިވަގުތު ކޮވިޑް ޖެހިގެން ފަރުވާ ހޯދަމުން އަންނަނީ 2549 މީހެކެވެ.\nރާއްޖެއިން ކޮވިޑް ބައްޔަށް ފަރުވާ ހޯދަމުން އަންނަ މީހުންގެ ތެރެއިން ރޭގެ 6:00 އިން މިރޭގެ 6:00 އަށް ރަނގަޅުވެފައިވަނީ 105 މީހެކެވެ. އަދި ބަލިން ރަނގަޅުވި މީހުންގެ ޖުމްލަ އަދަދު ވަނީ 6157 އަށް އަރައިފަ އެވެ.\nއެޗްޕީއޭ އިން ހާމަކޮށްފައިވާ މައުލޫމާތަށް ބަލާއިރު އައިސޮލޭޝަން ފެސިލިޓީތަކުގައި 1096 މީހަކު އެބަ ތިއްބެވެ. ކޮވިޑް ޖެހިގެން ހޮސްޕިޓަލުގައި އެޑްމިޓްކޮށްފައި ތިބީ 139 މީހެކެވެ. މިއީ އިއްޔެއަށްވުރެ ތިން މީހުންގެ ދަށްވުމެކެވެ.


BREAKING: Courtun Beyrugai Kaiveni Kuri Kujjakah2Kudhin Libijje - Vaguthu\nކޯޓުން ބޭރުގައި ކައިވެނި ކުރި ކުއްޖަކަށް ދެ ކުދިން ލިބިއްޖެއެވެ.\n"ވަގުތު"އަށް އެނގިފައިވާގޮތުން އެ މީހުންނަކީ ރ. މަޑުއްވަރީއަށް ނިސްބަތްވާ ދެ މީހުންނެވެ. އެ މީހުން ކައިވެނިކޮށްފައި ވަނީ 19 މާރިޗް 2014 ވަނަ އަހަރުގެ ތެރޭގައެވެ. އޭރު އަންހެން ކުއްޖާގެ އުމުރަކީ 17 އަހަރެވެ.\nއެނގިފައިވާގޮތުން އެ މީހުން ކައިވެނި ކުރިކަން އެނގިގެން ފުލުހުން އެ މައްސަލަ ތަހުގީގު ކުރިއެވެ.\n"ވަގުތު" އަށް އެނގިފައިވާގޮތުން މި މައްސަލާގައި ކުއްޖާ އާއި ކައިވެނިކޮށްގެން އުޅުނު މީހާ އާއި އަދި ކައިވެނިކޮށްދިން މީހާވެސް ފުލުހަށް ހާޒިރުކޮށް ބަޔާން ނެގިއެވެ. އެ މީހުންގެ ބަޔާން ނަގާފައި ވަނީ 2014 ވަނަ އަހަރުގެ ނޮވެމްބަރު މަހުގެ ހަތް ވަނަ ދުވަހުއެވެ.\nފުލުހުންގެ ތަހުގީގަށް އެނގުނުގޮތުގައި، އޭރު ކުޑަކުއްޖާ ބަލިވެ އިނދެ ވަނީ ބަނޑަށް ހަ މަސް ވެފައެވެ.\nކުއްޖާ އާއި ކައިވެނި ކުރި މީހާ ފުލުހަށް ދިން ބަޔާނުގައި ބުނެފައި ވަނީ އޭނާ ކޯޓުން ބޭރުގައި ކައިވެނި ކުރީ ރާއްޖޭގައި އިސްލާމީ ޝަރީއަތް ނުހިނގާތީއެވެ.\n"އަޅުގަނޑުމެން ކައިވެނި ކުރީ މާލޭގެ ރައްޓެއްސެއް ގޭގައެވެ. ކައިވެނި ކުރީ އެއްވެސް މަޖުބޫރުކަމެއް ނެތި ދެ ފަރާތުގެ އާއިލާވެސް ގަބޫލުވެގެންނެވެ. އަންހެން ކުއްޖާގެ ބައްޕަ އަށް ވަލީިދިނުމަށް މާލެ ދެވެން ނެތުމުން ވަލީ ހަވާލުކުރީ ކުއްޖާގެ ބޭބެ އާއެވެ". އޭނާ ފުލުހަށް ދިން ބަޔާނުގައި ބުނެފައި ވެއެވެ.\nއޭނާ ބުނެފައި ވަނީ، އެ މީހުން ކައިވެނި ކުރީ އިސްލާމީ ޝަރީއަތުގައި އަންގާފައި އޮންނަ ގޮތަށް ކަމަށާއި ކައިވެނި ކުރިއިރު، ހުތުބާ ކިޔުމުގެ ކަންތައްވެސް ކުރިއަށް ގެންދިޔަ ކަަމަށެވެ.\n"އަޅުގަނޑުމެންގެ ކައިވެނި ދިވެހި ރާއްޖޭގެ ކޯޓެއްގައި ރަޖިސްޓްރީ ކުރާކަށް އަޅުގަނޑާއި، އަންހެނުންނާއި އަދި އަޅުގަނޑުމެން ދެ މީހުންގެ އާއިލާންވެސް ނުރުހެއެވެ".\nއޭނާ ފުލުހުންނަށް ދީފައިވާ ބަޔާނަށް ބަލާއިރު، ދެ މީހުންގެ އާއިލާއަކީވެސް ހަރުކަށި ވިސްނުމުގެ ދެ އާއިލާކަން އިނގެއެވެ.\n"ވަގުތު"އަށް އެނގިފައިވާގޮތުން ކޯޓުން ބޭރުގައި ކައިވެނި ކުރި މައްސަލާގައި ފިރިހެން މީހާގެ މައްޗަށް އޭއިރު ދައުވާ ކުރިއެވެ. ނަމަވެސް އެ މައްސަލަ ނިމުނު ގޮތެއް އަދި އެނގިފައެއް ނުވެއެވެ،\nމި މައްސަލާގައި ކައިވެނިކޮށްދިން މީހާގެ މައްޗަށް ދައުވާ އުފުލާފަައެއް ނުވެއެވެ.\nމި ދެ މީހުންގެ ކައިވެނި މިއަދާއި ހަމައަށްވެސް ކޯޓުގައި ރަޖިސްޓްރީކޮށްފައިނުވާއިރު، ދެ މީހުންނަށް ލިބުނު ދަރިންގެ އައިޑީ ކާޑުވެސް ހަދާފައެއް ނުވެއެވެ. އަދި ދަރިން ސްކޫލަކަށްވެސް ނުފޮނުވައެވެ.\nހުޅުމާލޭގައި ގަވާއިދާ ހިލާފަށް ބަހައްޓާ އުޅަނދުތައް ޓޯވ ކުރަނީ\nތިން އެއާޕޮޑެއްގެ ވެރިފަރާތް ހޯދަން ފުލުހުން އާއްމުންގެ އެހީއަށް އެދިއްޖެ\nޑިސެމްބަރު 1, 2019 16:02\nތިޔަ ދެއާއިލާގެ މީހުންވެސް ކުށްވެރިވޭ\nޑިސެމްބަރު 1, 2019 20:22\nކުށްވެރިވޭ ދޯ؟ އެއް ޖިންސުގެ ދެމީހުންނަމަ 10 އަހަރުވިޔަސް މައްސަލައެއް ނެތްތާ ދޯ؟ ގައުމުގެ ހާލަތު.\nޑިސެމްބަރު 1, 2019 20:35\nދެން ކީއްތަވީ؟ ހޯރަ އިބްރާހީމަށް އެކަނި އޮންނަ ހުއްދައެއްތަ އެއީ؟ އެހެން ބައެއް ވީމަތަ މައްސަލައަކީ\nޑިސެމްބަރު 1, 2019 16:19\nބޮޑެތި މީހުން 25 ން 50 ހާ ދެމެދުގެ މީހުންވެސް އެބައުޅޭ3ފަށް ވީމަވެސް ހަމަ އެއްގެއެއްގާ. މިމައްސަލަވެސް މީހުންނަށް ބުނެދީ ހަދަންވީ ނުންތޯ.\nކިހާބޮޑެތި ފާފަ ކަން. ކައިވެނީގެ ބެނުމަކީ އެބުނާހެން ޕާރޓީއެއް ބާއްވާލަން ކުރާ ކަމަކަށް ހަދައިގެން ކިހިނެއް ރަނގަޅުވާނީ.\nފިރިހެން މީހާ އަކީ ވަރަށް ޒިންމާދާރު މީހެއްކަން އެމީހާ އެބަ ދެނެގަންނަން ޖެހޭ. ލިބިފަ އިންނަ2ވަރި ދުލުން ބޭރު ކުރާހިސާބުން ދެން އަންހެން މީހާވެސް ފިރިހެން މީހާވެސް ދަންނަން ޖެހޭ ދެން އިންނާނީ އެއްކޮށް ވަކިވުން ކަން. ރުޖޫޢަ ނުކުރެވޭނެ ކަން.\nއެނގި ތިބެމެ ނޭގޭކަމަށް ހަދައިގެން އަމިއްލަ ނަފްސަށް އޮޅުވާލުމުން ފަހުން ހިތާމަ ކުރަން ޖެހޭ.. އަދި އާޚިރަތުގެ ވޭން ދެނެވި އަޒާބު ލިބޭނެ.\nޑިސެމްބަރު 1, 2019 16:29\nދިވެހިރާއްޖޭގަ އުޅަންޏާ ޖެހޭނެ ދިވެހި ރާއްޖޭގެ ގާނޫނައް ތަބާވާން، ތިޔަ ކައިވެނި ސައްހައެއްނޫން، ޒިނޭކޮއްފަ ދަރިން ހޯދައިފަ، ވާހަކަ ނުއްދައްކާ މި މިމީހުންނައް ގާނޫނު އަރާހަ މަ ކުރަންޖެހޭ، މާ ހިތް މައްޗައްއަރަގެން ނޫޅެވޭނެ، ސައިޒައް ތިރިކުރަންވެއްޖެ،\nތިހިނެއް ނުބުނެވޭނެ.. ހާއްސަ ކޮށް ކުދިންނަކީ ހަރާމް ދަރިންނޭ... ކޯޓުން ބޭރުގައި ކަްިވެނި ކުރިނަމަވެސް ކައިވެނީގެ ހުރިހާ ޝަރުތެއް ފުރިހަމަވާނަމަ ކައިވެނި ސައްހަ ވާނެ.. ނަމަވެސް ކޯޓުން ބޭރުގައި ކައިވެނި ކުރުމުން އަނަހެން މީހާ އަށް އަދި ކުދިންނަށްވެސް ލިބިދާނެ ގެެްލުމަކުން އެއްވެސް ރައްކާތެރި ކަމެއް ނެތް.. ﷲ ޢައްލަމް.\nޑިސެމްބަރު 1, 2019 19:54\nއެމީހުން ޖެހޭނެ ހެކިވެރިން ގެންނަން އެ ކަިވެނި ސާބިތު ކުރަން\nޑިސެމްބަރު 1, 2019 20:30\nދިވެހިރާއްޖޭގެ ގާނޫނާ ޚިލާފަށް ކައިވެނި ކުރީއޭ ކިޔާ. ޒިނޭއޭ ހަރާން ދަރިންނޭ ނުކިޔާ. ޝަރުއީ ހަމަތަކުން ކޮށްފިއްޔާ ކައިވެނި ޞައްހަވާނެ ވަޟުޢީ ގާނޫނަކުން މަނާކުރިޔަސް. އަދި ޝަރުއީ ކައިވެންޏަކަށް ލިބޭ ދަރިންނަކީ ހަލާލު ދަރިން. ގަޒުފުގެ ހައްދަށް އަރައިގަނެވޭއިރު ނޭނގޭ ހާލުގަވެސް އަނެކުންނާ ބެހެވޭތޯ ބަލާތި.\nޑިސެމްބަރު 1, 2019 16:37\nކައިވެނި ސައްޙަ ޥާނެ ވަލީ ވެރިޔާ ވަލީ ދީފައްޔާ. އެކަމަކު ރާއްޖޭގެ ޤާނޫނާ ޤަވާއިދާ ޚިލާފު. ކުށްވެރިވޭ!\nޑިސެމްބަރު 1, 2019 16:40\n"އެ މީހުން ކައިވެނިކޮށްފައި ވަނީ 19 މާރިޗް 2014 ވަނަ އަހަރު" "ކުއްޖާ އާއި ކައިވެނި ކުރި މީހާ ފުލުހަށް ދިން ބަޔާނުގައި ބުނެފައި ވަނީ އޭނާ ކޯޓުން ބޭރުގައި ކައިވެނި ކުރީ ރާއްޖޭގައި އިސްލާމީ ޝަރީއަތް ނުހިނގާތީ" އެވެ. ރާއްޖެގައި އޮތް އެންމެ ބޮޑު އިސްލާމީ ވެރިކަމުގައި އިސްލާމީ ޝަރީއަތް ނުހިގާ ވާހަކަ އަދި އޭރު ބުނެގެން ސަލާމަތުން ހުރެވުނީތީ އުފާ ކުރަން.\nޑިސެމްބަރު 1, 2019 16:50\nރާއްޖޭގެ ގާނޫނަކަށް ވެސް އިސްލާމް ދީނުގަ ހުއްދަ ކަމެއް މަނާ ނުކުރެވޭނެ. މަނާ ކުރިޔަސް އަމަލު ކުރާކަށް ނުޖެހޭނެ.އިސްލާމްދީނުގަ އަންގަވާފަ އޮތްގޮތަށް ކާވެނި ކުރީމަ ނިމުނީ. އަދި މަޖާ ކަމަކީ މިރާއްޖޭގަ ގިނައިން އުޅެނީ ކާވެނި ކޮށްގެންވެސް ޒިނޭ ކުރާ މީހުން ނުކޮށް ވެސް ޒިނޭކުރާ މީހުން\nޑިސެމްބަރު 1, 2019 19:45\nއިސްލާމް ދީނުގަ މަނާކަމެއްނޫން ރެޖިސްޓްރީ ކުރުން.. އެކަމަކުއެއީ ހަމަ އެންމެ އެދެވިގެންވާ ގޮތް... ދައުލަތުން އެ ދަުލަތުގެ ބެލެނިވެރިކަމުގެ ދަށުގަވާ ފަރާތް ތަކައް އެންމެ އެކަށޭނަ އަޅާލުން ދިނުމައްޓަކާ... ވަލިޔުލް އަމރައް ކިޔަމަން ވުން ވާޖިބް.. އެއީ ފާސިގެއް ކަމުގަި ވިޔަސް.\nޑިސެމްބަރު 6, 2019 05:43\nޤަ ވާޢިދަށް ހުރުމަތްތެރިކޮށް ހިތުމާއި ވެރިންނަށް ކިޔަމަން ވުމަކީ ވެސް ހަމަ އިސްލާމީ ޝަރީޢަތުގަ ކުރަން އަމުރުކިރައް ވާފަ ވާކަންކަމޭ\nޑިސެމްބަރު 1, 2019 17:09\nކޮން ސަރުކާރަކުން މިކަމައް ޒިންމާ ވާނީ. ދެން ބުނޭ އައްނި ސަންދޯކޭ.\nޑިސެމްބަރު 1, 2019 17:15\nމިރާއްޖެއަށް ނޭވާލާން ދެއާއިލާ ރުހޭބާ!!؟؟\nޑިސެމްބަރު 1, 2019 17:37\nމިހުރިހާކަމެއްވެސް މިހެން މިހިނގަނީ ކަމާ ބެހޭ މުވައްސަސާތަކުގެ ދޯހަޅިކަމުން.\nޑިސެމްބަރު 1, 2019 19:56\nމުސްލިމަކަށް އިސްލާމްދީން ފިޔަވައި އެހެން ދީނަކަށް ތަބާވުމެއްނެތް! ޑިމޮކްރަސީ އަކީ އުފައްދާފައިވާ ދީނެއް! ރާއްޖޭގައި މިހާރު ފެންނަމުން މިދަނީ ޑިމޮކްރަސީ ކުރިއަރުވައި އިސްލާމްދީން މުޅިން ނެތިކޮށްލަމުންދާތަން! ނިކަމެތި އި ންސާ ނާ ދު ނިޔޭގާއި ޢަމަލުތައް ބަހައްޓަ ންވީ ޖަ ން ނަތު ޙާޞިލު ކުރުމަށް ގަދައަޅާ ގޮތުގައި، ނޫ ންނ ނަމަ އާޚިރަތުގައި ގަދަކަމު ން ވެއްދޭހުށީ ޖަހަ ން ނަމައަށް! ހަމަޔަޤީ ނު ންވެސް ދީ ނުގައި ވަރުގަދައަށް ޘާބިތުވެއްޖެ ބަޔަކު ދު ނިޔޭގެ ބާރަކަށް މީސްތަކު ންގެ މަލާމާތަކަށް ބިރެއް ނުގަ ން ނާ ނެ! ކޯޓުގެ ކައިވެ ނި ރަޖިސްޓްރީ ނެތިފައި އައިޑީ ކާޑު ނެތިއްޔާ ﷲ އެދަރި ންގެ ހަލާލުކަ ން ކަ ނޑުއްވާ ނީތޯ! މޮޔަބަޔަކަށް ދުވަހަކުވެސް ނުވިސް ނޭ!\nޑިސެމްބަރު 1, 2019 20:15\nއިސްލާމީ ޝަރީޢަތް ޤާއިމު ނުކުރޭ، ނުވެސް ކުރާނެ. ނުވެސް ކެރޭނެ ކުރާކަށް. ﷲ އަށްވުރެ ކާފަރުން ދެކެ މާބޮޑަށް ބިރުގަނޭވިއްޔަ. މުނާފިގުން ގަނޑު.\nޑިސެމްބަރު 1, 2019 20:33\nމިކަމަށް ޖަާބު ދާރިވެ ވާހަކަދައްކާނެ ޝޭހުން ނެތީބާ މީމިކަން އިސްލާމަދީނުގަ އޮންނަ ގޮަތްބާ؟\nޑިސެމްބަރު 1, 2019 20:34\nމިވީ ދެއަހަރު ކީތްތަކުރީ އެއްވެސް ބަޔަކައް ތިކަންނޭނގެނީ ތިކަން އެނގިފަ ނާންގާ ހުރިފަރާތްތައް ވަގުތުން ހަތްޔަރު ކުރަންފެނޭ\nޑިސެމްބަރު 1, 2019 21:40\nމިކައިވެނި ކުރި ދެމީހުންވެސް އެދެމީހުންގެ އާއިލަ އަކަށްވެސް އިސްލާމްދީން ރަނގަޅަށް އެގޭހެން ހީއެއް ނުވޭ .ސަބަބަކީ ނިސާ ސޫރަތުގެ 59 ވަނަ އާޔަތުގެ މާނަޔަށް ބައްލަވާލައްވާ، ވެރިންނަށް ކިޔަމަންވުމަކީ ދީނީގޮތުން ވާޖިބު ކަމެއް .ވެރިޔާ އަކީ ހާކިމާ . ހާކިމާ އަކީ މަސްވަރާގެތެރޭން ފާސްކުރެވޭ ގާނޫނު ތަންފީޒުކުރަން ހަވާލުވެ ހުންނަ ފަރާތް ،ގާނޫނުތަކަށް ކިޔަމަން ނުވާމީހާ ވާހުށީ ކީރިތި ގުރްއާނަށް އީމާން ނުވާ މީހަކަށް. ސަބަބަކީ މާތްﷲ ގެ ކިބަފުޅަށް އުރެދުމަކަށް އަމުރު ނުކުރާހާ ހިނދަކު ވެރިމީހާއަށް ނުވަތަ ހާކިމާ އަށް ތަބައަ ވުން ވާޖިބުވާކަން ކީރިތި ގުރްއާނުން ސާބިތުވެގެންވޭ.އެއާހިލާފަށް އަމަލުކުރާމީހުން ވާހުށީ މަގުގެއްލިފަ،\nޑިސެމްބަރު 1, 2019 23:21\nތިމީހު ން ނަށް ރަ ނގަޅު އަދަބެއްދޭ ންވާ ނެ...\nޑިސެމްބަރު 2, 2019 00:54\nމި މީހުން އިސްލާމީ ސަރީއަތް މިކިޔަނީ ރާބޯމީހާ ގެ ތައުޒީރާ ވައްކަން ކުރާމީހާގެ އަތްކެނޑުންފަދަ ހައްދުގެ ހުކުމްތަކާގިސާސް ފަދަ ހުކުމް ގެ ވާހަކައަށް ކަމަށްދެކެން . މާތްﷲ ގެ ވަހީ ނިސާ ސޫރަތުގެ 59 ވަނަ އާޔަތުގަ އެވަނީ ވެރިންނަށް ކިޔަމަންވާން . މިހެން މާތްﷲ ގެ ވަހީ އޮއްވާ ވެރިމީހާއަށާ ވެރިމީހާ ނުވަތަ ހާކިމާގެ އަމުރުތައްކަމުގައިވާ ސޫރާ މަޖިލީހުންފާސްކުރާ ގާނޫނު ތަކަށް ކިޔަމަން ނުވާމީހާ އަށް ނިސާސޫރަތުގެ 59 ވަނަ އާޔަތް ގަބޫލު ކުރާމީހަކަށްވާނެތޯ ؟މުސްލިމަކު ނަމަ މާތް ﷲ ބާވައިލެއްވި ހުރިހާ ފޮތްތަކަށާ ފޮނުއްވި ހުރިހާ ނަބީ ރަސޫލުންގެ ރަސޫލުކަން ގަބޫލު ކުރަންޖެހޭ މިއިން އެއްވެސް ފޮތެއް ނުވަތަ ރަސޫލު ނަބީ ބޭކަލަކު ވިޔަސް އަދި ކީރިތި ގުރްއާނުގެ އެންމެ އާޔަތެއް ގަބޫލު ނުކުރާ މީހަކު މުސްލިމަކުކަމުގާ ވޭތޯ ؟ ވީމާ ނިސާއު ސޫރަތުގެ 59 ވަނަ އާޔަތުގަ ވެރިންނަށް ކިޔަމަން ވުމަށް އަންގަވާފައިވާ އަމުރުފުޅަށް ބޯނުލަނބާ މީހާ މުސްލިމަކަށް ވާނެތޯ ؟\nޑިސެމްބަރު 3, 2019 18:21\nކަލޯ ރައްޔިތުންގެ މަޖިލީހުން ﷲ ބާވައިލެއްވި ޝަރީއަތް އަތުން ކޮށާމަށާއިރު އެއީ ހުއްދަ ކަމެއްބާ\nޑިސެމްބަރު 2, 2019 01:19\nކޯޓުތެރޭ ކައިވެނި ކުރިއަސް ކުދިންލިބޭނެ. ކައިވެނިނުކޮށްވެސް ކުދިންލިބޭ. ދެން ކޮބާ ތިޔަ\nސުރުޚީގެ މުހިއްމު ކަމަކީ؟\nޑިސެމްބަރު 2, 2019 06:46\nސުވާލަކީ އެ ކައިވެންޏަކީ ސައްޙަ ކައިވެންޏަކަށް ވާނެތޯ؟ އެހެންނޫނީ ކޯޓުން ބޭރުގަ ކުރާ ކައިވެނި އެއީ ގާނޫނީ ގޮތުން މަނާ ކަމަކަށް ވާތީ އުގޫބާތެއް ކަނޑަ އަޅާބަލަ. ސައްޙަ ކައިވެންޏަކަށް ވާނަމަ ޒިނޭ އޭ ރޭޕް އޭ ނުކިޔޭނެ ނޫންތޯ؟\nމިލިޔުނީވެސް ހަރުކަށި ފިކުރުގެ މީހެއް\nޑިސެމްބަރު 3, 2019 08:49\nއެއީ މިސަރުކާރުން ބޭނުންވާ ގޮތެވެ...\nޑިސެމްބަރު 5, 2019 17:14\nބަލިވެއިނދެ ކައިވެނި ކުރުމަކީ އިސްލާމީ ޝަރީއަތުގަ ހަރާންކަމެއް


ރިޔާސީ އިންތިޚާބު 2018 ގައި މާލެ، ހުޅުމާލެ، ވިލިމާލޭގައި ޤާއިމްކުރާ ވޯޓުލާ މަރުކަޒުތައް ތައްޔާރުކުރުން\nރިޔާސީ އިންތިޚާބު 2018 ގައި މާލެ، ހުޅުމާލެ، ވިލިމާލޭގައި ޤާއިމްކުރާ ވޯޓުލާ މަރުކަޒުތައް، މިކޮމިޝަނުން ދޭ މަޢުލޫމާތާއި އެއްގޮތަށް ތައްޔާރުކޮށްދޭނެ ފަރާތެއް ހޯދަން ބޭނުންވެއެވެ. ވީމާ، ޝަރުތުހަމަވާ ހުރިހާ ފަރާތްތަކަށް މި މަސައްކަތަށް ބީލަން ހުށަހެޅުމުގެ ދަޢުވަތު ހުޅުވާލަމެވެ.\nރިޔާސީ އިންތިޚާބު 2018 ގައި މާލެ، ހުޅުމާލެ،ވިލިމާލޭގައި ޤާއިމްކުރާ ވޯޓުލާ މަރުކަޒުތައް ތައްޔާރުކުރުން\nބީލަމާ ގުޅޭ މައުލޫމާތު ކަރުދާސް މި އިއުލާނާ އެޓޭޗް ކުރެވިފައިވާނެއެވެ. މި ޕްރޮޖެކްޓާ ބެހޭގޮތުން އެއްވެސް ސުވާލެއްވާނަމަ އީމެއިލް ކުރައްވާނީ 2018 ޖުލައި 23 ވާ ހޯމަ ދުވަހުގެ 14:00 ގެ ކުރިން، [email protected] އީމެއިލް އެޑްރެހަށެވެ. މި އިޢުލާނު މިކޮމިޝަނުގެ ވެބްސައިޓް www.elections.gov.mv ގައި ޝާއިޢު ކުރެވިފައިވާނެއެވެ.\nބީލަން ހުޅުވުން އޮންނާނީ 2018 ޖުލައި 24 ވާ އަންގާރަ ދުވަހުގެ 14:00 ގައި އިލެކްޝަންސް ކޮމިޝަން (ޕޯޓް ކޮމްޕްލެކްސް5ވަނަ ފަންގިފިލާ، ހިލާލީމަގު) ގައެވެ. ގަޑިޖެހުމަށްފަހު ހުށަހަޅާ ބީލަންތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީ އުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ޕްރޮޖެކްޓް ނަންބަރ، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ކޮންޓްރެކްޓަރުގެ ނަން ލިޔެވިފައި އޮންނަންވާނެއެވެ.


Bundesliga ge Champion kan Bayern hoadhaifi\nބުންޑެސްލީގާގެ ޗެމްޕިއަންކަން ބަޔާން ހޯދައިފި\nބަޔާންގެ ކުޅުންތެރިން ރޭ ގެ މެޗަށް ފަހު އުފާ ފާޅު ކުރަނީ\nބުންޑެސް ލީގާގެ ޗެމްޕިއަންކަން ޖެހިޖެހިގެން އަށް ވަނަ ފަހަރަށް ބަޔާން މިޔުނިކް ހޯދައިފި އެވެ.\nބާކީ ދެ މެޗު ކުރިއަށް އޮތްވާ، ޖަރުމަންގެ ޗެމްޕިއަންކަން ބަޔާން ހޯދީ، ރެލިގޭޝަން ޒޯންގައި އޮތް ވާޑާ ބްރޭމަންގެ މައްޗަށް 1-0 މޮޅުވެގެންނެވެ. ބަޔާން އާއި ވާދަވެރި ބުރޫޝިއާ ޑޯޓަމުންޑާ ދެމެދު 10 ޕޮއިންޓްގެ ފަރަގެއް މި ވަގުތު އެބައޮތެވެ. އެހެން ނަމަވެސް މިރޭ މައިންޒް އާ ދެކޮޅަށް ޑޯޓަމުންޑް ކުޅޭ މެޗުން މޮޅުވެ ހަތް ޕޮއިންޓަށް ފަރަގު ކުޑަ ކުރެވޭނެ އެވެ.\nރޭ ގެ މެޗުގައި ބަޔާންގެ ލަނޑު ދެ ވަނަ ހާފު ފެށިގެން ތިން ވަނަ މިނެޓްގައި ކާމިޔާބު ކުރީ ރޮބަޓް ލެވަންޑޮސްކީ އެވެ. އެއީ މި ސީޒަންގެ ބުންޑެސް ލީގާގައި ލެވަންޑޮސްކީ ކާމިޔާބު ކުރި 31 ވަނަ ގޯލެވެ. މެޗުގެ ފަހު 10 މިނެޓް ބަޔާން ކުޅުނީ އެއް ކުޅުންތެރިޔަކު މަދުކޮށެވެ. އެ ޓީމުގެ ޑިފެންޑަރު އަލްފަންސޯ ޑޭވިސް އަށް ވަނީ މެޗުގެ 79 ވަނަ މިނެޓްގައި ދެ ވަނަ ރީނދޫ ކާޑާއެކު ރަތް ކާޑު ދައްކައި ދަނޑުން ފޮނުވާލާފަ އެވެ.\nމިއީ ބުންޑެސް ލީގާގެ އެންމެ ކާމިޔާބު ޓީމު، ބަޔާން އެ މުބާރާތުގެ ޗެމްޕިއަންކަން ހޯދި 29 ވަނަ ފަހަރެވެ. ޑޯޓަމުންޑާއި ބުރޫޝިއާ މޮންޗެން ގްލެޖްބާކް ވެގެންވެސް ހޯދުނީ 10 ފަހަރު އެވެ. އެއީ ކޮންމެ ޓީމެއް ފަސް ފަހަރު އެވެ.\nލީގް ޗެމްޕިއަންކަން ކަށަވަރުވެ، ސީޒަން ތިން މުބާރާތާއެކު ނިންމާލުމުގެ ފުރުސަތު ބަޔާން އަށް އެބައޮތެވެ. އެ ޓީމު ވަނީ ޖަރުމަން ކަޕްގެ ފައިނަލު ގަ އެވެ. އަދި ޗެމްޕިއަންސް ލީގް ކާމިޔާބު ކުރުމުގެ ފުރުސަތުވެސް އެ ޓީމަށް އެބައޮތެވެ. ޗެމްޕިއަންސް ލީގްގެ ދެ ވަނަ ބުރުގެ ފުރަތަމަ ލެގް މެޗުގައި ޗެލްސީގެ ދަނޑުގައި ކުޅެ ބަޔަން ވަނީ 3-0 ން މޮޅުވެފަ އެވެ. ދެ ވަނަ ލެގް މެޗު ކޮރޯނާ ވައިރަސް އާ ގުޅިގެން ފަސް ކުރި ގޮތަށް އާ ތާރީހް ކަނޑައަޅާފަ އެއް ނުވެ އެވެ.\nބަޔާން މިއުނިކް ޖަރުމަން ބުންޑެސްލީގާ\nލީގް ހޯދަން ބަޔާންއަށް ބާކީ އެއް މެޗު\nޖަރުމަން ކަޕްގެ ފައިނަލަށް ލެވަކޫސަން އާއި ބަޔާން


Furathama loaibeve. Dhen kaivenyeve!\nފުރަތަމަ ލޯތްބެވެ! ދެން ކައިވެންޏެވެ!\nނޫނެކެވެ. ފުރަތަމަ ލޯތްބެވެ. ދެން ރުޅިވަނީ އެވެ. އާދޭސްކޮށްގެން ނުވަތަ ލޯބި އަލުން އާލާވެގެން އަނެއްކާވެސް އެ ދެ ހިތެއް އަލުން ގުޅިފާނެ އެވެ.\nނޫނެކެވެ. ފުރަތަމަ އާދެވެނީ ރުޅި އެވެ. ނަފުރަތުގެ އަލިފާނެވެ. އެކަކު ގޮތް ދޫނުކުރީމަ އެ ހިލަ ހިތް ފިނިވަނީ އެވެ. ލޯބިވެވެނީ ދެނެވެ. ދެން ކައިވެންޏެވެ. ދެން ވަރި އެވެ.\nނޫނެކެވެ. ދިރިއުޅުމުގެ މި ދަތުރު މިހެން ކިޔައިދޭކަށް ނޭނގޭނެ އެވެ. އެހެންވީމަ ދެ މީހެއްގެ ދެމެދުގައި އުފެދޭ ލޯބީގެ ގުޅުމެއް ކައިވެންޏާ ހަމަ އަށް ދެމިގެން ދަނީ އެ ގުޅުމެއްގައި ކޮން ކަހަލަ ސިފަތަކެއް ހުރެގެން ހެއްޔެވެ؟ އަދި ވަރިއާ ހަމައަށް ނުގޮސް ދެ މީހުންގެ ފަހު ނޭވާއާ ހަމަ އަށް އެ ގުޅުން ގެންދަނީ ލޯބީގެ ކޮން ޖާދޫއެއް ހަދައިގެން ހެއްޔެވެ؟\nޖާނަލް އޮފް މެރިޖު އެންޑް ފެމިލީގައި މިފަހުން ޝައިއުކޮށްފައިވާ ދިރާސާއެއްގައި ބުނެފައިވާ ގޮތުން އެ ސިފަ ގުޅުމެއްގައި ޖެހިގެން ދަނީ ދެ މީހަކު އެމީހުންގެ ލޯބީގެ ގުޅުމުގައި ޖައްސާ ހަތަރު ކުލައެއްގެ ސަބަބުން ކަމަށެވެ. އެމެރިކާގެ ޔުނިވާސިޓީ އޮފް އިލީނޮއިސްގެ ހިއުމަން ޑިވެލޮޕްމަންޓް އެންޑް ފެމިލީ ސްޓަޑީސްގެ ތަޖުރިބާކާރުންގެ ޓީމަކުން މި ދިރާސާއެއްކޮށްފައި ވަނީ 300 ކަޕްލް ބޭނުންކޮށްގެންނެވެ.\nމި ދިރާސާގައި ބައިވެރިފި ފަރާތްތަކުން ވަނީ އެމީހުންގެ ލޯބީގެ ގުޅުމަށް އަންނަމުން ދިޔަ ބަދަލުތައް ހަތް މަސް ވަންދެން ދިރާސާގެ ތަޖުރިބާކަރުންނާ ހިއްސާކޮށްފަ އެވެ. މި މުއްދަތުގައި އެއްކުރި މައުލޫމާތުތަކަށް ބަލާއިރު ދިރާސާގައި ބައިވެރިވި ލޯބިވެރިންގެ ތެރެއިން ރުޅިވި މީހުން ރުޅިވުމަށް މެދުވެރި މައިގަނޑު ސަބަބުތަކެއް ކަމުގައި ފާހަގަކޮށްފައި ވަނީ އެކުވެރިންނާ އެކު މާ ގިނަ ވަގުތު ހޭދަކުރުމާއި މައްސަލަ ތަކުގައި އަރާރުންވުމާއި ދެ މީހުންގެ ހިޔާލު އެއްގޮތްނުވުމެވެ.\nދިރާސާއިން އެނގުނު ގޮތުން މި ސިފަތައް ޖެހިފައިވާ ރިލޭޝަންޝިޕްތަކުގައި އުޅޭ ލޯބިވެރިން ކައިވެންޏަށް ތާރީޚެއް ކަނޑައެޅިޔަސް އެކަން ހާސިލުވެފައެއް ނުވެ އެވެ.\nނަމަވެސް ލޯބިވެރިޔާގެ އާއިލާގެ މީހުންނާ ބައްދަލުކޮށް، އެކުގައި ގިނަ ވަގުތު ހޭދަކޮށް، ހިޔާލު އެއްގޮތް ލޯބިވެރިން ފަސޭހައިން ކައިވެންޏަށް ދަތުރުކޮށްފައިވާ ކަމަށް ވެސް މި ދިރާސާއިން ދައްކަ އެވެ. އެއަށް ފަހު އެކުވެރިންނާއި އާއިލާގެ ފަރާތުން ދެ މީހުންގެ ގުޅުމަށް އަދި ލޯތްބަށް ލިބޭ އިހްތިރާމާއި އެއްބާރުލުމުގެ ސަބަބުން ދެ މީހުންގެ ދެމެދުގައި އޮންނަ ގުޅުން އިތުރަށް ވަރުގަދަކޮށްދޭކަން ވެސް އެނގިފައިވެ އެވެ.\nއެހެންވީމަ ލޯބީގައި ކާމިޔާބު މީހަކަށް ވުމަށް ސަމާލުކަން ދޭން ޖެހޭ ސިފަތަކަކީ ކޮބައި ހެއްޔެވެ؟ ވީހާ ވެސް ޑްރެމެޓިކް މީހަކަށް ވާންވީ އެވެ. މިހެން ބުނީމަ އޭގެ މާނަ އަކީ އެއްގޮތަކަށް ވެސް ހިތުގައި ނެތް ލޯތްބެއް ދައްކާ ވާހަކައެއް ނޫނެވެ.\nފިލްމުގައި އެ ފެންނަ ފަދަ މަންޒަރުތައް އަންހެން ކުއްޖާގެ ނުވަތަ ފިރިހެން ކުއްޖާގެ ހަޔާތަށް ގެނެސްދިނަސް މިކަން ކުރެވިދާނެ އެވެ. މިސާލަކަށް ލޯބިވެރިޔާ އަށް ޕްރޮޕޯޒްކުރުން ތަފާތުކޮށްލަނިކޮށް ވެސް އެކަން ވެދާނެ އެވެ.\nލޯބިވެރިޔާ އަށް ނިކަން ބޮޑު ސަމާލުކަމެއް ދޭށެވެ. މިއީ ވަރަށް މުހިންމު ކަމެކެވެ. އޭނާ ވާހަކަ ދައްކާއިރު ވަކިން ހާއްސަ ސަމާލުކަމެއް ދޭން ޖެހޭނެ އެވެ.\nއަނެއް ކަމަކީ ބައިވެރިޔާގެ އާއިލާގެ މީހުންނާ ރައްޓެހިކަން ބޭއްވުމެވެ. އެމީހުންގެ ބްލެސިންސް ވަރަށް މުހިންމުކަން ހަނދާން ބަހައްޓައްޗެވެ.\nދެން ވިސްނަންވީ ޒުވާބުނުކޮށް މައްސަލަތައް ހައްލުކުރެވޭނެ ގޮތަކާ މެދުގަ އެވެ.


Idol in mash’hooruvi Amaan, Shalabee ge dhattha aa kaiveni koffi | Mihaaru\nއަމާން އާއި ބަލްގިޝްއާ އެކު ޝަލަބީ: ބަލްގިޝްއަކީ ޝަލަބީގެ ދައްތަ.\nއަމާން އާއި ބަލްގިޝް.\nއައިޑޮލް އިން މަޝްހޫރުވި އަމާން، ޝަލަބީގެ ދައްތައާ ކައިވެނިކޮށްފި\n18 އެޕްރީލް 2018 - 21:465comments\nމޯލްޑިވިއަން އައިޑޮލްގެ ފުރަތަމަ ސީޒަންގައި ޝަލަބީ އިބްރާހިމާ އެކު މަޝްހޫރުކަން ހޯދި އިބްރާހީމް އަމާން، ޝަލަބީގެ ދައްތަ ބަލްގިޝް އިބްރާހީމްއާ ކައިވެނިކޮށް އެވެ.\nއަމާން ޝަލަބީއާ އެކު މޯލްޑިވިއަން އައިޑޮލްގައި ވާދަކޮށް ގަދަ 10 ގައި ހިމެނުނެވެ. ލަވަކިޔުންތެރިއެކެވެ. އަމާން އާއި ބަލްގިޝް މިއަދު ކައިވެނި ކުރުމާ އެކު، މުނިފޫހިފިލުވުމުގެ ދާއިރާގެ މީހުން އަންނަނީ ސޯޝަލް މީޑިއާގައި މަރުހަބާ ކިޔަމުންނެވެ.\nމޯލްޑިވިއަން އައިޑޮލްގައި އަމާން ލިބުނު މަޝްހޫރުކަމާ އެކު ފިލްމްތަކުން ވެސް ހުށަހެޅުންތައް ލިބެން ފެށި އެވެ. އެގޮތުން އޭނާ ކުޅުނު ފުރަތަމަ ފިލްމަކީ މިދިޔަ އަހަރު ޑާކް ރެއިން އެންޓައިންމަންޓުން ނެރުނު ރޮމޭންޓިކް ކޮމެޑީ "މީ ލޯތްބަކީ" އެވެ.\nއަމާން އާއި ބަލްގިޝް އާއިލާގެ ބައެއް މީހުންނާ އެކު.\nއެ ފިލްމްގައި ސަޕޯޓިން ރޯލެއް ކުޅުމަށް ފަހު، އަމާން ދެން ފެނިގެން ދިޔައީ މި އަހަރު ޑާކް ރެއިނުން ގެނެސް ދިން "ވަކިން ލޯބިން" ގެ ރޯލަކުންނެވެ.\nއެ ސްޓޫޑިއޯ އިން އަންނަ އަހަރު ކުރީކޮޅު ގެނެސް ދޭން ނިންމާފައިވާ ކޮމެޑީ ފިލްމް "މާމުއި" ގެ ކާސްޓުންގެ ތެރޭގައި ވެސް އަމާން ހިމެނެ އެވެ. އަމާން ބުނެފައިވާ ގޮތުގައި ފިލްމް ކުޅުނަސް، މިއުޒިކް ދާއިރާއަކީ އޭނާ އެންމެ އިސްކަން ދޭނެ ކަންތަކެވެ. އެގޮތުން އަމިއްލަ ރާގުގެ އަލްބަމެއް ނެރޭނެ ކަމަށް ވެސް އަމާން ބުނެފައިވެ އެވެ.\nއިތުރު ލިޔުންތައް ދިވެހި ފިލްމް އިންޑަސްޓްރީ ޝަލަބީ އިބްރާހިމް ކައިވެނި ހަފްލާ


Faseyhain beynun hifidhaane7beauty hacks - One Online\nފަސޭހައިން ބޭނުން ހިފިދާނެ ހަތް ބިއުޓީ ހެކްސް\nޒީނަތްތެރިވުމުގައި ގެންގުޅެވޭ ކުދި އާދަތައް ބޮޑެތި ކަންކަމަށްވުރެ މުހިންމުވެގެން ދެއެވެ. ކޮންމެ މީހަކުވެސް އުޖާލާ ހަމަކާއި ވިދާ އިސްތަށިގަނޑެއް ބޭނުންވާއިރު އެކަން ހާސިލުކުރުމަށް އަދި ދެމެހެއްޓުމަށްވެސް މަސައްކަތް ކުރަން ޖެހެއެވެ.\nމީގެ މާނައަކީ ބޮޑެތި ހަރަދުކޮށް އަގުބޮޑު ޕްރޮޑަކްޓްސް ގަތުމެއް ނޫނެވެ. ނުަވަތަ އަބަދު ސެލޫނަށް ދިޔުމެއްވެސް ނޫނެވެ. ކުދި ކުދި ކަންކަމުންވެސް ބޮޑު ތަފާތެއް ގެނުވިދާނެއެވެ. މި ކަންކަމަކީ ހަރަދު ކުޑަ ފަސޭހައިން ކޮށްލެވޭނެ ކަންކަމެވެ.\nގްރީން ޓީ ބޭގްސް\nލޯކައިރި ކަޅުވެ އަދި ޕަފީ ވާނަމަ ގްރީން ޓީ އަކީ އެއަށް ދެވެން އޮތް އެންމެ ފަސޭހަ އަދި ރަނގަޅު އެއް ފަރުވާއެވެ. ގްރީން ޓީގައި ހިމެނޭ ގުދުތަރީ މާއްދާތަކާއި ކެފެއިންގެ ސަބަބުން، ލޯކައިރީގައި ހުންނަ ކަޅުކަން ފަސޭހައިން ކަނޑުވާލައި ލޯކައިރި އުޖާލާކޮށްދެއެވެ.\nގްރީން ޓީގެ ފަރުވާ ހޯދުމަށް ޓަކައި، ބޭނުންކޮށްފައިވާ ސައިފަތް ޕެކެޓެއް އައިސްއަލަމާރީގައި އެއްގަޑިއިރު ބޭއްވުމަށްފަހު ލޯކައިރީ އަޅައިލާށެވެ.\nވެސްލިން އަދި އައިޝެޑޯ\nބޭނުންވާ ކުލައިގެ ލިޕްސްޓިކް ނުލިބޭ ނަމަ އައިޝޭޑޯ އާއި ވެސްލިން ބޭނުންކޮށްގެން ތައްޔާރުކޮށްލާށެވެ. ވެސްލިން އިން ތުންފަތް ރައްކާތެރިކޮށް ހައިޑްރޭޓްކޮށްދޭނެއެވެ.\nވެސްލިން އަދި ސެންޓު\nވެސިލިން އިން ހިފިދާނެ އެހެން ބޭނުމަކީ ގަޔަށް ސެންޓު ޖެހުމުގެ ކުރިން ކަރާއި އަތު ކުރީގައި އަދި މިނޫންވެސް ސެންޓް ޖަހާ ތަންތަނުގައި ވެސްލިން ހާކާލާށެވެ. އެއަށްފަހު ސެންޓު ޖެހުމުން ގިނަ އިރު ވަސް ހިފަހައްޓައިދޭނެއެވެ.\nކުދި އިސްތަށިތައް ފުނާ އެޅުމުންވެސް އުދުހިލަ އުދުހިލަ ހުންނަ މިއަށް ވެސް ހައްލެއް އެބައޮތެވެ. ހެޔާ ސްޕްރޭ ބޮބީ ޕިންއަށް ޖަހާލުމަށްފަހު ބޮލުގައި ބޮބީ ޕިން ހަރުކޮށްލާށެވެ. އޭރުން އިސްތަށިގަނޑު ރީއްޗަށް މަޑުން އޮންނާނެއެވެ.\nތުވާލި ބޭނުން ނުކުރުުން\nތުވާލީގައި ހުންނަ ކޮޓަން ފައިބަރުން އިސްތަށިގަނޑުގެ މޮއިސްޗަރުކޮޅު ދަމާލައެވެ. އޭގެ ސަބަބުން އިސްތަށިގަނޑު ފްރިޒީވެ ހަލާކުވެގެންދެއެވެ. އެހެން ކަމުން ބޯ ހިއްކުމަށް ތުވާލީގެ ބަދަލުގައި ކޮޓަން ޓީޝާޓެއް ބޭނުން ކުރާށެވެ.\nބޭނުން ކުރާ ބާލީސް އުރައަކީ ކޮޓަން ފޮތީގެ އުރަކަމުގައި ވާނަމަ އޭގެ ސަބަބުންވެސް އިސްތަށިގަނޑު ޑްރައިވެ ހަލާކުވާން މެދުވެރިވެއެވެ. އަދި އިސްތަށި ފައިބަންވެސް ފަށައެވެ. އެހެންކަމުން ބޭނުންކުރާ ބާލީސްއުރަ ސެޓިން ފޮއްޗަށް ބަދަލު ކޮށްލާށެވެ. އޭގެ ސަބަުން އިސްތަށިގަނޑު އޮމާންވެ ރީތިކޮށް އޮންނާނެއެވެ.\nއައިލޭޝް ކާރާ އާއި ހެޔާ ޑްރަޔާ\nހެޔާ ޑްރަޔާއިން އައިލޭޝް ކާލާ ހޫނުކޮށްލާށެވެ. އެއަށްފަހު އެސްފިޔަތައް އޭގެން ކާލް ކޮށްލާށެވެ. މީގެ ސަބަބުން އެސްފިޔަތައް ރީތިވެ ދިގުކަމަށް ދައްކާނެއެވެ.\nގުޅޭ ޓެގު އަންހެނުން ބިއުޓީ ސިއްހަތު\nބޮލުން ހަންފޮޅުން ހުއްޓުވޭނެ ބައެއް ގޮތްތައް\nސޯނަމް ކަޕޫރުގެ ބިއުޓީ ޓިޕްސް\nބީ-ޓައުން ތަރިން ރީތި ވުމަށް ހެނދުނު އެންމެ ފުރަތަމަ ކުރާ ކަމަކީ ކޮބާ؟\nހަންގަނޑު ރީތިކޮށް އޮމާންކޮށް ބެހެއްޓުމަށް ލޮނު\nކިމްގެ ކޭކޭޑަބްލިޔު ގެ ކޮލަބޮރޭޝަނެއް ވިނީ ހާލޯއާއެކު


އަޅާކިއުމަކީ އިސްތިރިއެކޭ ބުނޭ.. | Sandhaanu\nއަޅާކިއުމަކީ އިސްތިރިއެކޭ ބުނޭ..\nދިވެހިންގެތެރޭގައި ބެލެވިފައިއޮންނަގޮތުން އަޅާކިއުމަކީ އިސްތިރިއެކޭ ކިއުމަކީ ބޮޑު ސިހުރެކެވެ. އަދި މިއީ ދިވެހިންގެ ތެރޭގައި ވަރަށް ގިނައިން ބުނެއުޅޭ ޖުމުލައެކެވެ. ޢާންމުގޮތެއްގައި މި ޖުމުލަ ބޭނުންކޮށް އުޅެނީ ދެ ޖިންސުގެ ދެ ޒުވާނަކު ތަތްކުރުމުގެ ގޮތުންނެވެ. އެހެންގޮތަކަށްބުނާނަމަ ދެ ޖިންސުގެ ދެ ޒުވާނެއްގެ ގުޅުމަށް ފާޑުކިއުމުގެ ގޮތުންނެވެ. ނަތީޖާއެއްގެގޮތުން އެ ދެ ޒުވާނުންގެ ދޭތެރޭގައި ލޯބި އުފެދިގެން ދަނީއެވެ.. ވާނީވެސް އެހެންތާއެވެ… މުޅި މުޖުތަމާގައި އެ ދެޒުވާނުންގެ ނަން ބޭނުންކޮށްގެން އަޅާ ކިއަމުންދާނަމަ ދެން އިތުރަށް ވާނެ ބޭޒާރެއްވެސް ނޯންނާނެއެވެ. އެހެންކަމުން އަޅާކިއުން އިސްތިރިއަކަށް ވެގެންދަނީއެވެ.\nއަޅާކިއުން އިސްތިރިއެކޭ ބުނާބަހުގެ ދޭހައާއި އިސްތިރިއަކަށްވާގޮތް ދެ ޒުވާނުން ތަތްކުރުމަށް ވުރެން މާބޮޑަށް ފުޅާވެގެންދާކަމުގައި ބެލެވިދާނެއެވެ. މިގޮތުން އަޅުގަނޑު ބަލާލާހިތްއޮތީ ގައުމުތަކުގެ ވެރިކަމުގެ ވެށްޓަށެވެ. އެކިއެކި ގައުމުތަކަށް ދަތުރުކޮށް އުޅުމުގެތެރޭގައި ވަރަށްބޮޑަށް ފާހަގަކުރެވުނުކަމެކެވެ. ޚާއްސަކޮށް އަޅުގަނޑުމެން މި ދިރިއުޅޭ ސަރަޙައްދުގެ ގައުމުތަކުގައި މިކަންތައް މާބޮޑެވެ.\nއެކިއެކި މުހިންމުތަންތަނާއި މައިދާންތަކާއި ގޯޅިގޯޅީގެ ކަންމަތީގައި ސިޔާސީ ލީޑަރުންގެ ބޮޑެތިހާ ޕޯސްޓަރުތަކާއި ކުރެހުންތައް ބަހައްޓައި އަދި އޭގެއިތުރުން އެބޭފުޅުންނަށް ނިސްބަތްކޮށް ތަޢުރީފްގެ ހާހޫރަތަކާއި ގޮވެލިފަތިތައްވެސް ލިއެފައި ހުންނަނީ ވަކި ޝުމާރެއް ބަލައިގެނެއްނޫނެވެ. މިތާގައި ހާހޫރައޭ އަޅުގަނޑު މިބުނީ އެއީވެސް ދިވެހިންގެތެރޭގައި ސިހުރު އިސްތިރި ފަދަ މާނައެއްގައި ބޭނުންކުރާ ބަހަކަށް ވާތީއެވެ. އަދި ގަބޫލުކުރެވޭގޮތުގައި އެއީ ހަމަ ސިހުރު ހާހޫރަވެސް މެއެވެ. މިހެންބުނަންޖެހެނީ އަބަދާ އަބަދު އެ ޕޯސްޓަރުތަކާއި ފޮޓޯތަކާއި ތަޢުރީފުގެ ހާހޫރަތައް ފެނުމަށްވުރެން ބޮޑަށް އިންސާނުންގެ ސިކުޑިއަށް ވަސްވާސް ދޭނެ އެހެންކަމެއް މަދުވާނެތީއެވެ. ސިހުރުހެދުމާއި ވެރިކަމާއި މިއީ އަންޒަމާނުއްސުރެން ވަރަށް ގާތް ދެ އެކުވެރިންނެވެ. އަދި ހަމައެހާމެ ހަތުރު ވެރިކަންބޮޑު ދެ ދުޝްމަނުންވެސް މެއެވެ.\nޔޫރަޕްގެ ގައުމުތަކުގައިވެސް އެއްޒަމާނެއްގައި ސިހުރުވެރިންނަކީ ވެރިކަންކަންކުރަން އޭރުތިބި ބަޔެއްގެ އެންމެ ބޮޑެތި އެކުވެރިންނެވެ. އަދި ހަތުރުވެރިކަމުގެ ގޮތުން އިދިކޮޅު ސިހުރުވެރިން ދަންޖައްސާ މަރާފައި ހުރީކީވެސް މަދެއްކޮށްނޫނެވެ. ޔޫރަޕްގެ ގައުމުތަކުން މިހާރު މި އާދަކާދަ ފޮހެވިގެންގޮސް އެކަން ހަނދާކުރަންވެސް ބޭނުންނުވާކަހަލައެވެ. ތާރީޚުކިޔަވާދޭއިރުވެސް މިކަހަލަ ޒަމާނެއް އައިކަންވެސް ފާހަގަ ނުކުރެއެވެ.\nއަޅުގަނޑުމެންގެ ރާއްޖެއަކީ ވަރަށްގިނަގޮތްގޮތުން ތަފާތުގޮތަކަށް އެހެންމީހުންގެ ކަންތައްކޮޕީ ކުރާ ތަނެކެވެ. އެހެންމީހުން ކުރާ ކަންތައްތަކުގައި ނުވަތަ ކަންތައް ކުރާގޮތުގައި އަމިއްލަ ކުލައެއް ކޮންމެވެސް ވަރަކަށް އޭގައި ޖައްސައިގެންނެވެ. ވެރިކަމަށް މީހުންގެނައުމާއި ވެރިކަމުން މީހުން ބާލަން ސިހުރުގެ ބޭނުންވެސް ކުރިކަން ތާރީޚުން އެނގެއެވެ. ނަމަވެސް ޢާންމުގޮތެއްގައި އަޅުގަނޑުމެންގެ ސިހުރަކީ މުޅިންތަފާތު ޑިޒައިނަކަށް ފަރުމާކޮށްފާއޮތް އެއްޗެކެވެ. އަޅުގަނޑުމެންގެ ރައްޔިތުންގެ ބޮލަށް ސަވާރުވާން ބޭނުންކުރާ އެންމެ ޢާންމު އުކުޅަކީ ވެރިކަމުގެ ނަމެވެ. އުތީމުގެ ވެރިކަން، ދިޔަމިގިލީވެރިކަން، ހުރާގޭ ވެރިކަން އަދި އަތިރީގޭ ވެރިކަން ވެލާނާގޭ ވެރިކަން މިފަދަ ނަންނަމެވެ. އެންމެފަހުން މިހާރު ޕީޕީއެމްގެ ވެރިކަން އެމްޑީޕީގެ ވެރިކަން މިގޮތަށެވެ. މަގްސަދަކީ މިފަދަ ނަންތަކަށް ރައްޔިތުން ހޭނުއްވުމެވެ. އިންތިޚާބުތަކުގެ ވަގުތުތަކުގައްޔާއި ގާނޫނު އަސާސީ ކިޔާއިރެއްގައި މެނުވީ ރައްޔިތުންގެ ވެރިކަން މިއީ އޮންނަ އެއްޗެއްކަންވެސް ހަނދާނުން ފޮހެލުމެވެ.\nޕީޕީއެމް ނުވަތަ އެމްޑީޕީ އިން ވިޔަސް އެ ކުރަނީ ރައްޔިތުންގެ ވެރިކަމެކޭބުނެ ރައްދުދޭނެ ބަޔަކުތިބޭނެއެވެ. އެކަމަކު ދެލޯމަރާލާފައި ހަގީގަތާމެދު ވިސްނާލައިފިނަމަ އެކަންއޮތީ އެހެންތޯ އަމިއްލަނަފްސަށް ކޮންމެ މީހަކުވެސް ސުވާލުކުރާނެއެވެ. މިކޮވިޑް ދުވަސަވަރުގައި ރައްޔަތުންގެ ވެރިކަން ރައްޔަތުންނަށް ކޮށްދެވިފައިވާގޮތުން މިއީ ކިހާވަރެއްގެ ރައްޔަތުންގެ ވެރިކަމެއްކަން އަދި ކޮންބަޔަކަށް ކޮށްދެވޭ ކޮންކަހަލަ ވެރިކަމެއްކަން އެނގި ގައިމުވެއްޖެއެވެ.\nއަޅުގަނޑުގެ ދުޢާއަކީ ދިވެހިންގެ ވެރިކަން ދިވެހިންނަށް ލިބުމެވެ. އަޅާކިޔުން އިސްތިރިއަކަށް ބަދަލުވެގެންނަމަވެސް މި ބައި ލައްކަ އައްވުރެ މަދު މީހުންކޮޅު އަޅުވެތި ވެރިކަމުން ސަލާމަތްވެ ގައުމެއްގެ ގޮތުގައި އޮތުމެވެ.\nކީމީހެއް މެއި 29, 2021 At 5:37 ޕމ\nއަޅާ ކިޔުންތަ އަޅުވައި ކިޔުންތަ\nHassan މެއި 29, 2021 At 5:49 ޕމ\nAlhaa kiyumeh noon. Alhuvvaa kiyun. Noosthah liyan havaalukuranvaaneeecheck kuraane meehakuves hoadhaafa.\nހާއުފާ މެއި 29, 2021 At 6:05 ޕމ\nބަހުގެ ގޮތުން އަޅާކިޔުމަކީ އެކަތި އަނެކެތީގެ ތަފާތު ހާމަކޮށް ދިނުމުގެ ގޮތުން ބުނެއުޅޭ ބަހެއް. އަޅުވާ ކިޔުމަކީ އެއްޗަކާ ނުވަތަ މީހަކާ އެހެން މީހަކާ (ހިތާވުން) ދެޖިންސުގެ ދެމީހުންގެ މެދުގައި ގުޅުމެއް އުފެދި އާލާވުމަށް ބުނެއުޅޭ ބަހެކެވެ. އަޅާކިޔުމާ އަޅުވާ ކިޔުމަކީ ތަފާތު ދެމާނައެއްގައި ބުނެއުޅޭ ތަފާތު ދެބަހެވެ. އޮޅުވައި ނުލައްވާ! ބަސް ނޭގޭނަމަ އުނގެނި ވަޑައިގަންނަވާ!\nޢަލީ މެއި 30, 2021 At 10:34 އމ\nތިބާއަށް ވަގުތުވާނަމަ އީމޭ ދެއްވާށެވެ. އަޅުގަނޑު ބޭނުން ދިވެހި ބަސް ކިޔަވާލަން ތިބާގެ އަރިހުން. ޝުކުރިއްޔާ!\nއާދަންބެ މެއި 29, 2021 At 6:22 ޕމ\nއަޅާ ކިޔުމާއި، އަޅުވާ ކިޔުމަކީ މުޅިން ތަފާތު ދެކަމެއް. ދައްކަން ތި އުޅެނީ، އަޅުވާކިޔުމުގެ ވާހަކަ ހެން ބޮޑަށް ހީވަނީ.\nޚަޒާންދާރު މެއި 29, 2021 At 8:59 ޕމ\nހަމައެކަނި ވެރިކަމުގެ ނަމެއްވެސް ނޫނެވެ. މިހާރަކަށްއައިސް ރައްޔިތުންގެ މަޖިލީހަކީވެސް މިއީ މިވެނި ޕާރޓީ އެއްގެ މަޖިލީހެކޭ އަހަންނަކީ މިވެނި ޕާރޓީއެއްގެ އިއްޒަތްތެރި މެމްބަރެކޭ މަޖިލީހުގެ އަޣުލަބިއްޔަތު އޮތީ މިވެނި ޕާރޓީއަކަށޭ ބުނުން އެއޮތީ ޢަންމުވެފައެވެ. އަދި އެވަރަކުންވެސް ނުފުދެއެވެ. ކައުންސިލްތައްވެސް ނިސްބަތްކުރަނީ ކޮންމެވެސް ޕާރޓީ އަކަށެވެ. އެކަމަކު މުސާރައާއި އިނާޔަތްތައް ލިބެނީ ރައްޔިތުންގެ ޚަޒާނާއިންނެވެ. ބުއްދި ފިލައިދަނީ ހަމައެކަނި މަސްތުވެގެންނެއް ނޫނެވެ.\nޢަލީ އަޙްމަދު މެއި 29, 2021 At 9:14 ޕމ\nދިވެހިބަހުގައި ބޭނުންކުރެވޭ ބައެއްބަސްތައް ރާއްޖޭގެ އެކިހިސާބުގައި ބޭނުންކުރާއިރު ފޮތުގައި އޮންނަގޮތާ ތަފާތު ހުރެއެވެ. އަޅުގަނޑު އުޅެބޮޑުވި ހިސާބުގައި އަޅާކިއުން ދެމީހަކު ތަތްކުރުމަށް ނިސްބަތްކުރެއެވެ. ކޮންމެގޮތެއްގައިވެސް އަޅުގަނޑުގެ މަގްސަދު ޙާސިލުވެއްޖެއެވެ. ފާޑުކިއުއްވި ބޭފުޅުންނަށްވެސް އަޅުގަނޑު ބުނަންއުޅުނުއެތި އެގުނީމައެވެ. އަޅުގަނޑަށް އެ ބަހުގެ ރަނގަޅުގޮތް އޮޅުންފިލުވާދެއްވި ހުރިހާބޭފުޅުންނަށް ޝުކުރު ދަންނަވަމެވެ.


Gaumee massala thakuge kan boduvun Maumoon Raees aai hissa kuravaifi\nގައުމީ މައްސަލަތަކުގެ ކަންބޮޑުވުން މައުމޫން ރައީސްއާ ހިއްސާކޮށްފި\nގައުމީ މައްސަލަތަކުގެ ކަންބޮޑުވުން ހިއްސާ ކުރެއްވުމަށް ކުރީގެ ރައީސް އަދި އެމްއާރްއެމްގެ އިންތިގާލީ ރައީސް މައުމޫން އަބްދުލްގައްޔޫމް، ރައީސް އިބްރާހީމް މުހައްމަދު ސޯލިހާއި ބައްދަލުކުރައްވައިފިއެވެ.\nރައީސް މައުމޫން ރައީސް ސޯލިހާއި ބައްދަލުކުރައްވާފައިވަނީ މިއަދުގެ ވަގުތެއްގައި ރައީސް އޮފީހުގައެވެ. ރައީސް މައުމޫން ކުރެއްވި ޓުވީޓެއްގައި ވިދާޅުވެފައިވަނީ، ގައުމީ މައްސަލަތަކުގައި ހުރި ކަންބޮޑުވުންތައް ހިއްސާ ކުރެއްވުމުގެ ފުރުސަތު ރައީސް ސޯލިހް ދެއްވިކަމަށްޓަކައި އެކަމަށް ޝުކުރު އަދާ ކުރައްވާ ކަމަށެވެ. އަދި ބައެއް މައްސަލަތަކާ މެދު މި ބައްދަލުކުރެއްވުމުގައި މަޝްވަރާ ކުރެވުނު ކަމަށް އެ ޓުވީޓުގައި ބުނެފައި ވެއެވެ.\nމީގެކުރިންވެސް ރައީސް މައުމޫންވަނީ ގައުމީ އެކި މައްސަލަތަކާއި ގުޅިގެން ރައީސް ސޯލިހާއި ބައްދަލުކުރައްވައި މަޝްވަރާކުރައްވާފެވެ. ރައީސް މައުމޫން ރައީސް ސޯލިހާއި މިއަދު ބައްދަލުކުރައްވާފައިވާއިރު، އެމަނިކުފާނުވަނީ ރާއްޖޭއިންވެސް ފެނިފައިވާ ކޮވިޑް19 އާއި ގުޅިގެން ކުރިއަށް އޮތް ލޯކަލް ކައުންސިލް އިންތިހާބު ފަސްކުރެއްވުމަށް އެދި ގޮވާލާފައެވެ.\nމިކަމާއި ގުޅިގެން މިއަދު އިލެކްޝަންސް ކޮމިޝަނުން ބުނީ، ލޯކަލް ކައުންސިލް އިންތިހާބު ފަސް ކުރުމުގެ ގާނޫނީ އެއްވެސް ބާރެއް އިލެކްޝަންސް ކޮމިޝަނަށް ލިބިގެން ނުވާ ކަމަށާއި އެކަން ކުރެވޭނީ ޝަރުއީ ކޯޓުން ކަމަށެވެ. ޝަރީފް ވިދާޅުވީ ރާއްޖޭގައި އިންތިހާބެއް ނުބޭއްވޭ ފަދަ ހާލަތެއް އަދި ނެތް ކަމަށެވެ. ހުދު އެ ކޮމިޝަނުގެ އެއްވެސް މެންބަރަކަށް އެފަދަ ހާލަތެއް ރާއްޖޭގައި އޮތް ކަމަށް ގަބޫލުނުކުރެވޭ ކަމަށްވެސް ޝަރީފް ވިދާޅުވިއެވެ. ޝަރީފް ވިދާޅުވީ އެފަދަ ހާލަތެއް ރާއްޖެއަށް މެދުވެރިވެއްޖެ ނަމަ އިންތިހާބު ފަސް ކުރުމުގެ އިޝްތިޝާރީ ލަފަޔަކަށް އެދި ކޯޓަށް ހުށަހެޅިދާނެ ކަމަށެވެ.


Franchise thakun dhivehi viyafaari thah maruvedhaane tha?\n20th September 2019 | Last update: 23:26\nފްރެންޗައިޒްތަކުން ދިވެހި ވިޔަފާރިތައް މަރުވެދާނެތަ؟\nމާލޭގައި ހިންގާ ލޯކަލް ކޮފީ ޝޮޕެއް ކަމަށްވާ މެރާކީ ކޮފީ ރޯސްޓާޒް: މިފަހުން އައި ފްރެންޗައިޒްތަކާ އެކު މިފަދަ ދިވެހި ވިޔަފާރިތަކަށް ބޮޑު ޗެލެންޖެއް ކުރިމަތިވާނެ. -- ފޮޓޯ | މެރާކީ\nދުނިޔޭގެ ނަން މަޝްހޫރު "ފްރެންޗައިޒް"ތައް ގާދޫ ކޮލުން ރާއްޖެ އެތެރެވެއްޖެ އެވެ. ދިވެހިންގެ ތެރެއިން ކުރިން ދުވަހަކު ވެސް ނުފެންނާނެ ކަމަށް ހީކޮށްގެން ތިބި ބޭރުގެ ގިނަ ބްރޭންޑުތަކެއް އައިސް މާކެޓްގައި މި ވަނީ ވަރަށް ރަނގަޅަށް ވަކި ހިއްޕާލައިފި އެވެ. އެއް ބަޔަކު ބުނާ ގޮތުން މިއީ ތަރައްގީ އެވެ. އަދި މިއީ ދުނިޔޭގައި ރާއްޖޭގެ ބްރޭންޑިން ޕަވާ އިންތިހާއަށް ވަރުގަދަ ވާނެ ކަމެކެވެ. ފްރައިންޗައިޒްތަކުން އަންނަ ރަނގަޅާ އެކު، އުފެދޭ ކަންބޮޑުވުންތައް ވެސް ވަކި މަދެއް ނޫނެވެ. އެންމެ ބޮޑު ސުވާލަކީ، މި ވަރުގަދަ ބްރޭންޑުތަކުގެ ސަބަބުން ރާއްޖޭގައި ހުރި އެ ބާވަތުގެ ދިވެހި ވިޔަފާރި އަށް ވާނީ ކިހިނެއް ހެއްޔެވެ؟ ފްރެންޗައިޒްތައް އައިސް ދިވެހި ވިޔަފާރިތައް މަރާލަފާނެ ކަމުގެ ބިރު އިންތިހާއަށް އެބަ އޮތެވެ.\n"މިކަމުގެ ސަބަބުން ޗެލެންޖު ތަކެއް ހުންނާނެ. އެއީ އިންޓަނޭޝަނަލް ބޮޑެތި ބްރޭންޑްތަކެއް. އެކަމަކު ހަމަ ގައިމު ވެސް ސާވިސް އާއި ފުޑް ކޮލިޓީ އަށް ބަލާއިރު އަޅުގަނޑުމެންގެ ވިޔަފާރި ވެސް އެމީހުންނާ އަޅާ ކިޔާއިރު ދެރައެއް ނުވާނެ،" ރާއްޖޭގެ އެންމެ ފުޅާކޮށް ޕިއްޒާގެ ވިޔަފާރިކުރާ ޕިއްޒާ ބޯނާ އިން ވާހަކަ ދެއްކި ސީނިއަ އޮފިޝަލަކު ވިދާޅުވި އެވެ.\nވޭތުވެދިޔަ ހަތަރު ވަރަކަށް އަހަރަށް ބަލާއިރު ރާއްޖޭގެ "ފުޑް އިންޓަސްޓްރީ"އަށް ވަނީ ވަރަށް ބޮޑު ބަދަލެއް އައިސްފަ އެވެ. ހާއްސަކޮށް ލޯކަލް ކުދި ވިޔަފާރި ތަކެއް އުފެދި ވަނީ ހިނގައިގެންފަ އެވެ. މީގެތެރޭގައި ކުދިކުދި ޓޭކް އަވޭތަކާއި ޒުވާނުން ހިންގާ މުޅިން އާ ކޮންސެޕްޓްތަކުގެ ކެފޭތައް ހިމެނެ އެވެ. މިކަހަލަ ދުވަސްވަރެއްގައި ކުއްލި ގޮތަކަށް ދުނިޔޭގެ އެންމެ ބޮޑެތި "ފާސްޓްފުޑް ޖަޔަންޓުން" ރާއްޖެ އެތެރެވެއްޖެ އެވެ. މީގެތެރޭގައި ޕިއްޒާ އާއި ކޮފީ އާއި މި ނޫން ވެސް ކާތަކެތި އުފައްދާ މަޝްހޫރު ނަންތައް ހިމެނެ އެވެ. މި ބްރޭންޑް ތަކަކީ ދުނިޔޭގެ އެކި ގައުމުތަކުގައި ނަން މަޝްހޫރު ތަންތަނެވެ. އަދި މިއީ ދިވެހިން ދެކެ ފަރިތަ ނަން ތަކެވެ. ނަމަވެސް މި ބްރޭންޑްތަކާ އަޅާ ބަލާއިރު، ދިވެހި ބްރޭންޑްތަކުގެ "ރަހަތަކަށް" ދިވެހިން ކުރާ ލޯބި ވެސް ކުޑައެއް ނޫނެވެ. އަދި ފްރެންޗައިޒް ތަކުން ދިވެހި ވިޔަފާރިއަށް ފައިދާ ތަކެއް ކުރާނެ ކަމަށް ބުނާ މީހުން ވެސް އެބަ ތިއްބެވެ.\nހިދުމަތުން ބޮޑު ބަދަލެއް ގެނެވިދާނެ!\nރާއްޖެ ބާޒާރުގައި އާއްމުކޮށް ޕިއްޒާ ފަދަ ތަކެތީގެ އަގުތައް އުޅެނީ 90ރ. އާއި 120ރ. އާ ދެމެދުގަ އެވެ. ނަމަވެސް ބޭރުގެ ބްރޭންޑު ތަކުގައި ވިއްކަނީ 200ރ. އަށް ވުރެ މަތީގެ އަގުތަކެއްގަ އެވެ. އެހެންވެ، އަގުގެ ގޮތުން ފްރެންޗައިޒް ތަކަށް ދިވެހި ވިޔަފާރިތަކާ ވާދަކުރުން ވާނީ ބޮޑު ޗެލެންޖަކަށެވެ.\nރާއްޖޭގެ ރެސްޓޯރެންޓް ވިޔަފާރީގައި ހަރަކާތްތެރިވާ އިސް ފަރާތެއް ނަން ނުޖެހުމަށް އެދި ވިދާޅުވީ ފްރެންޗައިޒްތަކުގެ ސަބަބުން ދިވެހި ވިޔަފާރިތަކަށް ކުރާނީ ފައިދާ ކަމަށް ގަބޫލު ކުރައްވާ ކަމަށެވެ.\n"ބޭރުގެ ފެންވަރަށް ތަކެތި ތައްޔާރު ނުކުރެވެވިދާނެ. އެކަމަކު ކޮލިޓީ ރަނގަޅުކޮށް ހިދުމަތް ފަށައިފިނަމަ ހަމަ ގައިމު ވެސް ލޯކަލް ބްރޭންޑުތައް ދުލެއް ނުކުރާނެ. ރާއްޖޭގެ ވިޔަފާރިތަކުގެ ހިދުމަތް ރަނގަޅު ކުރުން ވެގެންދާނީ ފްރެންޗައިޒް ތަކަށް ކުރިމަތިވާނެ ބޮޑު ޗެލެންޖަކަށް،" ނަން ނުޖެހުމަށް އެދި ވިދާޅުވި އެވެ.\nފްރެންޗައިޒްތައް އައުމާ ގުޅޭ ގޮތުން، ރާއްޖޭގެ ފުޑް އިންޑްސްޓްރީގައި އެންމެ މަގުބޫލު އެއް ނަން ކަމަށްވާ އިބްރާހިމް އާމިރު (ސަލްސާ އާމިރު) ވިދާޅުވީ، ލޯކަލް ވިޔަފާރި އަށް ކޮންމެ ވެސް ވަރެއްގެ އަސަރެއް ކުރާނެ ކަމަށާއި ނަމަވެސް ހިދުމަތް ރަނގަޅު ކުރަން މިއީ ލިބޭނެ ފުރުސަތެއް ކަމަށެވެ.\n"އެ މީހުންނަކީ އިންޓަނޭޝަނަލް ފެންވަރުގައި ހިދުމަތްދޭ ތަންތަން. އެހެންވެ ޗެލެންޖު ތަކެއް އަންނާނެ. އެކަމަކު ދިވެހި ބްރޭންޑްތައް ގޯހެއް ނުވާނެ. ހަމަ ގައިމު ވެސް އަޅުގަނޑުމެން [ސަލްސާ] އަށް އިފެކްޓެއް އަންނާނެ ހެން ހިއެއް ނުވޭނެ. އަޅުގަނޑުމެން މި ބާއްވަނީ ޕާޓީތައް ފަދަ އިވެންޓްތައް. ދެން މި އަންނަނީ ކޮފީ ކްރައުޑް. އެކަމަކު އާއްމު ރެސްޓޯރެންޓް ތަކުން ބަދަލެއް ފެންނާނެ،" އާމިރު ވިދާޅުވި އެވެ.\nރާއްޖޭގައި މިހާރު އެކި ކެޓަގަރީގެ ފްރެންޗައިޒްތައް އެބަހުއްޓެވެ. މީގެ ތެރޭގައި އެންމެ މަތީ ފަންތިއާއި ތަންކޮޅެއް މެދު ފަންތި ނަމަވެސް މަގުބޫލު ތަންތަން ހިމެނެ އެވެ. މިއީ ދުނިޔޭގެ ފްރެންޗައިޒް ފުޑް ބާޒާރުގައި ދުނިޔޭގެ އެކި ރޭންކިންތަކުގެ ވިޔަފާރި ތަކެވެ. މީގެ އަހަރު ތަކެއް ކުރިން ފެށިގެން ވެސް ފްރެންޗައިޒް ބްރޭންޑްތައް ދަނީ ރާއްޖޭގައި ކާމިޔާބުކަމާއެކު ހިންގަމުންނެވެ. ނަމަވެސް މި ތަންތަން ހަދާފައިވަނީ ބައެއް ކޮސްޓްތައް މިނިމައިޒް ނުވަތަ ކުޑަ ކުރެވޭނެ ގޮތަށެވެ. އެހެންވެ، ބޮޑު އަދަދު ތަކުން ކުލި ދައްކައިގެން، ބޮޑެތި ފްރެންޗައިޒް ފީ ދީގެން، ބޮޑެތި ބްރޭންޑްތައް ރާއްޖެ ގެނެސް "ހިފަހައްޓާލުމަކީ" ފްރެންޗައިޒް ތަކަށް ދިމާވާނެ އެއް ގޮންޖެހުން ކަމަށް މާހިރުން ދެކެ އެވެ.\nއާއްމުކޮށް ފްރެންޗައިޒް ތަކުގެ ފީތައް އުޅެނީ އަހަރަކު ގާތްގަނޑަކަށް 80،000 ޑޮލަރާއި 200،000 ޑޮލަރާ ދެމެދުގަ އެވެ. އަދި ބޮޑު ތަނެއްގައި މީގެ ރެސްޓޯރެންޓެއް ހިންގާނަމަ ކުލީގެ ގޮތުގައި މަހަކު 120،000ރ. ވަރު ދައްކަން ޖެހޭނެ އެވެ. އަނެއް ގޮންޖެހުމަކީ ރާއްޖޭގެ ބާޒާރު ނިސްބަތުން ކުޑަވުމެވެ. ސުވާލަކީ މި ވަރުގެ ބޮޑު ފީއެއް ދައްކައިގެން މި ތަންތަން ދިގު މުއްދަތަށް ހިންގިދާނެ ހެއްޔެވެ؟\nކުރިން ވާހަކަ ދެއްކެވި ސަލްސާ އާމިރު ވިދާޅުވީ މި ވަރުގެ ބޮޑު ފީއެއް ދައްކައިގެން ވިއްކާ އެއްޗިހީގެ އަގު ވެސް ބޮޑުކުރަން ޖެހޭނެ ކަމަށެވެ.\n"ބައެއް ތަންތަން އެބަހުރި އެ މީހުންގެ އަމިއްލަ އިމާރާތް ތަކުގައި ހިންގާ ތަންތަން އެ ތަންތަނުގައި ވިއްކާ އެއްޗިހީގެ އަގު ވެސް ހުންނަނީ އެކަށީގެންވާ އަގެއްގައި. އެކަމަކު ބޮޑު ކުލީގައި ހުޅުވާފައިވާ ތަންތަނަށް ޗެލެންޖު ތަކެއް އޮންނާނެ،" އާމިރު ވިދާޅުވި އެވެ.\nބައެއް ތަންތަން އެބަހުރި އެ މީހުންގެ އަމިއްލަ އިމާރާތް ތަކުގައި ހިންގާ ތަންތަން އެ ތަންތަނުގައި ވިއްކާ އެއްޗިހީގެ އަގު ވެސް ހުންނަނީ އެކަށީގެންވާ އަގެއްގައި. އެކަމަކު ބޮޑު ކުލީގައި ހުޅުވާފައިވާ ތަންތަނަށް ޗެލެންޖު ތަކެއް އޮންނާނެ\nއިބްރާހިމް އާމިރު | ސަލްސާގެ ވެރިޔާ\nރެސްޓޯރެންޓް ހިންގުމުގައި އުޅުއްވާ ބޭފުޅަކު ނަން ނުޖެހުމަށް ވިދާޅުވީ "ވޯލްޑް ފުޑް" ޓްރެންޑަށް ބަލާއިރު "މާސިންގަހަ" ބްރޭންޑްތަކުގެ މަގުބޫލުކަން ދަށް ވަމުންދާ ކަމަށެވެ.\n"އަވައްޓެރި ގައުމުތަކުގައި ވެސް ބޮޑެތި ފްރެންޗައިޒްތައް ބަންދުކުރެވޭ. މިހެން ވަނީ ޖަންކް ފުޑް މިކަނީ ޒުވާނުން. ޒުވާނުންނަށް ހާއްސަ ކުދި ބްރޭންޑްތައް އެބަހުރި. އެހެންވެ މި އެއްޗިހީގެ މަގުބޫލުކަން ކުޑަ ވަމުންދަނީ،" ނަން ނުޖެހުމަށް އެދި ވިދާޅުވި އެވެ.\nފްރެންޗައިޒް އައުމާއި އިގްތިސާދު\nފްރެންޗައިޒްތައް ރާއްޖެ އައުން މިއީ ރާއްޖޭގެ ނަން އިިތުރަށް ވަރުގަދަ ވާނެ ކަމެކެވެ. ނަމަވެސް މީގައި ވިސްނަން ޖެހޭ ކަމަކީ މިފަދަ ބްރޭންޑުތަކުގެ މައި މަރުކަޒު ނޫން ތަންތަނުން ބްރޭންޑުގެ "ގަނެގެން" ގެނައުމީ މީގެ ގެއްލުން ބޮޑުވާނެ ކަމެއް ކަމަށެވެ. ހާއްސަކޮށް އަވަށްޓެރި ގައުމުތަކުން ގަނެފައިވާ މި ފަދަ ފްރެންޗައިޒްތަކުގެ "ގޮފިތައް" ގެނައުމުން މީގެ ފައިދާ ރާއްޖެއަށް ވުރެ އެ މީހުންނަށް ބޮޑުވާނެ ކަމަށް މާހިރުން ގަބޫލު ކުރައްވަ އެވެ.\nރާއްޖޭގައި އެންމެ ފުރަތަމަ ފްރެންޗައިޒް ރެސްޓޯރެންޓެ ހުޅުވި، އާމިރު މަންސޫރު ވިދާޅުވި ގޮތުގައި ފްރެންޗައިޒްގެ މައި ކުންފުނި ގޮތަކަށް ގެނެސްފިނަމަ އަގު ބޮޑުވުމާއި ފެންވަރު ދަށްވުން އެކަށީގެންވާ ކަމަށެވެ. އާމިރު މިސާލު ޖެއްސެވީ ރާއްޖޭގައި ރިސޯޓު ހިންގާ އަވަށްޓެރި ގައުމެއްގެ މެނޭޖުމަންޓްތަކާއި ޔޫރަޕުގެ މެނޭޖުމަންޓު ތަކެވެ.\n"އަޅުގަނޑު ވެސް މަސައްކަތް ކުރި ފްރެންޗައިޒް ގެންނަ. އެކަމަކު ސީދާ ކުންފުނި މެދުވެރކޮށް. މިގޮތަށް ގެންނަނަމަ ފީގެ ގޮތުގައި ދެ މިލިއަނެއްހާ ޑޮލަރު ދައްކަން ޖެހޭ. އެ މީހުންގެ ހުރޭ ޝަރުތު ތަކެއް ވެސް. މި ތަންތަން ވަކި މުއްދަތެއްގެ ތެރޭގައި ހުޅުވަން ވެސް ޖެހޭ. މި މުއްދަތުގައި ނުހުޅުވިއްޖެނަމަ އެ ފައިސާ އަނބުރާ ވެސް ނުލިބޭނެ،" ރާއްޖެއަށް ސީކްރެޓް ރެސިޕީ މޭރީބްރައުން ގެނައި، އާމިރު ވިދާޅުވި އެވެ.\nއަޅުގަނޑު ވެސް މަސައްކަތް ކުރި ފްރެންޗައިޒް ގެންނަ. އެކަމަކު ސީދާ ކުންފުނި މެދުވެރކޮށް. މިގޮތަށް ގެންނަނަމަ ފީގެ ގޮތުގައި ދެ މިލިއަނެއްހާ ޑޮލަރު ދައްކަން ޖެހޭ\nއާމިރު މަންސޫރު | ސީކްރެޓް ރެސިޕީ/ މޭރީ ބްރައުންގެ ވެރިޔާ\n"އެހެން ބައެއްގެ ތައްޕާހަށް ވެއްޓިގެން އުޅޭ ތަން. މި ގެންނަ ގިނަ އެއްޗިއްސަކީ ސްރީލަންކާގެ އެކި މީހުން ރޯޔަލްޓީ ނަގާފައިވާ ފްރެންޗައިޒްތައް. އެގޮތަށް ހަތް ޕަސެންޓް ދައްކާފަ، ރާއްޖެ އަށް ހަތް ޕަސެންޓް ދެއްކުމުން ޖުމްލަ އެބަ އަރާ 14 ޕަސެންޓް، ރޯޔަލްޓީ އަށް. ދެން ކިހިނެއް އެތަނުން ލިބޭ އުފެއްދުންތަކުގެ އަގު ހަދާނީ؟ މިހާތަނަށް ނެތް ސީދާ ކުންފުނި މެދުވެރިކޮށް ގެނެވިފަައެއް. އެހެންވެ ފެންވަރު ދައްވާނެކަން ޔަގީން."\nމީގެ އިތުރުން އަނެއް ކަމަކީ މުވައްޒަފުންނާއި މިފަދަ ތަންތަނަށް ބޭނުންވާނެ ސަޕްލައި ގެނައުމެވެ. މިފަދަ ފްރެންޗައިޒްތަކަށް ބޭނުންވާނެ ސާމާނު ހޯދާނީ އެމީހުން އަމިއްލަ އަށެވެ. އަދި މިފަދަ ތަންތަނުގެ އެންމެ ހައި ޕޯސްޓްތަކުގެ ވަޒީފާވެސް ތިބޭނީ މި ގެންނަ ބޭރު ކުންފުނީގެ މީހުންނެވެ.\nގިނަ އަދަދެއްގެ ފްރެންޗައިޒްތައް ރާއްޖެ ކުރިއަށް އޮތްތަނުގައި އަންނާނެ އެވެ. ސުވާލަކީ މިފަދަ ފްރެންޗައިޒްތަކުން ލޯކަލް ވިޔަފާރިއަށް ކުރާނީ ކޮން އަސަރެއް ބާ އެވެ؟ މި ބްރޭންޑްތަކަށް ރާއްޖޭގައި "ހިފަހައްޓާ" ލެވިދާނެ ބާއެވެ؟ މީގެން އިގްތިސާދަށް ކުރަނީ ކޮން ފައިދާއެއް ބާ އެވެ؟


AFC Cup ah Maziya furaifi\nމާޒިޔާ ލީގު މެޗެއްގެ ތެރެއިން\nއޭއެފްސީ ކަޕަށް މާޒިޔާ އިންޑިއާއަށް ފުރައިފި\n13 މޭ 2022 - 17:07:49\nއަންނަ ހަފުތާގައި އިންޑިޔާގެ ކަލްކަތާގައި ފެށޭ އޭއެފްސީ ކަޕް ގްރޫޕް ޑީގެ މެޗުތައް ކުޅުމަށް ރާއްޖޭގެ ޗެމްޕިއަން މާޒިޔާ، އިންޑިޔާއަށް ފުރައިފިއެވެ. މާޒިޔާ އިންޑިޔާއަށް ފުރީ ހުކުރު ދުވަހު މެންދުރު ކުރީގެ ވަގުތެއްގައެވެ.\nއޭއެފްސީ ކަޕްގެ ގްރޫޕް ޑީގެ މެޗުތައް ކުޅޭނީ ކަލްކަތާގެ ސޯލްޓް ލޭކް ސްޓޭޑިއަމްގައި މި މަހުގެ އަށާރަވަނަ ދުވަހުން ފެށިގެން ސައުވީސްވަނަ ދުވަހަށެވެ. ގްރޫޕް ޑީގައި މާޒިޔާއާއި އެކު ވާދަކުރާނީ އިންޑިޔާގެ ޗެމްޕިއަން ގޯކުލާމް ކެރެލާއާ، ބަންގްލަދޭޝްގެ ޗެމްޕިއަން ބަޝަންދުރާ ކިންގްސް އަދި ޕްލޭ އޮފުން ކޮލިފައިވީ އިންޑިޔާގެ އޭޓިކޭ މޯހަން ބަގާންއެވެ.\nމި ހަތަރު ޓީމުގެ ތެރެއިން ގޯކުލާމް ކެރެލާ ނޫން އަނެއް ތިން ޓީމަކީ މި ދިޔަ އަހަރު މާލޭގައި އޮތް، އޭއެފްސީ ކަޕުގައި ވާދަކުރި ޓީމުތަކެވެ. މި ދިޔަ އަހަރު އޮތް ގްރޫޕް ސްޓޭޖު ކާމިޔާބުކޮށްގެން އަނެއް ބުރުން ފުރުސަތު ހޯދީ އޭޓީކޭއެވެ.


ނޮވެމްބަރު3ގެ ހަނދާންތައް: އޮޕަރޭޝަން ކެކްޓަސްގެ ކުރިން ދިވެހިން ކުރި ހިތްވަރާއި ހޯދި ނަސްރު\nޝިފްޒާން އަހްމަދު3ނޮވެމްބަރު 2020 21:21\nޝަހީދު ހުސެއިން އާދަމް ގެންގުޅުއްވި ބަޑި\nމި އަހަރު ނޮވެންބަރު3ވަނަ ދުވަސް ބައްދަލުކޮށް ނަސްރުގެ ދުވަސް އިހުތިފާލުކުރާއިރު، މި ދުވަހުގެ ހަނދާންތައް ގުޅިފައިވަނީ ކޮން ކަމަކާތޯ ސުވާލު އުފެދޭ މިންވަރަށް ޤައުމުގެ ޙާލަތު ގޮސްފިއެވެ. 1988 ވަނަ އަހަރުގެ ނޮވެންބަރު މަހުގެ3ވަނަ ދުވަހު ރާއްޖެއަށް ދިވެހި ޚާއިނުންގެ ބަޔަކާއި ބޭރުގެ ހަނގުރާމަވެރި ޖަމާޢަތަކާ ގުޅިގެން ދިން ނުރައްކާތެރި ޢުދުވާނީ ޙަމަލައިން ދިވެހި ފަސްގަނޑު ސަލާމަތްކުރީ ކޮން ބައެއްކަމާއި، ކިހިނެއްކަން ދިވެހިންނަށް އޮޅޭ ހިސާބަށް ހިނގައްޖެއެވެ. ދިވެހިރާއްޖެ ސަލާމަތްކުރީ އިންޑިޔާއިން ކަމަށް ވިދާޅުވެ، ދިވެހި ރައްޔިތުން ވޯޓުލައިގެން އެ ރައްޔިތުން ތަމްސީލުކުރަން ހޮއްވެވި ވަކީލުން ވަކާލާތުކުރައްވަނީއެވެ. އެހެންވީމާ ނޮވެންބަރު3ވަނަ ދުވަހަކީ އޮޕަރޭޝަން ކެކްޓަސްގެ ހަނދާން އައުކުރަން އިހުތިފާލުކުރާ ދުވަހެކޭ ހީވާ މިންވަރަށް ކަންކަން ހިނގައްޖެއެވެ.\nނޮވެންބަރު3ވަނަ ދުވަހާއި އެ ދުވަހުގައި އަޅުގަނޑުމެން އިހުތިފާލުކުރާ ނަޞްރުގެ ދުވަސް ގުޅިފައިވަނީ އިންޑިޔާ ސިފައިން ހިންގި އޮޕަރޭޝަން ކެކްޓަސްއަކާ ނޫނެވެ. ދިވެހި ސިފައިންގެ ހިތްވަރާއެވެ. ދިވެހިންގެ މަތިވެރި ޤުރުބާނީއާއެވެ. މާތްﷲގެ ވާގިފުޅާއެކު ދިވެހި އަތްތަކުން ދިވެހި ޤައުމަށް ހޯދައިދިން މަތިވެރި ނަޞްރާއި ނަސީބާއެވެ. އެހެންކަމުން އެ ދުވަހުގެ ބައެއް ޙާދިސާތަކުގެ ހަނދާންތައް މިއަދު އައުކުރުމަކީ ކޮންމެހެން ކުރުން މުހިއްމު ކަމެކެވެ. ނަޞްރުގެ މަތިވެރި ނަޞީބަށް މަގުކޮށައިދިން ވަކިވަކި ޙާދިސާތަކެވެ.\nބާޣީން ސިއްސުވައިލީ ޝަހީދު ޙުސައިން އާދަމްގެ ހަލުއި ހަމަލާ\nބާޣީންގެ އިސްވެރިޔަކަށް ހުރި ޚިޔާނާތުގެ މުގުލުގައި ހުރި އެކެއް ކަމުގައިވާ ހާޖަރާގޭ ޢަބްދުﷲ ލުޠުފީއާއި އޭނާގެ އައުވާނުން ދަތުރުކުރި ދެ ބޯޓުގެ ތެރެއިން އޭނާ ހުރި ބޯޓު މާލެ ފަޅަށް ގާތްކުރީ ދަންވަރު 3.30 ހާއިރުއެވެ. ފަތިހު4ޖެހިއިރު އެ ބޯޓު އޮތީ މާލެ ބަނދަރުގައި އަޅާފައެވެ. ބާޣީންގެ ފައުޖުތައް 4.15 ހާއިރު މާލެއަށް ފައިބާ ސިފައިންގެއަށް ހަމަލާދޭން ފެށިއެވެ. އަމާޒަކީ ވީހާވެސް އަވަހަކަށް ސިފައިންގެއަށް ވަނުމެވެ. އެމީހުންނަށް ވިސްނިފައި އޮތީ ދެތިން ވަޒަން ޖަހައިލައިގެން ސިފައިންގެ ފޫއަޅުވައިލާ އެތެރެއަށް ވަދެވޭނެ ކަމަށެވެ. ނަމަވެސް ސިފައިންގެ ދޮރުވާނަކަށް ފޯރިމަރަން ހުންނެވި ޝަހީދު ޙުސައިން އާދަމް ދެއްވި ވަރުގަދަ ރައްދާއެކު ތަމަޅައިންނަށް ލިބުނީ ސިހުމެކެވެ. އެންމެ ފިޔަވަޅެއްވެސް ކުރއިަށް ޖެހިލަން ޖާގައެއް ނުލިބުނީ ނަޞްރުގެ ދުވަހުގެ ބަޠަލު، އެ ބޭފުޅަކަށްޓަކައި މުޅި ދިވެހި އުންމަތް ފަޚުރުވެރިވާ ޝަހީދު ޙުސައިން އާދަމް ދެއްވި ވަރުގަދަ ހަމަލައިގެ ސަބަބުންނެވެ. އަތްޕުޅުގައި އޮތް ބަޑީގެ މެގެޒިނުގައި ހުރި ހުރިހާ ވަޒަނެއް ހުސްވަންދެން ހިތްވަރުކުރެއްވިއެވެ. އެތެރެއިން ވަޒަން ހޯއްދަވަން މަސައްކަތްކުރެއްވިއެވެ. ނަމަވެސް މެގެޒިނެއް ދިއްކޮށްލެވޭނެ ގޮތް ނުވީއެވެ. ޝަހީދުވެވަޑައިގެންނެވީ ޢަދުއްވުންގެ އުންޑަތަކުން ސިފައިންގެ ދިފާޢުކުރެއްވުމުގައި ދެމިހުންނަވައި، ލިބިވަޑައިގެންނެވި ޒަޚަމްތަކާއެކުއެވެ.\nމިހާ ހިސާބުން ސިފައިންގެ ތެރެއިން ރައްދު ހަމަލާ ދޭން ފަށައިފިއެވެ. ސިފައިންނަށް ތައްޔާރުވެ، ސިފައިންގެ ދިފާޢުކޮށް، ރައްދުގައި ވަރުގަދަ ހަމަލައެއް ދޭން ފެށުމުގެ ޖާގަ ހޯއްދަވައިދެއްވީ ޝަހީދު ޙުސައިން އާދަމެވެ. އެ ދުވަހު ބޭރުގެ ހަނގުރާމަވެރިންނަށް ސިހުން ލިބި، ފަހަތަށް ޖެހި، ކުރިއަށް ފިޔަވަޅެއް ނޭޅި މަދު ވަގުތުކޮޅަކަށް ނަމަވެސް ތިބެން މަޖުބޫރުކުރުވީ އެ ހަމަލާތަކެވެ. އެހެންކަމުން ދިވެހި އުންމަތަށް ހިންދެމިލައި، ދިފާޢުގައި ތެދުވެލަން ލިބުނު ހަނި ޖާގަ ހޯއްދަވައިދެއްވި ޤައުމީ ބަޠަލަކީ ޒުވާން މުޖާހިދެވެ.\nސިފައިންގެ ރައްދު ހަމަލާ\nފަތިހު 4.30 ވީއިރު ސިފައިންގެއަށް ތިން ދިމާލަކުން ނިރުނބަވެރިން ހަމަލާދެމުންދިޔައެވެ. އެއިން ކޮންމެ ދިމާލެއްގައިވެސް ސިފައިންގެ ސަފުތައް ރުކުރުވާލައި ރައްދު ހަމަލާދެމުންދިޔައެވެ. ސިފައިންގެ ހަމަލާތައް ވަރުގަދަވުމުގެ ސަބަބުން ސިފައިންގެ ތެރެއަށް ވަންނަން އުޅުނު ބާޣީންނަށް އެކަމެއް ނުވިއެވެ. ތިން ދިމާލަކުން ސިފައިންގެއަށް ވަރުގަދަ ހަމަލާތައް އަމާޒުކުރަމުންދިޔަ ދަނޑިވަޅަކީ ސިފައިންގެ ފާރު ގޮއްވާލައިގެން ބާގަނޑެއް ހަދައިގެން ސިފައިންގެ ތެރެއަށް ވަނުމަށް ހަނގުރާމަވެރިން ދިމާކުރި ވަގުތެވެ. އެކަން ކުރަން އެންމެ ފުރަތަމަ ދިމާކުރި ހަނގުރާމަވެރިޔަކީ ޕައްޕި ނަމަކަށް ކިޔާ މީހެކެވެ. ސިފައިންގެއިން ފޮނުވައިލި ވަޒަނެއް މީނައަށް އަމާޒުވެ މަރުވެއްޖެއެވެ. ފަހުން އާރުޕީޖީ ނަގައި ރަވީ ނަމަކަށް ކިޔުނު ހަނގުރާމަވެރިއެއް ފޮނުވައިލި ހަމަލައިން ސިފައިންގެއިން ބާގަނޑެއް ހެދުނެވެ. އެތަނުގައި ގޮވާތަކެތި ހަރުކޮށް އެތަން ގޮއްވައިލިއެވެ. ބާގަނޑު ބޮޑުކޮށްލުމާއެކު، ސިފައިންގެ ބޭކަލުން އެ ދިމާލުން ވަރުގަދަ ހަމަލާތައް ދެއްވަން ފެއްޓެވިއެވެ. ބާގަނޑުން ވަންނަން ތައްޔާރަށް ތިބި ޢަދުއްވުންނަށް ސިފައިންގެއަށް ވަދެވޭނެ ޖާގައެއް ނުލިބުނެވެ.\nސިފައިންގެއިން ދެމުންދިޔަ ހަމަލާތަކުގެ ތެރެއިން އެންމެ ބޮޑު ކާމިޔާބެއް ލިބުނީ ހަމަލާދޭން އައި ޢަދުއްވުންގެ ލަޝްކަރުގެ ކޮމާންޑަރަކަށްހުރި ތަޖުރިބާކާރު ކޮމާންޑަރު ވަސަންތީ މަރުވުމެވެ. ދިވެހި ސިފައިން ދެމުންދިޔަ ހަމަލާތަކުގެ ތެރެއިން ހަމަލައެއް އަރައި އޭނާ މަރުވެގެން ވެއްޓިއްޖެއެވެ. މުޅި އޮޕަރޭޝަން ރާވައި ހިންގަންހުރި އިސްތިރާޖީ މޭސްތެރިޔާ މަރުވުމަކީ މި ހަމަލާ ނާކާމިޔާބުވުމަށް މާތްﷲ މިންވަރުކުރެއްވި ރަޙުމަތެކެވެ. އެ ހިސާބުން ތަމަޅައިންގެ ސަފުތައް އެއްތަންކޮށްގެން ޙާލަތާ އެއްގޮތަށް އެ މީހުންގެ ހަރަކާތްތައް ބަދަލުކުރުމުގެ ޤާބިލުކަން ގެއްލުނީއެވެ.\nދައުލަތުގެ ވެރިން އަތުނުޖެހުނު\nއެއިރު ސަރަގު ނާޞިރާއެކު މާލެ އައި ތަމަޅައިންނާއެކު މާލޭގެ އެކި ހިސާބުތަކަށް ގޮސް ދައުލަތުގެ އިސްވެރިން ރަހީނުކުރަން މަސައްކަތް ފަށައިފިއެވެ. އެއްބަޔަކު ދިޔައީ އެއިރު ދިފާޢީ ވަޒީރުގެ ނައިބު އިލްޔާސް އިބްރާހީމް ދިރިއުޅުއްވި ގެކޮޅަށެވެ. އެމަނިކުފާނު ފާރުމަތިން ފުންމަވައިލައްވައިގެން ޖެހިގެން ހުރި ގެއަށް ވަދެވަޑައިގަތުމުން އަތަކު ނުޖެހުނެވެ. ލުޠުފީއާއި އޭނާއާއެކު ތިބި ހަނގުރާމަވެރިން ހެންވޭރު މީނާޒަށް ގޮސް އަލްމަރުޙޫމް ޢަބްދުﷲ ޙަމީދު އަތުޖެހޭތޯ އެތަނުގައި އުޅެފައި އެކަން ނުވެގެން ނުކުމެއްޖެއެވެ. އެއިރުގެ ރައީސުލްޖުމްހޫރިއްޔާ ރައީސް އަލްއުސްތާޛު މައުމޫން ޢަބްދުލްޤައްޔޫމު ރަސްމީ ގަނޑުވަރުން ނުކުމެވަޑައިގެން ދަރިކަލުންނާއި އަނބިކަނބަލުންނާއެކު ގުލިސްތާނުގެއަށް ވަޑައިގެންނެވި މަގުމަތީ ތަމަޅައިންގެ ދެ މީހަކަށް އެމަނިކުފާނު ފެނިވަޑައިގަތެވެ. އެމަނިކުފާނުކަން ނޭނގި، އަޅައިނުލައި އެ ދެވެރިން ދިޔައީއެވެ. ސަލާމަތުން ގުލިސްތާނުގެއަށް ވަޑައިގެން ފޯނުން ގުޅުއްވައި އެކި ފަރާތްތަކަށް އިރުޝާދުދެއްވަން ފެއްޓެވިއެވެ. މެންދުރުވުމުގެ ކުރިން ސެޓެލައިޓު ފޯނަކުން އިންޑިޔާގެ ބޮޑުވަޒީރަށް ގުޅުއްވައި އެހީތެރިކަމަށް އެދިވަޑައިގަތެވެ. ފިއްލަވައި އޮންނެވީއެއް ނޫނެވެ. ޤައުމުގެ ދިފާޢުގައި އެމަނިކުފާނުގެ ޤައުމީ ވާޖިބު އަދާކުރެއްވުމުގައި ދެމިހުންނެވިއެވެ.\nތަމަޅައިން ހައްޔަރުކޮށް ރަހީނުކުރަން ބޭނުންވި ދައުލަތުގެ އެއްވެސް އިސްވެރިއެއް އަތުޖެހޭ ގޮތް ނުވެ ދުވަސް ދެބައިވެގެން ދިޔައީއެވެ. ސިފައިންގެއަށް ވަނުމަށް އެޅި އެއްވެސް ފިޔަަވަޅަކުން ލިބުނު ކާމިޔާބެއް ނެތެވެ. މުޅި ހަމަލާ ރާވައި އިންތިޒާމުކޮށް އިސްކޮށް ހިންގަން ހުރި ކޮމާންޑަރު މަރުވީއެވެ.\nސިފައިން ޙާލަތު ބައްލަވަން ނުކުންނެވުން\nހެނދުނު9ޖެހިއިރު ސިފައިންގެ އުޅަނދު ފަހަރުގައި ސިފައިންގެއިން ބޭރަށް ނުކުންނަވަން ސިފައިން މަސައްކަތް ފެއްޓެވިއެވެ. ނަމަވެސް އެއް އުޅަނދު ގޭޓުގައި ތާށިވުމާއެކު، ނުކުމެވަޑައިގެންނެވޭ ގޮތް ނުވިއެވެ. އެ ހިސާބުން ސިފައިންގެ 10 ބޭކަލަކު ފައިމަގުގައި ބޭރަށް ނުކުންނަވަން ނިންމެވިއެވެ. ސިފައިންގެ ތެރެއިން ނުކުމެވަޑައިގަތުމަށް ނިންމެވި ފޯސްގެ އިސްވެރިއަކަށް ހުންނެވީ ކުރީގެ ޑިފެންސް މިނިސްޓަރު އަދި ރިޓަޔާޑް ބްރިގޭޑިއާ ޖެނެރަލް މޫސާ ޢަލީ ޖަލީލެވެ. މި ބޭކަލުން ސިފައިންގެއިން ނުކުމެވަޑައިގެން ޙާލަތު ބެއްލެވުމަށްފަހު ބައިގަނޑިއިރު ތެރޭގައި އަނބުރާ ސިފައިންގެއަށް ވަޑައިގެންނެވިއެވެ. އެއިން ބައެއް ބޭފުޅުން މަގުމަތިން ޝަހީދުވިއެވެ. އެނެއްބައި ބޭފުޅުން ގައަށް ވަޒަން އަރައި ޒަޚަމުވިއެވެ.\nއެއާއެކު ސިފައިންގެ ތެރެއިން ދެމުންދިޔަ ހަމަލަތައް ވަރުގަދެވެ، ޢަދުއްވުންނަށް ކުރި ހޯދަން އުދަގޫވުމުން މާލެ ތެރެއިންނާއި ފަޅުގައި އަޅާފައިހުރި އުޅަނދުފަހަރުން މީހުން ރަހީނުކޮށްގެން އައިސް ޖުމްހޫރީ މައިދާނުގައި އަތުރައިފިއެވެ. އިންސާނީ އައްޑަނައިގެ ގޮތުގައި އެ މީހުން ބޭނުންކޮށްގެން ސިފައިންގެއަށް ހަމަލާދޭން ފެށިއެވެ.\nހެނދުނު 9.30ވިއިރު ބާޣީންގެ ތެރެއިން ބަޔަކު ފިލައިގެން ދިއުމުގެ ވާހަކަދައްކަން ފަށައިފިއެވެ. އެއިރު އަދި ރައީސް މައުމޫނަށް އިންޑިޔާގެ ބޮޑުވަޒީރަކަށް ނުގުޅުއްވެއެވެ. 11 ޖެހިއިރު، އެންމެން އެކީގައި ފުރައިގެން ދެވޭނެ ވަރުގެ ބޯޓެއް ހޯދަން ލުޠުފީ ނިންމައިފިއެވެ. 12 ޖެހިއިރު އަތިރިމައްޗަށް ގޮސް ދޯންޏެއް ހޯދައިގެން ޕްރޮގްރެސިވް ލައިޓު ބޯޓަށް ލުޠުފީ އަރައި ބޯޓު އަތުލައިފިއެވެ. އަދި މާލެއިން ރަހީނުކުރަންވީ މީހުންގެ ލިސްޓެއް ހަވާލުކޮށް މީހުން ރަހީނުކުރަން ސަގަރު ނާޞިރާ ހަވާލުކޮށްފިއެވެ. އޭނާ އެކަމައިގެން އުޅުނެވެ. އަތުޖެހުނު ބަޔަކު ވިއްޔާ އަތިރިމައްޗަށް އެއްކުރަމުންދިޔައެވެ. ހަވީރު 4.30 ވީއިރު ޕްރޮގްރެސިވް ލައިޓަށް ރަހީނުންގެ ގޮތުގައި ހައްޔަރުކުރި ބޭފުޅުން ގެންދަން ފަށައިފިއެވެ. މި ބޭފުޅުން އެ ބޯޓަށް އަރުވައި އެ ބޭފުޅުންނާ މުޚާޠަބުކޮށް ލުޠުފީ ވާހަކަވެސް ދެއްކިއެވެ.\nބޯޓަށް ރަހީނުކުރި މީހުން އަރުވައި ފިލަން ތައްޔާރުވެ، ޢަދުއްވުން ބަލި ޤަބޫލުކޮށް ދެން މާލެ ހިފެން ނެތްކަން ޔަޤީންވެ ނިކަމެތިވެ ޒަލީލުވެފައި ތިއްބައި، ހަވީރު 5.00 ހާއިރު މާލެ މަތިން އިންޑިޔާގެ މަތިންދާބޯޓެއް ދަތުރުކުރިއެވެ. އެއީ އިންޑިޔާގެ އެހީތެރިކަން ލިބޭކަމުގެ ލިސާނެއްވި ހިސާބެވެ. އިންޑިޔާ ސިފައިން ދިވެހިންނަށް އެހީވުމަށް އައީ ރޭގަނޑު 9.30 ހާއިރުއެވެ. އެއިރު ބާޣީން ތިބީ ޕްރޮގްރެސް ލައިޓަށް އަރައި ފިލަން ތައްޔާރުވެއެވެ. ރޭގަނޑު 11.00 އާއި 11.30ހާއިރު އެވެރިން ބޯޓުގައި މާލެއިން ފުރައިފިއެވެ.\nނޮވެންބަރު3ވަނަ ދުވަހަކީ ދިވެހި ޤައުމުގެ ހަނދާނުން ދުވަހަކުވެސް ނުފިލާނެވަރުގެ އަގުހުރި ޚިދުމަތާއި ޤުރުބާނީ ދިވެހި ސިފައިންގެ ކިބައިން ދިވެހި ޤައުމަށް ލިބުނު ދުވަހެވެ. ދިވެހިރާއްޖޭގެ ރައްޔިތުން މަޖިލިހުގެ މެންބަރަކު ތިމަންނާގެ ޢުމުރަކީ އެއިރު 21 އަހަރު ކަމަށާއި، އެ ދުވަހަކީ އިންޑިޔާއިން ދިވެހިން ދުވަހަކުވެސް ހަނދާނުން ނުފިލާނެ ވަރުގެ އަގުހުރި ޚިދުމަތެއް ކޮށްދިން ދުވަހެއް ކަމުގައި ބުނުމަކީ އެ ދުވަހު ޢަދުއްވުން ބަލިކޮށް، އެ މީހުން ދިވެހި ފަސްގަނޑުގައި ނިކަމެތިކޮށް ފިލަން މަޖުބޫރުކުރުވި ދިވެހި ސިފައިންނަށް އިހާނާތްތެރިކޮށް ހިތުމެވެ. އެއީ ދިވެހި ތާރީޚުގައި ސާފުކޮށް ލިޔެވިފައި އޮތް ޙަޤީޤަތެއް ސިޔާސީ ބޭނުނަކަށް އޮޅުވައިލުމެވެ. މެންދުރުން އިރު ތިރިނުވަނީސް ޢަދުއްވުން ބަލިކުރީ ދިވެހި ލަޝްކަރީންނެވެ. މިއަދަކީ ދިވެހިންގެ ހިތްތަކުގައި އެ ބަޠަލުންނަށް އޮތް ލޯތްބާއި އިޚުލާޞްތެރި ނިޔަނެތި އިހުސާސުތައް ފާޅުކުރުމުގެ ދުވަހެވެ. އޮޕަރޭޝަން ކެކްޓަސްއަށް ސަނާކިޔަންވީ ދުވަހެއް ނޫނެވެ. ދިން އެހީއަށް ޝުކުރުވެރިނުވާ ވާހަކައެއް ނޫނެވެ. ޝުކުރުވެރިވުމުގެ ނަމުގައި ދިވެހި ބަޠަލުންގެ ޚިދުމަތަށް އުނިވާ ފަދަ ބަހެއް ބުނުމަކީ އިންޑިޔާއަށް ޝުކުރުވެރިވުމެއް ނޫނެވެ. އެއީ އޮޅުވައިލުމެވެ. އެއީ ފުރައްސާރައެވެ. އެއީ ދިވެހި ސިފައިންނާއި ޠާހިރު ލެއިން އިސްލާމްދީނާއި ޤައުމަށްޓަކައި ޤުރުބާންވި މުޖާހިދުންނަށް ކުރާ މަލާމާތެކެވެ.\n83 % މައުލޫމާތު މުއްސަނދިވި\nނޮވެމްބަރު3ޝަހީދު ހުސައިން އާދަމް\nސިފައިގެއިން ބަޔަކު ބޭރަށް ނުކުތުން އެއީ އަސްކަރީގޮތުން ކުރަން ހެޔޮވާވަރުގެ ކަމެއް ނޫން ކަމަށް ވަނީ! ކިިހިނެތްހޭ ބާޤީންގެ އާރާފަންވަރު ދެނެގަންނަާނީ ދިހަ މީހުން ނުކުމެގެން! އެ ވަގުތަކު ކޮން އިންޓެލިޖަންސޭހޭ ލިބޭނީކީ! ވަރަށް ކަނޑުކޮސް ކަމެއް ކަމަށް ވަނީ އެއީ!\nދެން ކިތައް މީހުން ނިކުމެގެންތަ ބާގީންގެ އިންޓެލިޖަންސް ނެގޭނީ. އެދުވަހު އެމީހުން ނިކުތީމަ ދޯ ވާނުވާ އެނގޭވަރުވީ. އެމީހުންގެ ސްޓްތެންތާ ގެންގުޅޭ ހަތިޔާރާ އެގުނީ. މިލިޓަރީ ހށ ނޭގޭ އިރު ތިކަހަލަ ވާހަކަ ދެއްކުމަކީ ވަރަށް ތާކުންތާކު ނުޖެހޭ ކަމެއް.\nނަޖުވާ ބުންޏަސް ތީ ރަނގަޅު ވާހަކައެއް. އެއްވެސް ވަރަކަށް ބޭރުގެ ހާލަތެއް ނޭންގި އަދި ބޭރުގަ ގުޅޭގޮތަށް ދިވެހި ސިފައިން ތިއްބާ (މިސާލަކަށް ބްރިގޭޑިއަރ ޖެނެރަލް (ރޓޑ) އިމްރާހިމް މުހައްމަދު ދީދީއަށް ގުޅައިގެން ތަޅުދަނޑި ގެންދިޔަގޮތަށް) އެތެރެއިން ބަޑިޖަހަމުންދިޔަ ދިމާއަކަށް ނުކުތުމަކީ އަސްކަރީގޮތުން އެޅި ގޯސް ފިޔަވަޅެއް. އޭެ ނަތީޖާއަކީ4މީހުން ޝަހީދުވުން. ބަޑިޖަހަމުންދާ ތަނަކަށް މީހުން ނުކުންނަނީ އެއަށްވުރެ ވަރުގަދަކޮށް ބަޑިޖަހަންފަށައި ދުޝްމަނުން ބަޑިޖެހުން ހުއްޓުވައި ކަވަރިންގ ދީގެން. އެވެސް އެއްފަހަރާ އެންމެންނެއް ނޫން. އެދުވަހު އެކަން ހިނގާފައިވަނީ ހާލަތުގެގޮތުންނާއި އަދި ޖަލީލުއަށްވުރެ މަތިން އޯޑަރ އައިގޮތަށް އަމަލުކުރަންޖެހުމުން. ޖަލީލަށްވުރެ މަތީ ރޭންކްތަކުން އެގޮތަށް ނިންމީ. ބަތަލެއްކަމަށް މިހާރުވެސް އަހަރެން ޤަބޫލުކުރަމުން ބުނެލަންޖެހެނީ އޭރުވެސް ޖަލީލަކީވެސް އެހާ ބާރުގަދަ މީހެއް ނޫން އަދި އެންމެ ރަނގަޅަށް ކަންކަން ގެންދެވޭ މީހެއްވެސް ނޫން. މިހާރުގެ އެހުންނަ މަޑުމޮޅިކަން އެއީ އަބަދުވެސް އޭނާގެ ކިބައިގަ ހުންނަ ގޮތެއް. ސިއްރިޔާތުގަ އެމީހުންގެ ޚަބަރު ބަލަން ބޭރިގަތިބި ސިފައިންނަށް އަންގަން މަޝްވަރާކުރެވުނު. އެކަމަކު މައުމޫނު ކިޔާ މީހަކާއި މުހައްމަދު ޒާހިރު ކިޔާ މީހަކަށް ނިންމުނީ ހަމަ ޖަލީލު ނެރެން. ގެރިމޯދީއާއި ވާނުވާނޭނގޭދޯ ކައިރީގަވެސް މިވާހަކަ ބުނެލަން ބޭނުން\nސުބުހާނަﷲ މިނަޖްވާއަކީ މިލިޓަރީ އިންޓެލިޖެންސް އިންޑިޔާގެ ގެރިމޯދީޔުނިވަރުސިޓީ ޔޫލެވެލްގެ ޕީއެޗްއެޑް ހާސިލްކޮށް މޯދިލައްވާ އަމަލީ ޓްރޭނިން ހައްދަވާފައިވާ ގައިބިލި ތަނެއްދޮރެއް އުޑެއް ބުޑެއް ވަތަނެއް މިއްލަތެއް ހޯދާފައިވާ މީހާގަޑެކެވެ.